Valencia ge coach akah Aathee hamajassai practice fashanee | Mihaaru\nވެލެންސިއާގެ ކޯޗަކަށް އާތީ ހަމަޖައްސައި ޕްރެކްޓިސް ފަށަނީ\nގައުމީ އަންހެން ޓީމުގެ ޕްރެކްޓިހެއްގެ ތެރެއިން ކޯޗު އާތީ: ކުރިއަށް އޮތް ސީޒަނުގައި އޭނާ ފެންނާނީ ވެލެންސިއާ އިން.-- ފޮޓޯ: މިހާރު ފައިލް ފޮޓޯ\n16 އޮކްޓޯބަރ 2020 - 08:00\nގައުމީ ޓީމުތަކާއި ފުރަތަމަ ޑިވިޝަނުގެ ކްލަބްތަކުގައި ކުރިން މަސައްކަތްކުރި ތަޖުރިބާކާރު ކޯޗު މުހައްމަދު އާތިފް (އާތީ)ގެ ކޯޗުކަމުގައި ކްލަބް ވެލެންސިއާ އިން ކުރިއަށް އޮތް ސީޒަން ތައްޔާރުވާން މާދަމާ ޕްރެކްޓިސް ފަށަން ނިންމައިފި އެވެ.\nހެލްތު ޕްރޮޓެކްޝަން އެޖެންސީ (އެޗްޕީއޭ) އިން ފުރަތަމަ ޑިވިޝަން ޕްރެކްޓިސް ފަށަން ހުއްދަ ދިނުމާ އެކު އެންމެ ފުރަތަމަ ޕްރެކްޓިސް ފެށީ އެންމެ ފަހުގެ ޗެމްޕިއަން މާޒިޔާ އިންނެވެ. ވެލެންސިއާގެ އޮފިޝަލަކު "މިހާރަ"ށް ބުނީ ކޯޗު އާތީގެ ބެލުމުގެ ދަށުން މާދަމާ ހަވީރު ޕްރެކްޓިސް ފަށަން ހަމަޖެހިފައިވާ ކަމަށެވެ.\nމިދިޔަ ސީޒަނުގައި ޓީސީ ސްޕޯޓްސް ކްލަބްގެ ބެންޗުން ފެނުނު އާތީ ވަނީ އެ ޓީމަށް ސީޒަނުގެ ޗެރިޓީ ޝީލްޑް ކާމިޔާބުކޮށްދީފަ އެވެ. އެކަމަކު ސީޒަން ފަށައިގެން ދިމާވި މާލީ މައްސަލަތަކާ ހުރެ އާތީ ވަނީ ޓީސީ ކޯޗުކަމުން އިސްތިއުފާ ދީފަ އެވެ.\nގައުމީ އަންހެން ޓީމުގެ ހެޑް ކޯޗުކަމާއި ފިރިހެން ޓީމުގެ އެސިސްޓެންޓް ކޯޗުކަން ވެސް ކޮށްފައިވާ އާތީ ވަނީ ޔުނައިޓެޑް ވިކްޓަރީއާ އެކު ކާމިޔާބު މަސައްކަތެއް ކޮށްފަ އެވެ. އޭނާ ވަނީ 2016 ވަނަ އަހަރުގެ ދިވެހި ޕްރިމިއާ ލީގުގައި ޔުނައިޓެޑް ވިކްޓަރީ އަށް ގަދަ ހަތަރަކުން ފުރުސަތު ހޯދައިދިނުމުގެ އިތުރުން އެ ފަހަރުގެ އެފްއޭ ކަޕުގައި އޭރު އެންމެ ވަރުގަދަކޮށް އޮތް މާޒިޔާ ކަޓުވާލުމަށް ފަހު ސެމީ ފައިނަލުގައި ވެސް ވާދަކޮށްފަ އެވެ. އެކަމަކު ޖެހިގެން އައި އަހަރު އޭނާ ވަނީ އެ ޓީމުގެ ކޯޗުކަމުން ވަކިވެ، ގައުމީ އަންހެން ޓީމާ ހަވާލުވެފަ އެވެ. އަދި ގައުމީ އަންހެން ޓީމަށް ސިންގަޕޫރުގައި ބޭއްވި މުބާރާތަކުން ތިން ވަނަ ހޯދައިދީ އެ ޓީމަށް ބޮޑު ކުރިއެރުމެއް ހޯދައިިދިނެވެ.\nމިދިޔަ އަހަރު ދެ ވަނަ ޑިވިޝަނުގައި ވެލެންސިއާ އަށް ކުޅުނު ގިނަ ކުޅުންތެރިން ކުރިއަށް އޮތް ސީޒަނުގައި ވެސް އެ ޓީމުން ފެންނާނެ ކަމަށް ބެލެވޭ.-- ފޮޓޯ: މިހާރު ފައިލް ފޮޓޯ\nރާއްޖޭގެ އެންމެ ކާމިޔާބު ކްލަބް ވެލެންސިއާ ފުރަތަމަ ޑިވިޝަނުގައި މި ސީޒަނުގައި ވާދަކުރާނީ އެއް އަހަރުގެ މެދުކެނޑުމަކަށް ފަހު އެވެ. ވެލެންސިއާ ވަނީ 1979 ވަނަ އަހަރުން ފެށިގެން 2018 ވަނަ އަހަރާ ހަމައަށް އެއް ވަނަ ޑިވިޝަނުގައި ވާދަކޮށްފަ އެވެ. ދެ ވަނަ ޑިވިޝަނަށް ވެލެންސިއާ ރެލިގޭޓްވީ އެ ފަހަރުގެ މާލޭ ލީގުގެ ކޮލިފައިންގައި ޔުނައިޓެޑް ވިކްޓްރީ އަތުން ދެ ލެގު ކުޅެގެން ބަލިވުމުންނެވެ. ވެލެންސިއާ އަލުން ފުރަތަމަ ޑިވިޝަނަށް ޕްރޮމޯޓްވީ މިދިޔަ ސީޒަނުގެ ދެ ވަނަ ޑިވިޝަނުގެ ޗެމްޕިއަންގެ ގޮތުގަ އެވެ. އެ ޓީމަށް އަލުން ފުރަތަަމަ ޑިވިޝަނުގެ ޖާގަ ހޯދައިދިނީ ކުރިން އެ ޓީމަށް ކުޅުމުގެ އިތުރުން އެތައް ފަހަރެއްގެ މަތިން ކޯޗުކޮށްދިން އިސްމާއިލް އާސިފް (ކުޑަހީނާ) އެވެ.\nފުރަތަމަ ޑިވިޝަނުގައި ވާދަކުރުމުގެ ގޮތުން ވެލެންސިއާ އިން ވެސް އަންނަނީ ޓީމު ވަރުގަދަ ކުރުމަށް މަސައްކަތްތަކެއް ކުރަމުންނެވެ. އެނގިފައިވާ ގޮތުގައި އެ ޓީމުން ވަނީ ގިނަ ކުޅުންތެރިންތަކެއްގެ ސޮއި ހޯދައިފަ އެވެ. ވެލެންސިއާއާ ގުޅުނު ކުޅުންތެރިންގެ ތެރޭގައި ސްޕެއިންގެ ހަތަރު ވަނަ ޑިވިޝަންގެ ކްލަބެއް ކަމަށްވާ ޔޫޑީ ކެނަލްސް އަށް އެންމެ ފަހުން ކުޅުނު ޒުވާން މިޑްފީލްޑަރު އިސްމާއިލް ޒާން އާމިރު ހިމެނެ އެވެ. އޭނާ ވަނީ މީގެ ކުރިން ވެސް ޕްރިމިއާ ލީގާއި ޔޫތު ޗެމްޕިއަންޝިޕްގައި ވެލެންސިއާ އަށް ކުޅެފަ އެވެ.\nމި ފަހަރުގެ ލީގު ކުރިއަށްދާނީ އަށް ޓީމުގެ މެދުގަ އެވެ. އެއީ އެންމެ ފަހުގެ ޗެމްޕިއަން މާޒިޔާ އާއި ޓީސީ ސްޕޯޓްސް ކްލަބް، ކްލަބް ގްރީން ސްޓްރީޓްސް، ކްލަބް އީގަލްސް، ކްލަބް ވެލެންސިއާ، ޔުނައިޓެޑް ވިކްޓްރީ ދަ ގްރާންޑޭ ސްޕޯޓްސް ކްލަބް އަދި ސުޕަ ޔުނައިޓެޑް ސްޕޯޓްސް (ސަސް) އެވެ.\nއެފްއޭއެމުން ސީޒަން ފަށަން މަސައްކަތް ކުރަމުން އަންނަ ތާރީހަކީ އަންނަ ޑިސެމްބަރު މަހުގެ އަށް ވަނަ ދުވަހުގަ އެވެ. ގިނަ ކްލަބްތަކުން ޕްރެކްޓިސް ފަށަން މަސައްކަތްކުރަމުން އަންނަނީ މި މަހު ފަހުކޮޅު ނުވަތަ އަންނަ މަހުގެ އެއް ވަނަ ދުވަހުގަ އެވެ.\nކްލަބް ވެލެންސިއާ ދިރާގު ދިވެހި ލީގު\nނަސީބެއްނު އައްލޯ އާއމިރު އައް ތިޔަ ފުރުސަތު ނުދިން ކަން ، ދިވެހި ބާސްކެޓް ކުޅިވަރު ފުނޑާލާފަ ހުރި މީހެއް\nތީ ވަރަށް އަވަހަށް އިސްތިއުފާ ދޭ މީހެެއް. ތީނައަށް އިތުބާރު ކޮށް ޓީމެއް ހަވާލު ކުރަށް ހެޔޮނުވާނެ


Bathalaa Jhanvi Kapoor ge geygai masakkai kuraa3meehun Covid-19...\nބޮލީވުޑުގެ މަޝްހޫރު ބަތަލާ ޖާންވީ ކަޕޫރު\nބަތަލާ ޖާންވީ ކަޕޫރުގެ ގޭގައި މަސައްކަތް ކުރާ3މީހުން ކޮވިޑް-19ށް ޕޮޒިޓިވް ވެއްޖެ\nބޯނީ ކަޕޫރުގެ އިތުރުން، ޖާންވީއާއި ޚުޝީގެ ޙާލުވެސް ރަނގަޅު\nއެ އާއިލާގެ އެއްވެސް މީހެއްގެ ކިބައިން ބަލީގެ އަލާމާތެއް ނުފެނޭ\nއްޔިތުންވެސް ކަމާބެހޭ ފަރާތްތަކުގެ އިރުޝާދުތަކަށް އަމަލުކުރުމަށް އެދިފައިވޭ\nކ. މާލެ | 22 މެއި 2020 | ހުކުރު 09:33 | 1,697\nބޮލީވުޑުގެ މަޝްހޫރު ބަތަލާ ޖާންވީ ކަޕޫރު- ޖާންވީ ބޮލީވުޑަށް ތައާރަފްވީ ފިލްމު "ދަޅަކް"އިން - ގޫގުލް\nބޮލީވުޑުގެ މަޝްހޫރު ބަތަލާ ޖާންވީ ކަޕޫރުގެ ގޭގައި މަސައްކަތް ކުރާ3މީހަކު ކޮވިޑް-19 އަށް ޕޮޒިޓިވް ވެއްޖެއެވެ.\nޕްރޮޑިއުސަރ ބޯނީ ކަޕޫރުގެ ދަރިފުޅު ޖާންވީ ކަޕޫރުއާއި ޚުޝީ ކަޕޫރާއެކު އެއް ގެއެއްގައި ދިރިއުޅެމުން ގެންދާއިރު، އެ ގޭގައި މަސައްކަތް ކުރާ މީހަކު ޕޮޒިޓިވްވުމާ ގުޅިގެން މީގެ ކުރިން އެ މައުލޫމާތުތައް މީޑިއާތަކާ ހިއްސާ ކޮށްފައިވެ އެވެ. އެއަށްފަހު ބުރާސްފަތި ދުވަހު އެ ގޭގައި މަސައްކަތް ކުރާ އިތުރު2މީހަކު ވައިރަސްއަށް ޕޮޒިޓިވް ވެފައިވާކަމަށް ފުލުހުންނާ ޙަވާލާދީ އިންޑިއާގެ ނޫސްތަކުން ރިޕޯޓް ކޮށްފައިވެ އެވެ.\nއެ އާއިލާއިން މީގެ ކުރިން އާންމުކޮށްފައިވާ ބަޔާނެއްގައި ބުނެފައިވަނީ، ބޯނީ ކަޕޫރުގެ އިތުރުން، ޖާންވީއާއި ޚުޝީގެ ޙާލުވެސް ރަނގަޅު ކަމަށެވެ. އަދި އެއްވެސް މީހެއްގެ ކިބައިން ބަލީގެ އަލާމާތެއް ނުފެންނަ ކަމަށާއި، ލޮކްޑައުން އިއުލާނުކުރި ފަހުން ގެއިންވެސް ނުނިކުންނަ ކަމަށް ބަޔާނުގައި ބުނެފައިވެ އެވެ.\nއޭގެ އިތުރުން، އެ އާއިލާއިން ވަނީ މި ދަނޑިވަޅުގައި އިންޑިއާ ރައްޔިތުންވެސް ކަމާބެހޭ ފަރާތްތަކުގެ އިރުޝާދުތަކަށް ބޯލަނބައި ގޭގައި މަޑުކުރުމަށް އިލްތިމާސް ކޮށްފައެވެ.\nއިންޑިއާގައި4ވަނަ ފަހަރަށް ލޮކްޑައުންގެ މުއްދަތު އިތުރު ކޮށްފައިވާއިރު، އިންޑިއާއިން ވައިރަސްއަށް ޕޮޒިޓިވްވި މީހުންގެ އަދަދު ވަނީ 118،000ށް ވުރެ އިތުރުވެފައެވެ. އަދި މަރުވި މީހުންގެ އަދަދު ވަނީ 3585ށް އަރާފަ އެވެ.


އެހެނަސް…(24) | Esfiya - Dhivehi Vaahaka Site\nތުރުތުރު އަޅަމުން ދިޔަ އަތަށް ބަލަމުން ދޮރު ހުޅުވާލި މަލާކްގެ ހިތް ތެޅެމުން ދިޔައީ ނުހަނު ބާރަށެވެ. އަލޫކް އޮތީ އެނދުމަތީގައެވެ. ސީލިންގްއަށް ބަލާށެވެ. މަލާކްގެ ފަހަތުންވަތް ޒާހިލް މަލާކްގެ އަތުގައި އޮތް ފައިލް ހުފައިގެން އެތެރޭހުރި މޭޒެއް ކައިރީގައި އިށީނެވެ. އަދި މަލާކްއާ ދިމާލަށް ބަލާލަމުން “ޔޫ ގޮޓް ދިސް”އޭ ބުނެލިއެވެ.\nމަޑުމަޑު ފިޔަވަޅުތަކެއްގައި މަލާކް ގޮސް އަލޫކް ގާތުގައި ހުއްޓިލިއެވެ. ގަދަކަމުން އޭނާގެ ހިތުގެ ތެޅުން ކޮންޓްރޯލް ކުރެވޭތޯ އޭނާ މަސައްކަތް ކުރިއެވެ. “އަލޫކް…މިއީ އަލޫކްއަށް އެހީވާން ހުރި ދެޑޮކްޓަރުން އިނގޭ… އެކުވެރިން ކަމަށް ހީކޮށްލާ.. އެއީ ޑޮކްޓަރ ޒާހިލް” މަލާކް މަޑުމަޑުން ވާހަކަދެއްކިއެވެ. މަލާކްގެ ނަން ބުނަން ފަސްޖެހެވުނެވެ. އޭނާގެ އަޑުވެސް ތުރުތުރު އަޅައެވެ. އަލޫކް މަލާކްއާ ދިމާލަށް ބަލާލިއެވެ. “އަލޫކް ކިހިނެއްތަ؟” މަލާކްއަށް ދައްކާނެ ވާހަކައެއްވެސް ނޭނގުނެވެ. އަލޫކް އެއްޗެއް ނުބުނެ އޮތުމުން މަލާކް އަނެއްކާވެސް ސުވާލުކޮށްލިއެވެ. މަލާކްއަށް ލުބާ މަޢުލޫމާތު ދިންގޮތުގައި އަލޫކް މިއަދު އޮތީ ކުރިއަށްވުރެ ސްޓޭބަލް ޙާލަތެއްގައެވެ. “އަލޫކް ކުރިން ދުވަހު ބުނީމެއްނު މަލާކްއެއްގެ ވާހަކަ… އަހަރެން މިހުރީ އަޑުއަހަން، އަޅެ އަހަންނަށް ކިޔައިދީފާނަންތަ؟ މަލާކް އަކީ ކާކު؟ މަލާކަށް ކިހިނެއްވީ؟” މަލާކް މަސައްކަތް ކުރަމުން ދިޔައީ އަލޫކް އޭނާ މަރުވެއްޖެއޭ އެބުނި ކަމަށް މެދުވެރިވި ސަބަބު ހޯދާށެވެ.\nއަލޫކް އަނެއްކާވެސް ސީލިންގްއަށް ބަލަންފެށިއެވެ. އެހެންއޮވެފައި ފުން ނޭވާއެއް ލައިފައި ވާހަކަ ދައްކަން ފެށިއެވެ. “މަލާކްއަކީ… އަހަރެން އެންމެ ލޯބިވީ މީހާ… އޭނާ މަރުވެއްޖެ..” އަލޫކް އެހެން ބުނުމާއެކު މަލާކްގެ ހިތުގައި ހީވީ މީހަކު ވިކައިގަތް ހެންނެވެ. މަލާކް ހިތްވަރުކޮށްފައި ސުވާލު ކުރިއެވެ. ޒާހިލްދިޔައީ އަލޫކްގެ ‘ބްރެއިން އެކްޓިވިޓީ’ތައް މޮނިޓަރ ކުރަމުންނެވެ. “އަލޫކް ކީއްވެ އެހެން ތިބުނީ…؟ މަލާކް މަރުވިތަން އަލޫކްއަށް ފެނުނީތަ؟” “ނުފެނެ…އެކަމު..__” މަލާކް އަލޫކްގެ ވާހަކަ މެދުކަނޑާލައިފައި އަނެއްކާވެސް ސުވާލުކުރިއެވެ. “އެހެންވިއްޔާ ކީއްވެ ތިބުނަނީ؟ ހަމަ ހުރެދާނެއެއްނު؟” އަލޫކް ވަގުތުން ބޯހޫރަން ފެށިއެވެ. ” އޭނާ ދަތުރުކުރަމުން ދިޔަ ޕްލޭން ވީނުވީއެއް ނޭނގި ގެއްލުނީ…” އަލޫކްގެ ދެލޮލުން ކަރުނަ ހިލުނެވެ. މަލާކްއަށް ވީނުވީ އެނގުނީ އަދިއެވެ. ކޮންމެވެސް ގޮތަކުން އަލޫކަށް އެޚަބަރު ލިބުނީއެވެ. އޭނާ ފްލައިޓް މިސް ވިކަން އަލޫކަށް ނޭޏގުނީއެވެ. “މަލާކްއާ ބެހޭގޮތުން އަލޫކް ކޮންކަމެއް ހަނދާންހުރީ؟” “އޭނާ ވަރަށް ރީތި ވާނެ. އޭނާ ވަރަށް ރަނގަޅުވާނެ. އެންމެފަހުން އޭނާ ފެނުނު ދުވަހަށް ފަހު އަހަރެމެން ބައްދަލުވާން އޮތީ އޭނާ ގްރެޖުއޭޓްވާން އޮތް ދުވަހު…އެކަމު..” އަލޫކް އެހިސާބަށް ހުއްޓާލިއެވެ. އޭނާގެ ބޮލުގައި ރިހޭހެން ހީވާތީއެވެ. “އެކަމު؟؟ އެކަމު ކިހިނެއްވީ؟؟” އެއީ ޚުދު މަލާކް އަމިއްލައަށްވެސް އެނގެން ބޭނުންވެފައި އޮތް ކަމެކެވެ. ނަމަވެސް ޙާލަތު އެކަމަކަށް ފުރުސަތެއް ނުދިނެވެ. އަލޫކް ބޮލުގަ ރިއްސާތީ ދެއަތުން ބޮލުގައި ހިފަހައްޓައިން އޮވެ ހަޅޭލަވަން ފެށިއެވެ. ޒާހިލްވެސް އަވަސް އަވަހަށް އައެވެ. ދެމީހުން ވެގެންވެސް އޭނާ މަތައެއް ނުކުރެވުނެވެ. އެމަރޖެންސީ އޮންކޯލް ޓީމްގައި ހުރި ނަރުހުންނާއި އެންމެން ވެގެންވެސް މަތައެއް ނުވިއެވެ. އެންމެ ފަހުން މަލާކަށް ޖެހުނީ ނިދާ އިންޖަކްޝަންގެ އެހީގައި އަލޫކް މައިތިރި ކުރާށެވެ.\nއެކި ދުވަސް މަތިން އަލޫކްއާ އެކި ސުވާލު ކުރެވެމުން ދިޔައެވެ. އޭނާ އެހެން ކަންކަން ވަރަށް ރަނގަޅަށް ހަނދާންހުރެއެވެ. މައްސަލަ ޖެހުނީ މަލާކް މަރުވީ ކަމަށް ހީކުރެވުނު ހިސާބުންކަން މިހާރު ދެނެ ގަނެ ވިއްޖެއެވެ. އެއީ އެދުވަހު ލިބުނު ވަރަށް ބޮޑު ޝޮކެއްގެ ސަބަބުންކަން ވެސް މިހާރު ދެނެގަނެވިއްޖެއެވެ. ޒާހިލްއާއި މަލާކް ދިޔައީ އެމީހުންނަށް ކުރެވެން ހުރި ހުރިހާ ކަމެއް ކުރަމުންނެވެ. އަލޫކް އެދުވަހުގެ ކަންކަން ހަނދާން ކުރަން މަސައްކަތް ކުރާއިރަށް ބޮލުގައި ރިއްސަންފަށާތީ އެކަން ވާނީ ވަރަށް ކެތްތެރިކަމާއެކު ވަރަށް މަސައްކަތުންކަން މަލާކް އެންމެ މިނެޓަކަށްވެސް ހަނދާން ނައްތައެއް ނުލައެވެ.\nރިންގުވޭވޭ އޮތް ފޯނުނަގައި ކަންފަތުގައި ޖަހާލަމުން މަލާކް ހަލޯއޭ ބުނެލިއެވެ. “މަލާ…. އަހަރެން ވާހަކައެއް ދައްކަން ވެފަ އެބޮތް..” ޒާހިލްގެ އެދުމުގެ މަތިން މަލާކް ބޭރަށް ނުކުތެވެ. ފެންޑާގައި ހުރި ޖޯލިފަތީގައި ޒާހިލް އިނެވެ. މަލާކް އައިސް ޒާހިލް ގާތުގައި އިށީނެވެ. ޒާހިލްގެ މޫނުމަތިން ފެންނަން ހުރީ ސީރިޔަސްކަމެވެ. “ޒާހިލް…ކިހިނެއްވީ؟” ޒާހިލް ފުންނޭވާއެއް ލިޔެވެ. ޒާހިލްގެ ހިތުގެ އެދުމާ ދެކޮޅަށް ދައްކަން މިއުޅެނީކީ މާފަސޭޙަ ވާހަކައެއްނޫނެވެ. “މަލާ… އަހަރެމެންގެ ކައިވެންޏަށް މިހާރު ގާތްގަނޑަކަށް މަހަކަށް ވެފައި މިއޮތީ…. އެކަމު އަހަންނަށް ހީވަނީ__” މަލާކް ޒާހިލްގެ ވާހަކަ ހުއްޓުވާލިއެވެ. ” އަހަރެން ބޭނުމޭ ޒާހިލްއާ މެރީ ކުރަން… ޒާހިލްއަށް ހީވަނީ އަހަރެން ބޭނުން ނުވަނީއޭ؟” “ނޫނެކެ ލިސަން މަލާ… ހަހަ އައި ނޯ ޔޫ ވޯންޓު. އެކަމް ގިވެން ދަ ސާރކަމްސްޓޭންސެސް ، އަލޫކް އެހާ ސްޓޭބަލްއެއް ނޫން.. އޭނާ ރަނގަޅު ނުވަނީހެން އަހަރެމެން މެރީ ކޮށްފަ ދެން އޭނާ ރަނގަޅުވާތަނުން އެކަން އިނގުނީމަ އަލޫކްއަށް ކިހިނެއްވާނީ؟ ވަޓް އިފް ހީ ގޯސް އިންޓު އަނަދަރ ޝޮކް؟ އަހަރެންގެ ސަބަބުން އެހެން ވާކަށް ބޭނުމެއްނޫން…. އަދި އެއީ ކޮންމެ މީހެއް ކަމުގައިވީ ނަމަވެސް” މަލާކްގެ ދެލޯ ފެންކަޅިވިއެވެ. ޒާހިލް އެވިސްނަނީ އަލޫކްގެ ޙާލާއި މެދުގައެވެ. ” އައި ނޯ ޒާހިލް… ބަޓް ޒާހިލްވެސް ބޭނުމެއްނު އަވަހަށް މެރީ ކުރަން…” “ތިކަމަކާ އަހަރެން ދޮގެއް ނުހަދާނަން ބަޓް ޔެސް. އެކަމަކު އަލޫކްއާ މެދު ވިސްނާލަން ޖެހެއެންނު. އަހަރެންގެ ސަބަބުން ކަމެއްވެއްޖެއްޔާ…” “ކީކޭތަ ތިކިޔަނީ ކިޔޭ އެއްޗެއް އިނގޭތަ ޒާހިލް؟ ޒާހިލް ތިބުނީ ދެން ކައިވެނި ފަސްކުރާނީއޭތަ؟؟” މަލާކް އެނގެން ބޭނުންވިއެވެ. “އެ އެއްނު އޮތް ގޮތަކީ މަލާ… އައި ނޯ މައި މޮމް ވިލް އަންޑަރސްޓޭންޑް. މަލާ މޮމް އޯކޭ ވާނެ ކަމެއް ނޭނގޭތީ… ބަޓް އަހަރެމެން ދެމީހުންނެއްނު މި މެރީ ކުރަނީ.. މަލާކް އޯކޭ އިއްޔާ އޯކޭ އެއްނު…” ޒާޙިލް ބުންޏެވެ. މަލާކް ފުންކޮން ވިސްނާލިއެވެ. ޒާހިލް އެބުނީވެސް ތެދެކެވެ. އެކަމަކު އަލޫކް ރަނގަޅުވާފަހުން ކައިވެނި ކުރިޔަސް …… މަލާކް ވަރަށް ވިސްނިއެވެ. އަންސްޓޭބަލްކަން އެނގިހުރެ އެވަގުތުގައި ކައިވެނިކޮށް އެޚަބަރު ލިބުމަށްވުރެ، ފަހުން ރަނގަޅުވީމަ އެޚަބަރު ލިބިއްޖެނަމަ ‘ޑެމޭޖް’ ކުޑަވާނެވެ. “ޒާހިލް ހަމަ އޯކޭ؟” “މަލާކް އޯކޭ އިއްޔާ އަހަރެން އޯކޭއޭ. އަހަރެންނެއްނު އައިޑިއާވެސް މިދިނީ..” މަލާކް އެންމެ ފަހުން އެއްބަސްވިއެވެ.\nޒާހިލް އެކަން ހުށައެޅީ ޙަޤީޤަތުގައި ހިތާއި ދެކޮޅަށެވެ. އެކަމަކު އޭނާގެ ސަބަބުން މީހަކަށް އަދި އަމުދުން އޭނާގެ ޕޭޝެންޓަކަށް ދެރައެއް ލިބޭ ކަމެއް ވެއްޖެނަމަ އޭނާއަށް އަމިއްލަ ނަފުސު ކުށްވެރި ކުރެވޭނއެވެ. މަލާކް އަލޫކްއަށް އަޅާލާކަން އެނގިހުރެ އޭނާގެ ސަބަބުން އަލޫކްއަށް ދެރައެއް ލިބިގެން، އަލޫކްގެ ސިއްޙަތަށް ގެއްލުމެއް ލިބިގެން މަލާކްގެ ހިތުގައި ޖެހި މަލާކްއަށް ‘ރިގްރެޓް’ ކުރެވެން ފަށައިފިއްޔާ ޒާޙިލްއަކަށް އޭނާގެ އަމިއްލަ ނަފުސަށް ދުވަހަކުވެސް މަޢާފެއް ނުކުރެވޭނެއެވެ. މަލާކް މިވަގުތު އެހީ ބޭނުން ވާނެއެވެ. އޭނާ އެހާސްކަމުގެ ތެރޭގައި ނަގާ ޑެޒިޝަންތަކާއި ކަންކަމުގައި ޒާހިލް އެހީވާންޖެހއެވެ. ޒާހިލްއާ ކައިވެނި ކުރެވިގެން އެންމެ މިނެޓަކަށްވެސް މަލާކް އެކަމާ ރިގްރެޓް ކުރާކަށް ޒާހިލް ބޭނުމެއްނޫނެވެ. މިކަންތައްގަނޑޫގެ ތެރޭގައި ކައިވެނި ފަސްކުރަން ނިންމީވެސް އެހެން ވެގެންނެވެ. ޒާހިލް ބޭނުންވަނީ އަލޫކް އަވަހަށް ރަނގަޅުވާށެވެ. އަލޫކްއަކީ އޭނާގެ ޕޭޝަންޓްއަކަށް ވެސް ވީމައެވެ. މަލާކްގެ ހާސްކަން ފިލާނީވެސް އޭރަށެވެ. ކައިވެންޏާ ހަމަޔަށް ދެވޭނީވެސް އޭރަށެވެ. އަމިއްލަ އެދުމެއް އެކަމުގައި އޮތުމަކީ އޭނާ ކުށްވެރިވާނެ ކަމެއް ހެއްޔެވެ؟\n“ޑޮކްޓަރ…އަހަރެން ސުވާލެއް ކޮށްލަންތަ؟” އެއްދުވަހެއްގެ ސެޝަން ނިމިގެން މަލާކް ބޭރަށްދާން ނުކުމެ ނުކުމެ ހުއްޓާ އަލޫކް ގޮވާލިއެވެ. އޭނާ އިނީ ވަރަށް ސީރިޔަސް ވެގެންނެވެ. “ޝުއަރ އެނީތިންގް”. “އަހަރެން މޮޔައޭ ހީނުކުރައްޗެ…. ޔަގީން؟” އަލޫކް ދެން ބުނެލި ޖުމްލައިން މަލާކް ގަނޑުވިއެވެ. ވަރަށް ސީރިޔަސް ވާހަކައެއް ބުނަން އުޅެނީތާއެވެ. “އޮފްކޯރސް. ޕްރޮމިސް. ޔަޤީން.” ” އެހެންމީހުން މިވާހަކަ ބުނީމަ ހީކޮށްފާނެ އަހަރެންމީ މޮޔައެކޭ… ކުރިން އަހަރެން ހުރީ ކުޑަކޮށް ހަނދާން ނެތިފައި.. ފަހުން ފަހުން އަހަރެންނަށް ރަނގަޅަށް ހަނދާނަށް އަންނަން ފެށީ..ސިފަވާންފެށީ… މޮޔައެކޭ ހީނުކުރައްޗޭ ތާކުން ތާކުން ނުޖެހޭ ވާހަކައަކަށްވެސް ވެދާނެ …އެކަމު ކީއްވެތަ ޑޮކްޓަރއާ މަލާކްއާ އެހާ ވައްތަރީ. ހަމަ އޭނާގެ އަޑު… ހަމަ އޭނާގެ މޫނު… ކީއްވެ؟” މަލާކްގެ ކަންފަތް ބުޑުގައި ހޮނު ގުގުރިއެއް ޖެހު ފަދައެވެ. މޭފަޅާފައި ހިތް ބޭރަށް ނުކުތް ފަދައެވެ. އެއީ މަލާކްކަން ބުނާތަނުން އަލޫކްއަށް އަނެއްކާ ޝޮކެއް ޖެހޭކަށް ބޭނުމެއް ނޫނެވެ. އޭނާ އަދި މުޅިން ސްޓޭބަލްއެއް ނޫނެވެ. މަލާކްއަށް ހުރީ ބުނާނެ އެއްޗެއް ނޭނގިފައެވެ. ބުނާނީ ވަކި ކީކޭ ހެއްޔެވެ؟\nAssalaam alaikum hurihaa kudhin. Hurihaa kudhinge haaluves rangalhuvaane kamah heekuran. mihaaru innaae mi part ge ithurun ehen part eh ves nerevifa. Inshaallah 26th vana bai ves nereynan miadhu noonee maadhan. Hurihaa kudhinnves kiyaalaafa feedback dhehchey. Stay safe all. ❤ ❤\nHeyyy me first dho. varah dhuvas koffa Ishyy ah mikiyaalevunee. Alhe Alook. Will Malaak call off the wedding????? Aneh part ves ebain dho. Kiyaalaafa comment kollaanan. Good to see u back dear\nލޯބިވާ މަންމާ މަގޭ.. 8\nހިތް ދެވިއްޖޭ ކަލާޔަށް ހުވާ – 14\nހިތާމަ އުފެއްދުންތެރި ލިޔުން އެހެނިހެން ލޯބި September 21, 2021\nހިތާމަ July 30, 2015\nހިތާމަ ކުރުވާހަކަ ކުޑަކުދިންގެ4days ago


ގިޔާމަތް ދުވަހު މާސިންގާ އުޑުތައް ފަަޅަފަޅައިގެން ގޮސް ފަރުބަދަތައް ބިމުން އުފުރިގެން ގޮސް ފުނޑުފުނޑުވެގެން ދާނެ:ހުތުބާ – Dhen.mv\nޢާލިމް އަބްދުއްލަތީފް November 6, 2020 - 1:00 pm\nއަޅުގަނޑުމެން މުސްލިމުންނަށް ވީހިނދު އަޅުގަނޑުމެންގެ އީމާންކަމުގެ ރުކުންތަކުގެ ތެރޭގައި އާޚިރަތް ދުވަހަށް އީމާންވުން ހިމެނިގެން ވެއެވެ. އެ ދުވަހަކީ އަންނާނެ ދުވަހެއް ކަމާއި އެ ދުވަހުން މީސްތަކުންގެ ހިސާބު ބެލެވިގެންދާނެ ކަމާއި އެ ދުވަހު ހިނގާނެ ހުރިހާ ކަމެއް ހިތުން ތެދުކޮށް ގަބޫލު ކުރަން ޖެހެއެވެ. މަރަކީ ވެސް ބައްދަލު ކުރާނޭ އެެެއްޗެއްކަން އެނގޭ ފަދައިން ގިޔާމަތް ދުވަހަކީ ވެސް ބައްދަލު ކުރާނެ އެއްޗެއްކަން އެނގެއެވެ. ނޭނގެނީ ބައްދަލު ކުރާނެ އިރެކެވެ. މިއަދުގެ ހުކުުރު ހުތުބާގެ މައުޟޫއު އަކީ "ގިޔާމަތްދުވަހާ މެދު ޣާފިލް ނުވާށެވެ."\nއާޚިރަތް ދުވަހާމެދު ޣާފިލުވެ އެދުވަހުގެ ބިރުވެރިކަން ހަނދާން ނައްތާލައި، މި ކެހިވެރި ދުނިޔޭގެ އަރާމާއި އުފަލުގެ ފަހަތުން ދަނީ ﷲގެ އަޅުތަކުންގެ ތެރެއިން ކިތައް މީހުންތޯ ހުތުބާގައި ސުވާލު ކުރައްވާފައި ވެއެވެ. އަދި ﷲ ތަޢާލާ ދެއްވާފައިވާ އުމުރުގެ އަގުބޮޑު ވަގުތު ފައިދާއެއް ނެތް ކަންކަމުގައި ބޭކާރު ކޮށްލަނީ ކިހާބަޔަކު ތޯ ވެސް ސުވާލު ކުރައްވާފައި ވެއެވެ.\n"އިންސާނާ މަރުވެ ކަށްވަޅަށް ދިއުމާ ހަމައިން ޤިޔާމަތުގެ މަރުހަލާ ފެށުނީއެވެ. ކަށްވަޅު ވެގެންދަނީ އާޚިރަތުގެ މަންޒިލްތަކުގެ ތެރެއިން އެންމެ ފުރަތަމަ މަންޒިލަށެވެ. މި މަންޒިލަށް އިންސާނާ ދާން މި ޖެހެނީ އެތަނުގައި އެކަނިވެރިކަން ފިލުވައިދޭނެ އެއްވެސް މީހަކާ ނުލައެެވެ. އެކަނިވެރިކަން ފިލުވައިދޭނެހާ ވެސް އެއްޗަކީ ދުނިޔޭގައި ހުރި އިރު އޭނާ ކޮށްފައިވާ ހެޔޮ އަމަލުތަކެވެ. ނަމަވެސް ދުނިޔޭގައި ނުބައި އަމަލުތައް ކޮށްފައިވާ މީހުންނާ ކަށްވަޅުން ބައްދަލު ކުރާނީ އެ ނުބައި އަމަލުތަކެވެ. އެ އަމަލުތައް ކަށްވަޅުގައި ބައްދަލު ކުރާނީ ބިރުވެރި ސިފައެއްގައެވެ." ޚުތުބާގައި އިތުރަށް ބަޔާން ކޮށްފައިވެއެވެ.\nޤިޔާމަތް ދުވަހު މާސިންގާ އުޑުތައް ފަޅަފަޅައިގެން ގޮސް ކުދިކުދިވެގެންދާ މަންޒަރު ހިތަށް ގެނެވޭތޯ ހުތުބާގައި ސުވާލު ކުރައްވައެވެ. އަދި ބިންމަތީގައި ގަދަފަދައަށް ސާބިތުވެފައިހުރި ބޮޑެތި ފަރުބަދަތައް، ބިމުން އުފުރިގެން ގޮސް ފުނޑުފުނޑުވެ ލުއި ކަފަކޮޅުތަކެއް ފަދައިން މީސްތަކުންގެ ބޯމަތީގައި އެނބުރެމުންދާ މަންޒަރު ތަސައްވަރު ކޮށްލެވޭތޯ ވެސް ސުވާލު ކުރެއްވެވިއެވެ.\nގިޔާމަތް ދުވަހު އަރުޝީގެ ހިޔާވަހިކަން ލިބޭނެ7ބައެއްގެ ހަބަރު ރަސޫލާ ޞައްލަﷲ އަލައިހި ވަޞައްލަމް އުއްމަތަށް ދެއްވާފައިވާކަން ހުތުބާގައި ފާހަގަ ކުރެއްވިއެވެ. އެއީ އަދުލުވެރި ވެރިޔާއާއި، މާތް ﷲ އަށް އަޅުކަންކުރުމުގައި ޒުވާންކަން ހޭދަކުރި ޒުވާނާއާއި، އޭނާގެ ހިތް މިސްކިތާ ގުޅިލާމެހިފައިވާ މީހާއާއި، މާތް ﷲ އަށް ޓަކައި ލޯބިވެ އެގޮތުގައި ބައްދަލުވެ އަދި އެގޮތުގައި ވަކިވާ ދެމީހުންނާއި، މަންސަބާއި ރީތިކަން ލިބިފައިވާ އަންހެނެއް ފާޙިޝް ޢަމަލު ހިންގަން ދަޢުވަތު ދިނުމުން، އަހުރެން ﷲ ދެކެ ބިރުވެތިވަމޭ ބުނެ އެކަމުން އެއްކިބާވި މީހާއާއި، ޞަދަޤާތްކުރާއިރު އޭނަގެ ކާނަތުން ހޭދަކުރާ އެތި ވައަތަށް ވެސް ނޭނގޭހާ ސިއްރުން ހޭދަކުރިމީހާއާއި، އަދި އެކަހެރިކޮށް ހުރެ ﷲ މަތިން ހަނދުމަކޮށް ލޮލުން ކަރުނަ އޮހޮރިގެންދާ މީހާއެވެ.\nމީގެ އިތުރުންވެސް ގިޔާމަތް ދުވަހުގެ ނާމާންކަމާއި ބިރުވެރިކަމުގެ ވާހަކަތަކުން ހުތުބާގައި އިންޒާރު ކުރެއްވިއެވެ. އަދި އެ ދުވަހަަށް ތައްޔާރުވެ ހެޔޮ އަމަލުކުރުން ގިނަ ކުރުމަށް ނަސޭހަތްތެރިވިއެވެ.\nއިޒްރޭލުގެ ޖަލެއްގައި 15 މަސް ވަންދެން ބަންދުކޮށްފައި ބެހެއްޓުމަށްފަހު، ފަލަސްތީނުގެ ދަރިވަރަކު ދޫކޮށްލައިފި


Hinnavaru Eid Show gai rey hama nujehun hingaifi | ThePress\nހިންނަވަރު އީދު ޝޯގައި ރޭ ހަމަނުޖެހުން ހިންގައިފި\n15 August 2019, 12:17\nރޭގެ ހަމަނުޖެހުން ހިންގި އިރު ކޮށްފައިވާ ވީޑިއޯއެއްގެ ސްކްރީންޝޮޓެއް\nޅ. ހިންނަވަރުގައި ކުރިއަށް ދިޔަ އީދު ޝޯގައި ރޭ ހަމަނުޖެހުން ހިންގައިފި އެވެ.\nފުލުހުންގެ މީޑިއާ އޮފިޝަލު މައުލޫމާތުދޭ ގޮތުގައި ހިންނަވަރުގައި ރޭގެ އީދު ޝޯ ބަލަން ތިބި ބައެއް މީހުންގެ ތެރޭގައި ހަމަނުޖެހުން އުފެދިގެން ދިޔައީ ދެ ރަށެއްގެ ބައެއްގެ ދެމެދުގައި ކަމަށެވެ. އަދި އެ މީހުން ޒުވާބުކޮށް ޝޯގައި ހަމަނުޖެހުން ހިންގާފައި ވާކަމަށް ފުލުހުން ބުނެއެވެ. ނަމަވެސް ހަމަނުޖެހުން އުފެދުނީ ކޮން ސަބަބަކާ ހުރެ ކަމެއް މައުލޫމާތު ލިބިފައެއް ނުވެއެވެ. މި ހަމަނުޖެހުން ހިނގައިދިޔަ ކަމުގެ ރިޕޯޓު ފުލުހުންނަށް ލިބިފައިވަނީ ރޭ 00:18 ހާއިރު ކަމަށް ފުލުހުން ބުނެއެވެ.\nރޭގެ ޝޯގައި ހަމަނުޖެހުން ހިންގި ކަމުގެ ރިޕޯޓު ފުލުހުންނަށް ލިބުމާއެކު، ހަމަނުޖެހުން ހިންގި ސަރަހައްދަށް ދިޔަ ކަމަށާ އަދި އެމީހުންގެ ތެރޭގައި އުފެދުނު ހަމަނުޖެހުން ކޮންޓްރޯލް ކޮށް، ހަމަނުޖެހުން އުފެއްދި މީހުން އެ ސަރަހައްދުން ފޮނުވާލާފައި ވާކަމަށް ވެސް ފުލުހުން ބުނެއެވެ.\nއީދު ކޮޅިވަރާ ގުޅިގެން ހިނގާފައި ހުރި ބައެއް ހަމަ ނުޖެހުމަށް ބަލާއިރު، ފެންކުޅި ކުޅުމުގެ ތެރޭގައާއި ކުލަ ޖެހުމުގެ ތެރޭގައި ހިތްހަމަ ނުޖެހިގެން ޒުވާބު ހިނގުން ފަދަ ކަންކަން މިއީދު ތެރޭގައި ވަނީ ހިނގާފައެވެ. އަދި ތ. ވޭމަންޑޫގައި އަންހެނެއްގެ ގައިގައި ފިރިހެނަކު ބައްދާ ބަދުއަހުލާގީ އަމަލު ހިންގަން އުޅުނު ކަމަށް ބުނާ ހާދިސާއަކާއި، ރ. މަޑުއްވަރީގައި ސައިކަލެއްގައި މީހަކު ދަނިކޮށް ފެން ޖެހުމުގެ ސަބަބުން ނުރައްކާތެރި އެކްސިޑެންޓެއް ހިނގި މައްސަލައެއް ވަނީ ފާހަގަ ކުރެވިފައެވެ.


Nilandhoo aa Thinadhoo gai curfew hinganee\nނިލަންދޫ އާއި ތިނަދޫގައި ކާފިއު ހިންގަނީ\nފ. ނިލަންދޫ: އެ ރަށުގައި ކާފިއު ހިންގަން ވަނީ ނިންމާފައި --\nކޮވިޑް-19 އިން ރައްކާތެރިވުމަށް އަޅާ ފިޔަވަޅެއްގެ ގޮތުން ފ. ނިލަންދޫ އާއި ގދ. ތިނަދޫގައި ކާފިއު ހިންގާ ހާއްސަ ފިޔަވަޅުތަކެއް އެޅުމަށް ނިންމައިިފި އެވެ.\nޑިރެކްޓަރު ޖެނެރަލް އޮފް ޕަބްލިކް ހެލްތް މައިމޫނާ އަބޫބަކުރު ސޮއިކުރައްވާ ނެެރެފައިވާ އެންގުމުގައި ބުނެފައިވަނީ މާދަމާއިން ފެށިގެން ވަކި ގޮތެއް އަންގަންދެން ނިލަންދޫ އާއި ތިނަދޫގައި ރޭގަނޑު 9:00 އިން ފެށިގެން ފަތިހު 4:00 އަށް އެއްގަމު އުޅަނދުފަހަރު ދުއްވުމާއި މަގުމައްޗާއި އާންމު ތަންތަނަށް މީހުން ނުކުތުން މަނާކުރާ ކަމަށެވެ.\nއަދި ޕާޓީތަކާއި ހަފްލާތަކާއި ރަސްމިއްޔާތުތައް ބޭއްވުން ހުއްޓައިލުމާއި އެއް ގެއިން އަނެއް ގެއަށް ޒިޔާރަތް ކުރުންވެސް ވަނީ މަނާކޮށްފައެވެ.\nއެއްފަހަރާ ތިން މީހުންނަށްވުރެ ގިނަމީހުން މަގުމައްޗާއި އާންމު ތަންތާނގައި އެއްވެ އުޅުން ހުއްޓައިލުމާއި ސެލޫންތަކާއި ޖިމްތާކާއި ބޯކޮށާ ތަންތަން ބަންދުކުރުމާއި ހުރިހާ ކުޅިވަރު ހަރަކާތްތަކާއި ކަސްރަތުގެ ހަރަކާތްތައް ހިންގުން ހުއްޓައިލުމަަށްވެސް އަންގާފައިވެއެވެ.\nގދ. ތިނަދޫ އެޗްޕީއޭ ގއ. ނިލަންދޫ + ކޮރޯނާ ވައިރަސް ކޮވިޑް-19 މައިމޫނާ އަބޫބަކުރު


Dhekunaai Medhu Thereyge Atholhu Thakah Vihsaara Kuraane: MET – adduLIVE\nދެކުނާއި މެދުތެރޭގެ އެކި ހިސާބަށް ވިއްސާރަ ކުރާނެ: މެޓް\nJan 11, 2019, 17:09 ހަސަން ރަޝީދު\nމޫސުން ގޯސް ދުވަހެއްގައި ބަރޮސް މޯލްޑިވްސް - ފޮޓޯ: ޓްރިޕް އެޑްވައިޒަރ\nދެކުނާއި މެދުތެރޭގެ އެކި ހިސާބަށް ވިއްސާރަކުރާނެ ކަމަށް މެޓް އޮފީހުން ލަފާކޮށްފިއެވެ.\nމިއަދު 10 އަކުން މާދަމާ ހެނދުނު 10 އަކަށް މޫސުން ލަފާކޮށް މޫސުމާ ބެހޭ އިދާރާއިން ބުނެފައިވަނީ ދެކުނާއި މެދުތެރޭ އެކި ހިސާބަށް ވިއްސާރަކޮށް ގުގުރުން އެކަށީގެންވާ ކަމަށާއި އަދި އުތުރު އަތޮޅުތަކަށް ކެރީގެ އަސަރުފޯރާނެ ކަމަށެވެ.\nއުތުރާއި އިރުއުތުރުން، މެދުތެރޭ އަތޮޅުތަކަށް ގަޑިއަކު 8 މޭލާ 18 މޭލު ދެމެދުގެ ބާރުމިނުގައި އަދި އެހެން ހިސާބުތަކަށް ގަޑިއަކު5މޭލާއި 15 މޭލާ ދެމެދުގެ ބާރުމިނުގައި ވައިޖެހޭނެ ކަމަށްވެސް މެޓް އޮފީހުން ބުނެއެވެ. އަދި ކެރިގަނޑުގައި ގަޑިއަކު ގާތްގަނޑަކަށް 30 މޭލަށް ވައި ގަދަވުމަކީ އެކަށީގެންވާ ކަމެއް ކަމަށް މެޓް އޮފީހުން ބުނެއެވެ.\nމެދުތެރޭގެ އަތޮޅުތަކުގެ ކަނޑުތައް އާދައިގެވަރަކަށް ގަދަވާނެ ކަމަށާއި އަދި އެހެން ހިސާބުތަކުގެ ކަނޑުތައް އާދައިގެ ވަރަކަށް މަޑުވެފައި ކެރިގަނޑު ގައި އާދައިގެ ވަރަކަށް ގަދަވާނެެ ކަމަށްވެސް މެޓް އޮފީހުން ލަފާކޮށްފައިވެއެވެ.


Dhiraagun kuriyah gendhiya Hiyaa flat promotion ge naseebuverin hovaifi - One Online\n23 މެއި 2022، ދިރާގުން ކުރިއަށްގެންދިޔަ ހިޔާ ފްލެޓު ޕްރޮމޯޝަނުގެ ނަސީބުވެރިންނަށް އިނާމު ހަވާލުކުރަނީ ---- ފޮޓޯ: ދިރާގު\nރާއްޖޭގެ އެންމެ ފުޅާ ދާއިރާއަކަށް މުއާސަލާތީ އަދި ޑިޖިޓަލް ހިދުމަތްތައް ފޯރުކޮށްދޭ ދިރާގުން ހުޅުމާލޭ ދެވަނަ ފިޔަވަހީގައި އާބާދުވަމުންދާ ހިޔާގެ ކަސްޓަމަރުންނަށް ހާއްސަކޮށްގެން ކުރިއަށް ގެންދިޔަ ޕްރޮމޯޝަންގެ ނަސީބުވެރިން މިއަދު އިއުލާންކޮށްފިއެވެ.\nމިދިޔަ އޮކްޓޯބަރު 29 އިން ނޮވެމްބަރު 15ގެ ނިޔަލަށް ކުރިއަށް ގެންދިޔަ އެ ޕްރޮމޯޝަންގެ މުއްދަތުގައި ދިރާގު ފައިބާ ބްރޯޑްބޭންޑް އަދި ދިރާގު ޓީވީގެ ހިދުމަތަށް އެދުނު މީހުންގެ ތެރެއިން ގުރުއަތުން ހޮވުނު ނަސީބުވެރި ތިން ފަރާތަކަށް ޖުމުލަ 50،000ރ. ދިރާގުން ވަނީ ދީފައެވެ.\nޕްރޮމޯޝަންގެ ނަސީބުވެރިންނާއި ލިބުނު އިނާމު:\nފުރަތަމަ ނަސީބުވެރިޔާ: އަބްދުލް ރަހުމާން ހަސަން - 25،000ރ.\nދެވަނަ ނަސީބުވެރިޔާ: އަހްމަދު ނާޒިމް - 15،000ރ.\nތިން ވަނަ ނަސީބުވެރިޔާ: އަހުމަދު ޝިޔާމް - 10،000ރ.\nމި ޕްރޮމޯޝަންގެ ދަށުން ދިރާގު ފައިބާ ބްރޯޑްބޭންޑަށް އެދުނު މީހުންނަށް އެ ހިދުމަތް ހިލޭ ގުޅައިދިނުމާ އެކު ރައުޓާ ހިލޭ ދީފައިވެއެވެ. އަދި ދިރާގު ޓީވީގެ ހިދުމަތަށް އެދުނު ކަސްޓަމަރުންނަށްވެސް އެ ހިދުމަތް ހިލޭ ގުޅައިދިނުމާ އެކު ޑީކޯޑަރުވެސް ވަނީ ހިލޭ ދީފައެވެ.\nދިރާގު ފައިބާ ބްރޯޑްބޭންޑްގެ ހިދުމަތަކީ ރާއްޖޭގައި މިހާރު ފޯރުކޮށްދެމުން އަންނަ އެންމެ ބޮޑު ފައިބާ ނެޓްވޯކެވެ. އެގޮތުން މިހާރު ރާއްޖޭގެ ގޭބިސީގެ 84 ޕަސެންޓަށް އެ ހިދުމަތް ދިރާގުން ފޯރުކޮށްދީފައިވާ އިރު، އޭގެ ތެރޭގައި 82 ރަށެއް ހިމެނެއެވެ.\nސަތޭކައަށް ވުރެ ގިނަ ޗެނަލް ހިމެނޭ ދިރާގު ޓީވީއަކީ ރާއްޖޭގައި އެންމެ ފުޅާ ދާއިރާއެއްގައި ފޯރުކޮށްދޭ އަދި އެންމެ ފުރަތަމަ އައިޕީޓީވީގެ ހިދުމަތެވެ. ކޮންޓެންޓް، ކޮލިޓީ އަދި އަގުގައި އެއްވެސް ތަފާތު ކުރުމެއްނެތި ދިރާގުން ވަނީ ރާއްޖޭގައި މީހުން ދިރިއުޅޭ 84 ޕަސެންޓް ރަށަކަށް ދިރާގުޓީވީގެ ހިދުމަތް ފޯރުކޮށްދީފައެވެ.\nގުޅޭ ޓެގު ދިރާގު ހުޅުމާލެ ފޭސް 2


Maldives Food festival gai baiverivumuge furusathu hulhuvaalaifi - vNews.mv\nމޯލްޑިވްސް ފުޑް ފެސްޓިވަލްގައި ބައިވެރިވުމުގެ ފުރުސަތު ހުޅުވާލައިފި\nޠާހިރާ އަޒްހާރު Male' | 10 November 2019, 12:28\nތަފާތު އެތައް ހަރަކާތްތަކަކާއެކު ފުރަތަމަ ފަހަރަށް މާލޭގައި ފުޑް ފެސްޓިވަލެއް ބާއްވަން ތައްޔާރުވެއްޖެއެވެ.\nމިސްޓީކް އިވެންޓްސްގެ ފަރާތުން އިންތިޒާމްކޮށްގެން ބާއްވާ މި ފެސްޓިވަލް ކުރިއަށްގެންދިއުމަށް ހަމަޖެހިފައިވަނީ ނޮވެމްބަރު 25 އިން3އަށް ކާނިވާ ސަރަހައްދުގައެވެ.\nފުޑް ފެސްޓިވަލްއާ ގުޅޭގތޮން މި އިވެންޓް ހިންގުމުގައި އިސްކޮށް ހަރަކާތްތެރިވާ މިސްޓީކް އިވެންޓްސްގެ ފަރާތުން އަހުމަދު ސަވާދު ވިދާޅުވީ މި ފުޑް ފެސްޓިވަލް ވެގެންދާނީ މިގޮތަށް ރާއްޖޭގައި ހިންގޭ ފުރަތަމަ ފުޑް ފެސްޓިވަލް ކަމުގައެވެ. އެގޮތުން މި ފެސްޓިވަލްގައި އެކި ބާވަަތުގެ ކެއުމާއި ބުއިންތައް އެއްތަނަކުން ލިބިގެންދާނެ ކަމަށާއި، ސްޓޭޖް ޝޯވ އަދި ކުޑަކުދިންނަށް ޚާއްސަކޮށް ޕްލޭ އޭރިއާއެއްވެސް ފެސްޓިވަލްގައި ހުންނާނެ ކަމަށް ސަވާދު ވިދާޅުވިއެވެ.\nސަވާދު ވިދާޅުވީ މި ފެސްޓިވަލަކީ ކެފޭ ރެސްޓޯރެންޓުތަކުންނާއި، ބޭކަރީތަކުގެ އިތުރުން އާންމު ފަރުދުންވެސް އެފަރާތްތަކުގެ މެނޫގައި ހިމެނޭ ކާނާ، ރަހަބަލާލުމުގެ ފުރުސަތު އާންމުންނަށް ފޯރުކޮށްދެވޭނެ ފެސްޓިވަލެއް ކަމަށެވެ.\nމީގެ އިތުރުންވެސް އަގުހުރި އިނާމުތަކެއް ލިބިގެންދާ އެތައް ހަރަކާތްތަކެއް މި ފެސްޓިވަލްގައި ހިމެނޭނެ ކަމަށް ސަވާދު ވިދާޅުވިއެވެ. ސަވާދު ވިދާޅުވީ މި ފެސްޓިވަލްގައި މުޅިއެކު 100 ސްޓޯލެއް ބަހައްޓާނެ ކަމަށެވެ. އަދި މި ސްޓޯލްތަކުގެ ތެރެއިން 15 ފަރާތަކަށް ހިލޭ ސްޓޯލް ދޫކުރާނެ ކަމުގައެވެ.\nމޯލްޑިވްސް ފުޑް ފެސްޓިވަލްގައި ބައިވެރިވުމުގެ ފުރުސަތު ނޮވެމްބަރު 20 ގެ ނިޔަލަށް ވަނީ ހުޅުވާލާފައެވެ. އަދި މި ފެސްޓިވަލްގައި ބައިވެރިވާން ބޭނުންވާ ފަރާތްތަކުން 7485860 މި ނަމްބަރަށް ގުޅާ އިތުރު މައުލޫމާތު ސާފުކުރުމަށް މިސްޓީކް އިވެންޓްސް އިން ވަނީ އެދިފައެވެ.


ފ.އަތޮޅު ތަޢުލީމީ މަރުކަޒު - ވިކިޕީޑިއާ\nފ.އަތޮޅު ތައުލީމީ މަރުކަޒު\nޕްރައިމަރީ، ސާނަވީ، މަތީ ސާނަވީ\n( ހޭލާށެވެ. އަދި ހޭލުންތެރިކަން ގެންނާށެވެ)\nފ.އަތޮޅު ތަޢުލީމީ މަރުކަޒަކީ 1986 ވަނަ އަހަރު ހުޅުވުނު ސުކޫލް އެކެވެ.\n2 ސާނަވީ ތައުލީމް ތަޢާރަފްކުރުން\n3 މަތީ ސާނަވީ ތައުލީމް ތަޢާރަފްކުރުން\n4 ލިބެންހުރި ޚިދުމަތްތައް\n5.1 އެވޯޑް ތައް\nފ.އަތޮޅު ތަޢުލީމީ މަރުކަޒު ޢިމާރާތްކޮށް އެތަނުގައި ރަސްމީ ގޮތުން ކިޔަވައިދޭން ފެށިފައިވަނީ 20 ފެބްރުއަރީ 1986 ން ފެށިގެންނެވެ.ފ.އަތޮޅު ތައުލީމީ މަރުކަޒު ހުޅުވައިދެއްވީ އޭރުގެ އެޑިޔުކޭޝަން މިނިސްޓަރ ޑރ މުޙައްމަދު ޒާހިރު ޙުސައިން އެވެ. އޭރު އެ މަރުކަޒުގައިތިބީ މުޅިއެކު 03 މުދައްރިސުންނެވެ. ކިޔަވައިދެނީ ގްރޭޑް5ގެ ފެންވަރަށެވެ. މި މަރުކަޒުގައި ގްރޭޑް7ގެ ފެންވަރަށް ކިޔަވައިދޭން ފަށާފައިވަނީ 1992 ވަނަ އަހަރުގައެވެ.\nސާނަވީ ތައުލީމް ތަޢާރަފްކުރުން[އުނިއިތުރު ގެންނަވާ]\nތަޢުލީމީ ޙާލަތު އެއްދުވަހުން އަނެއްދުވަހަށް ރަނގަޅުވަމުން ދިއުމާއިއެކު 1996 ވަނަ އަހަރު މިމަރުކަޒުގައި ގްރޭޑް 8 އުފައްދައި ކޮމާރސް ސްޓްރީމަށް ކިޔަވައިދޭން ފެށުނެވެ. 1998ވަނަ އަހަރު ގްރޭޑް 10 ށް ކިޔަވައިދޭން ފެށި މިމަރުކަޒުގައި އެންމެ ފުރަތަމަ ޖީ.ސީ.އީ އޯލެވެލް ހަދާފައިވަނީ 1999 ވަނަ އަހަރު 07 ކުދިންނެވެ. 2000 ވަނައަހަރުން ފެށިގެން ސައިންސް ސްޓްރީމަށް ކިޔަވައިދޭން ފެށި މިމަރުކަޒުގައި މިހާރު 02 ސްޓްރީމަށް ކިޔަވައިދެމުން ދެއެވެ. މިމަރުކަޒުގައި ކިޔަވަމުން ގެންދާ ދަރިވަރުންނަށް ކޮމްޕިއުޓަރުގެ ތަޢުލީމު ހޯދައިދިނުމުގެ ގޮތުން ނިލަންދޫ ރައްޔިތުންގެ އަމިއްލަ ޚަރަދުގައި 11 ކޮމްޕިއުޓަރ ސިސްޓަމް ހޯދައި ތަޢުލީމީ މަރުކަޒަށް ހަދިޔާ ކޮށްފައި ވެއެވެ.\nސާނަވީ ތަޢުލީމް ފެށިގެން އައީ ކޮމާރސް ސްޓްރީމުން ކަމަށް ވިޔަސް އޭގެ ފަހުން ސައިންސް ސްޓްރީމް 2000 ވަނަ އަހަރުގައި ތަޢާރަފް ކުރެވިފައި ވެއެވެ. މިމަރުކަޒުން މިހާރު ލިބެން ހުރި ޚިދުމަތްތަތަކަށް ބަލާއިރު، ލައިބްރަރީ، ޓީޗިންގ ރިސޯސް ސެންޓަރު، ސައިންސް ލެބް، އަދި ކޮމްޕިއުޓަރު ލެބްގެ ޚިދުމަތް ފާހަގަ ކޮށްލެވެއެވެ. 2009 ވަނަ އަހަރު މިސްކޫލުގައި 477 ދަރިވަރުންނަށް ކިޔަވައި ދިނުމަށް 42 މުދައްރިސުން ހަރަކާތްތެރިވެފައި ވެއެވެ.\nމަތީ ސާނަވީ ތައުލީމް ތަޢާރަފްކުރުން[އުނިއިތުރު ގެންނަވާ]\nސާނަވީ ތައުލީމު ފެށުނުތާ 11 އަހަރު ފަހުން 2008 ވަނަ އަހަރު މިމަރުކަޒުގައި މަތީ ސާނަވީ އަށް ކިޔަވައިދޭން ވަނީ ފަށާފައެވެ.\nލިބެންހުރި ޚިދުމަތްތައް[އުނިއިތުރު ގެންނަވާ]\nލައިބްރަރީ ( ޢަބުދުﷲ އިސްމާޢީލް ހަދާނީ ލައިބްރަރީ)\nޓީޗިންގ ރިސޯސް ސެންޓަރ\nޗައިލްޑް ފްރެންޑްލީ ކްލާސް ރޫމް\nފ.އަތޮޅު ތަޢުލީމީ މަރުކަޒަށް ތައުލީމީ ގޮތުން ލިބިފައިވާ ކާމިޔާބީތައް ރަން އަކުރަކުން ފަވާލެވޭނެ އަހަރަކީ 2008 ވަނަ އަހަރު އެވެ. އެއަހަރު ޖީސީއީ އޯލެވެލް އިމްތިހާނުގައި ބައިވެރިވެ ކުދިންގެ ތެރެއިން3ކުއްޖަކު ދިވެހިރާއްޖޭގެ ގަދަ ދިހައެއްގައި ހިމެނިގެން ދިޔައެވެ. އަދި4ކުއްޖަކު ފިޝަރީޒް ސައިންސް އިން ދުނިޔޭގެ ގަދަ ދިހައެއްގައި ހިމެނިގެން ދިޔައެވެ.\nދިވެހިރާއްޖޭގެ ގަދަ ދިހައެއްގައި ހިމެނުނު3ކުދިންނަކީ:-\nޙުސައިން ރަޝީދު - ދޭލިޔާމާގެ - ދިވެހިރާއްޖޭގެ ގަދަ ދިހައެއްގައި4ވަނަ\nޖަލާލާ ޢަބުދުލް ގާދިރު - އެއްގަލި - ދިވެހިރާއްޖޭގެ ގަދަ ދިހައެއްގައި6ވަނަ\nޝަހުދާ ޢަބުދުއްރަޝީދު - ދިވެހިރާއްޖޭގެ ގަދަ ދިހައެއްގައި 8 ވަނަ\nއެވޯޑް ތައް[އުނިއިތުރު ގެންނަވާ]\nއޭޕީ ސްކޯ އިމްޕްރޫމަންޓް އެވޯޑް - 2006\nބްރިލިއަންސް އިން މޯލްޑިވްސް އެވޯޑް -4ދަރިވަރަކު ދުނިޔޭގެ ގަދަ ދިހައެއްގައި ހިމުނުމުން - 2008\nހަފިއްޔާ އިބްރާހީމް - ދުނިޔޭގެ ގަދަ ދިހައެއްގެ4ވަނަ\nޙުސައިން ރަޝީދު - ދުނިޔޭގެ ގަދަ ދިހައެއްގެ6ވަނަ\nޖަލާލާ ޢަބުދުލް ގާދިރު - ދުނިޔޭގެ ގަދަ ދިހައެއްގެ7ވަނަ\nޝަހުދާ ޢަބުދުއް ރަޝީދު - ދުނިޔޭގެ ގަދަ ދިހައެއްގެ 8 ވަނަ\nއެޗީވްމަންޓް އެވޯޑް -5މާއްދާއިން ބައިވެރިވި ކުދިންގެ ފާސްވި ނިސްބަތް 60 އިންސައްތަ މަތިވުން - 2008\nއޭޕީ ސްކޯ 25 ޕޮއިންޓަށްވުރެ މަތިވުމުން ލިބުނު އެވޯޑް - 2008\nސާނަވީ ތައުލީމު ހާޞިލްކުރާ އަދަދު 100-300 އާއި ދެމެދުގެ ކެޓަގަރީން2ވަނަ ސްކޫލް - 2008\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ 24 އެޕްރީލް 2009، 11:12 ގައެވެ.


» ތަނަވަސްވެގެންވާ ރަޙުމަތްފުޅު ހަނިކުރުމަށް ހެއްޔެވެ؟\nކާފަރުން ކުރެ މާތް ﷲ ގެ ރިސާލަތު އެބަޔަކާއި ހަމައަށް ނުފޯރާ މީހުންނަށް އެކަލާނގެ ޢަޒާބުނުދެއްވާނެކަން ވަނީ އަންގަވާފައެވެ. އަދި އެބަޔަކަށް ބުއްދިދެއްވާފައި ނުވާ މީހުންނާއި އޮޅިގެން ކަންތައްކުރެވޭ މީހުންނާއި ނިދާފައި ތިބޭ މީހުންނާއި މަޖުބޫރުވެފައިވާ މީހާއާއި ބުއްދިފުރިހަމަ ނުވާ ޅަކުދިންގެ ކިބައިން ދީނުގެ ތަކްލީފުވަނީ އުފުއްލަވާފައެވެ.\n» ފަހުން ހިތާމަ ކުރަންޖެހުން [ޙަޤީޤީ2ޙާދިޘާއެއް އެކުލެވިގެންވާ ޢިބްރަތްތެރި ލިޔުމެއް]\nއަޅުގަނޑުމެން ދެމީހުން އޭނާގެ މަޑު ކިޔެވުމުގެ އަޑު އަހަން ތިބީމެވެ. އަޅުގަނޑުގެ މުޅި ގައިން ހީބިހިނަގައިގެން ދިޔައެވެ. ކުއްލިއަކަށް ކިޔެވުމުގެ އަޑު ކެނޑިއްޖެއެވެ. އަދި އޭނާގެ އަތް ކުއްލިއަކަށް މައްޗަށް އުފުއްލަށް ފެށިތަށް ބަލަން އަޅުގަނޑު ހުރީމެވެ. އޭނާ މަޑުމަޑުން އަތް އުފުލުމަށް ފަހު ޝަހާދަތް އިނގިލިން އުޑާއިދިމާއަށް އިޝާރަތްކުރަމުން ޝަހާދަތް ކިއެވެ. " لا إله إلاّ الله - ﷲފިޔަވައި އެހެން އިލާހަކު ނުވެއެވެ'". ދެން އެނާގެ ބޯ އަރިއަޅާލިއެވެ.\n» ގޭތެރެ އިޞްލާޙް ކުރުމަށްޓަކައި ސާޅީސް ނަސޭހަތް\nއަދި ﷲތިޔަބައިމީހުން ހިމޭންވެތިބޭ ތަންތަންކަމުގައި، ތިޔަބައިމީހުންނަށް،ތިޔަބައިމީހުންގެ ގެތައް ލެއްވިއެވެ. އަދި ތިޔަބައިމީހުންގެ ދަތުރުގެ ދުވަހުގައްޔާއި، ދަތުރުނުކޮށް ޤާއިމު ވެތިބޭ ދުވަހުގައި، ގެންގުޅުމަށް ލުއި ގެތަކެއް، ނަޢަމް ސޫފީގެ ހަމުން ތިޔަބައިމީހުންނަށްޓަކައި ލެއްވިއެވެ. އަދި އެތަކެތީގެ ކެހެރިންނާއި، އެތަކެތީގެ ލޯލިންނާއި، އެތަކެތީގެ އިސްތަށިން، ގެވެހިސާމާނާއި، ހިފައިގެންގުޅޭތަކެތި،ތިޔަބައިމީހުންނަށްޓަކައި، ވަކި މުއްދަތަކަށް ލެއްވިއެވެ.\n» ޣީބަ ބުނުމުގެ ނުބައި ކަމާއި ޣީބަ ބުނުން ހުއްދަވާ ޙާލަތާއި އަދި...\nޞަޙާބީން ސުވާލު ދެއްނެވިއެވެ! "ތިމަންމެން ބުނާސިފަތައް އެމީހެއްގެ ކިބައިގައި ހުންނަނަމަ ހުއްދަވާނެތޯއެވެ؟" ހަދީސް ކުރެއްވިއެވެ. ((إِنْ كَانَ فِيْهِ مَا تَقُوْلُ فَقَدْ اِغْتَبَته ، وَإِنْ لَمْ يَكُنْ فِيْهِ مَا تَقُوْلُ فَقَدْ بَهَتَّه)) "އެމީހެއްގެ ކިބައިގައި އެސިފައެއް ވާނަމަ އެއީ ޣީބައެވެ. އަދި އެސިފައެއް އެމީހެއްގެ ކިބައިގައި ނުވާނަމަ އެއީ ބުހުތާން ދޮގެވެ." (رواه أبو داود)\n» ދަރިން ސްކޫލަށް ނުފޮނުވާ ގޭގައި ބައިތިއްބާ މައްސަލައާއި ބެހޭ\nކޮންމެ ކަމެއްގައިވެސް ދެކޮޅު އޮންނަކަން ދަންނަންވާނެއެވެ. ހެވާއި ނުބައި އޮންނަކަމީ ގަބޫލުކުރަންޖެހޭ ޙަގީގަތެކެވެ. އެހެންކަމުން، ދެކޮޅުއަޅާކިޔައި އެތަނުން ބޮޑަށް ފައިދާހުރި ގޮތް އިޚްތިޔާރު ކުރަން ޖެހެއެވެ. ސްކޫލްތަކުގައި ރަގަޅުކަންތަކާއި ގޯސްކަންތައްތަކެއް ހިމެނޭކަމީ ޝައްކެއްހުރި ކަމެއް ނޫނެވެ. ކުދިންގެ ތަރްބިއްޔަތުގެ ބޮޑުބައެއް ޙިއްސާކުރަނީ އެކުއްޖާގެ ސްކޫލެވެ. ސްކޫލުގެ ނިޡާމުގެ ތެރޭގައި ގޯސްއެތައް ކަމެއް ހިމެނޭކަމީ ވަރަށް ގިނަ ބެލެނިވެރިންގެ ޝަކްވާއެކެވެ. މިފަދަ ގޯސްކަންތަކުން ސަލާމަތްވެ، އެކަންތަކުގެ މައްޗަށް ގަދަވެގަތުމުގެ ގޮތުން ކުރެވިދާނެ ކަންތައްތަކެއް އެބަހުއްޓެވެ. އޭގެތެރޭގައި:\n» ޑެންގީހުން ހުއްޓުވޭނީ މަދިރިތައް މަރާލައިގެން، މީހުން މެރުން ހުއްޓުވޭނީ....\n» ކުއްވެރިޔާ އަށް އަދަބުދިނުމަކީ އިންސާނީ ޙައްގަށް އަރައިގަތުންބާ!\n» " ޗައިލްޑް އެބިއުޒް " ސަމާލުވަމާ !!!\nމިހެނީ މި އަނިޔާވެރި ޢަމަލަކީ، އެކަންކަން ޙިމާޔަތްކޮށް ރައްކާތެރި ކުރުމަށްޓަކައި މުޅި އިސްލާމީ ޝަރީޢަތް ބާވައިލެއްވުނު ކަންކަމުގެ ތެރއިން އިންސާނީ ނަސްލާއި ނަފްސު ޙިމާޔަތް ކުރުމުގެ މަތިވެރި އިންސާނީ ޙައްޤާއި ޚިލާފު ނޭއްގަނީ ޢަމަލެކެވެ. ވީމާ މިޢަމަލު ހިންގާ ފަރާތްތަކަށް އެކަށީގެންވާ އަދަބު ދެވިގެން މެނުވީ މިކަމަކަށް ޙައްލެއް ނައަންނާނެއެވެ.\n» މާބަނޑު އަންހެނުން ކޭތަ ހިފާތަނަށް ނުކުތުން\nކޭތަ ހިފާއިރު މާބަނޑު އަންހެނުން ބޭރަށް ނުނިކުންނައްޗޭ.. ކޭތަ ހިފާތަން ނުބަލައްޗޭ... ތޫނު ވަޅި ކަހަލަ އެއްޗެތި ނުގެންގުޅެއްޗޭ.. އެއީ އެއްވެސް ހަގީގަތެއް ހުރި ވާހަކަ ތަކެއް ނޫނެވެ. އެއީ ހަމަ އެކަނި ބައެއްގެ ޚިޔާލަށް ކިޔައި ފައިވާ ވާހަކަ ތަކެކެވެ. ދީނުގައި އެއިން އެއްވެސް ކަމެއް މަނާ ވާފަދަ ޚަބަރެއް ވާރިދުވެފައި ވާ ކަމެއް ނޭންގެއެވެ.\n» ފެނުގެ ނިޢްމަތަށް ރައްކާތެރިވާށެވެ!\nﷲ ސުބުޙާނަހޫ ވަތަޢާލާ އަޅުގަނޑުމެންނަށް ދެއްވާފައިވާ ނިޢުމަތްތައް ޢަދަދުނުކުރެވޭހައި ވެސް ގިނައެވެ. މިނިޢުމަތްތަކަށް ޝުކުރުވެރިވުމަށާއި ކުފުރުވެރި ނުވުމަށް އެކަލާނގެ ވަނީ އަޅުގަނޑުމެންނަށް އަންގަވާފައެވެ. ނިޢުމަތްތަކަށް ޝުކުރުވެރިވުމަކީ، ތިމާޔަށް އެނިޢުމަތް ދެއްވީ ﷲކަމަށް އިޢުތިރާފުވާ ޙާލު، ހެޔޮގޮތުގައި ނިޢުމަތުގެ ބޭނުން ހިފުމެވެ. ނިޢުމަތަށް ކުފުރުވުމަކީ، އެނިޢުމަތަކީ ތިމާގެ ކުޅަދާނަކަމުން ލިބިފައިވާ އެއްޗެއްކަމުގައި ދެކެ، ކުޅަދުންވަންތަ އިލާހުމަތިން ހަނދާން ނައްތާލައި، ހިތުހުރި ގޮތަކަށް އެއިން ހޭދަކޮށް އިސްރާފުކޮށް އުޅުމެވެ.


SunOnline: US aaeku soi koffaivaa dhifaaee muaahadhaa uvaalaane kamuge inzaaru Philippines in dheefi\nއެމެރިކާއާއެކު ސޮއިކޮށްފައިވާ ދިފާއީ މުއާހަދާ އުވާލާނެކަމުގެ އިންޒާރު ފިލިޕީންސުން ދީފި\nމުހައްމަދު ޖަވާދު ޔޫސުފު 28 Oct 2016, 13:44\nޑުޓާޓޭ ޖަޕާނުގެ ބޮޑުވަޒީރުގެ އަރިހުގައި ޓޯކިޔޯގައި\nޓޯކިޔޯ (އޮކްޓޯބަރ 27) : ދިފާޢީ ކަންކަމުގައި އެމެރިކާއަށް އެއްބާރުލުން ދިނުމަށާއި އެމެރިކާގެ އަސްކަރީ ބޭނުންތަކަށް ފިލިޕީންސުން އަސްކަރީ ފަސޭހަތައް ދިނުމާބެހޭގޮތުން އެމެރިކާއާއެކު ސޮއިކޮށްފައިވާ އެއްބަސްވުން އުވާލަންޖެހިދާނެ ކަމުގެ އިންޒާރު ފިލިޕީންސްގެ ރައީސް ރޮޑްރިގޯ ޑުޓާޓޭ ދެއްވައިފިއެވެ.\nޖަޕާނަށް ކުރައްވަމުން ގެންދަވާ ދަތުރުފުޅެއްގައި ޑުޓާޓޭ ވިދާޅުވީ، ފިލިޕީންސްގައި މަރުކަޒުކޮށްގެންތިބޭ އެމެރިކާ ސިފައިން ދެއަހަރު ތެރޭގައި އެގައުމުން ބޭރުވާންޖެހޭނެ ކަމަށާ މިއާއެކު އެމެރިކާގެ އަސްކަރީ ބޭނުންތަކަށް ފިލިޕީންސުން އަސްކަރީ ފަސޭހަތައް ދިނުމާބެހޭ އެއްބަސްވުންވެސް އުވާލަންޖެހޭ ކަމުގައެވެ. މިކަން އަވަސް ކުރަން ޖެހިއްޖެނަމަ އަވަސްކުރަން ތައްޔާރަށް ހުންނެވި ކަމަށްވެސް ޑުޓާޓޭ ވިދާޅުވިއެވެ.\nޑުޓާޓޭ ވިދާޅުވީ، ފިލިޕީންސަށް ބޭނުންވަނީ އަސްކަރީ ކަންކަމުގައި އެއްބާރުލުން ނޫންކަމަށާއި ފިލިޕީންސަށް ބޭނުންވަނީ އިގްތިސާދީ އަދި އިޖްތިމާއީ ތަރައްގީ ކަމުގައެވެ. މިގޮތުން ފިލިޕީންސަށް ބޭނުންވަނީ މަދަނީ އިންފްރާސްޓްރަކްޗަރު ބިނާކޮށްދިނުމާއި ވަޒީފާނެތް މީހުންނަށް ވަޒީފާ ލިބޭނެގޮތް ހަދައިދިނުމާއި މަސްވެރިކަމާއި ދަނޑުވެރިކަން ތަރައްގީކޮށްދީ ހަކަތައް އުފައްދައިދިނުންފަދަ ދާއިރާތަކުގައި އެހީތެރިކަމާއި އެއްބާރުން ދޭނެ ފަރާތްތަކެއް ކަމަށް ޑުޓާޓޭ ވިދާޅުވިއެވެ.\nގާތްގަނޑަކަށް 65 މިލިޔަން މީހުންގެ އާބާދީ އެއް އޮންނަ ފިލިޕީންސަކީ ފަގީރު ގައުމުތަކުގެ ލިސްޓުގައި ހިމެނޭގައުމެކެވެ. އެގައުމުގެ ތައުލީމީ މީހުންގެ ތެރެއިންވެސް ގިނަ ބަޔަކު ވަޒީފާއެއްނެތި ބިކަ ހާލުގައި ދިރިއުޅެންޖެހިފައިވާއިރު ދެމިލިޔަނެއްހާ މީހުން ބޭރުގައުމުތަކުގައި އެކިއެކި ވަޒީފާތައް އަދާކުރަމުން ގެންދެއެވެ. އެމެރިކާއަކީ ފިލިޕީންސަށް މިނިވަންކަން ލިބުމަށްފަހު ފިލިޕީންސުން އެންމެ ގާތްވެގެންއުޅޭ ގައުމެވެ. ނަމަވެސް ފިލިޕީންސްގެ އިގްތިސާދީ އަދި އިޖްތިމާއީ ތަރައްގީއަށް އެމެރިކާ މާބޮޑު ސަމާލުކަމެއް ދީފައެއްނުވެއެވެ. މީގެބަދަލުގައި އެމެރިކާ ގެންދިޔައީ ފިލިޕީންސާއެކު އަސްކަރީ މުއާހަދާއެއްގައި ސޮއިކޮށް ފިލިޕީންސްގެ ބިމުން އަސްކަރީ ފަސޭހަތައް ހޯދަމުންނެވެ.\nޑުޓާޓޭ ފިލިޕީންސްގެ ރައީސް ކަމަށް އިންތިޚާބު ކުރުމަށްފަހު އޭނާ ގެންދަވަނީ އެގައުމުގައި ފެތުރިފައިވާ ޖަރީމާތަކާ އަދި މަސްތުވާތަކެތީގެ ވިޔަފާރިއާ ދެކޮޅަށް ވަރުގަދަ ހަނގުރާމައެއް ކުރައްވަމުންނެވެ. މިހަނގުރާމައަށް އެމެރިކާ އެއްބާރުލުން ނުދިނުމުގެ އިތުރުން އެމެރިކާގެ މަސްއޫލުވެރިން ގެންދަވަނީ އިންސާނީ ހައްގުތައް ބަހަނާއަކަށް ހަދައިގެން މިހަނގުރާމައަށާއި ޑުޓާޓޭގެ ސިޔާސަތުތަކަށް ވަރަށްބޮޑަށް ފާޑުވެސް ވިދާޅުވަމުންނެވެ.\nމިއާއެކު ޑުޓާޓޭ ވަނީ ފިލިޕީންސުން އެމެރިކާއާ ވަކިވެ ރަޝިޔާއާއި ޗައިނާ ގުޅުންތައް ބަދަހިކުރަން ގަސްދުކުރާކަން ހާމަކުރައްވާފައެވެ. އަދި އޭނާވަނީ ޗައިނާގެ އިގްތިސާދީ އެހީތައް ހޯދުމަށްޓަކައި މިދިޔަ ހަފްތާގައި ޗައިނާއަށް ޒިޔާރަތް ކުރައްވާފައެވެ.\nއެމެރިކާވަނީ، ފިލިޕީންސުން އެމެރިކާއާ ވަކިވެ ރަޝިޔާއާއި ޗައިނާ ގުޅުންތައް ބަދަހިކުރަން ގަސްދުކުރާކަމަށް ވިދާޅުވެ ޑުޓާޓޭ ދެއްވި ބަޔާނާ އަދި އެއާގުޅިގެން ފިލިޕީންސުން އަމަލުކުރަން ގަސްދުކުރާގޮތް ސާފުކުރުމަށްޓަކައި އެގައުމުގެ އިސް މަސްއޫލުވެރިއަކު މިހަފްތާގައި ފިލިޕީންސަށް ފޮނުވާފައެވެ.\nއެމެރިކާގެ އަސްކަރީ ބޭނުންތަކަށް ފިލިޕީންސުން އަސްކަރީ ފަސޭހަތައް ދިނުމާބެހޭ މުއާހަދާ ފިލިޕީންސުން އުވާލައިފިނަމަ އޭޝިޔާ ފެސިފިކް ސަރަހައްދުގައި ހަރަކާތްތެރިވާ އެމެރިކާގެ އަސްކަރީ ބާރުތަކަށް ބޮޑެތި ގޮންޖެހުންތަކެއް ކުރިމަތިވާނެ ކަމަށް ތަޖްރިބާކާރުން ދެކެއެވެ. (ނޫސްއެޖެންސީތައް)


Covid ge emme case eh fenumun mulhi New Zealand lockdown koffi\nނިއުޒިލޭންޑްގެ ބޮޑުވަޒީރު ޖަސިންޑާ އެޑާން- ފޮޓޯ: ސީއެންއެން\nކޮވިޑްގެ އެންމެ ކޭސްއެއް ފެނުމުން މުޅި ނިއުޒިލޭންޑް ލޮކްޑައުން ކޮށްފި\n17 އޯގަސްޓް 2021 - 18:24:12\nކޮވިޑް-19ގެ އެންމެ ކޭސްއެއް ފެނުމާއި ގުޅިގެން މުޅި ނިއުޒިލޭންޑް ލޮކްޑައުން ކޮށްފި އެވެ.\nނިއުޒިލޭންޑުގެ ބޮޑު ވަޒީރު ޖަސިންޑާ އެޑާން ވަނީ އަންގާރަ ދުވަހު އޮތް ނޫސްވެރިންގެ ބައްދަލުވުމެއްގައި މުޅިގައުމުގައި ލޮކްޑައުން އިއުލާންކޮށްފައެވެ. ކޮވިޑް-19ގެ އެންމެ ކޭސް އެއް ފެނުމާއި ގުޅިގެން މުޅި ނިއުޒިލޭންޑް ލޮކްޑައުންކޮށްފައިވާއިރު މިއީ މިއަހަރު ފެބްރުއަރީއަށް ފަހު އެގައުމުގެ އެތެރެއިން ފެނުނު އެންމެ ފުރަތަމަ ކޭސް އެވެ.\nނޫސްވެރިންނާއި ބައްދަލުކޮށް އެޑާން ވިދާޅުވީ އެގައުމުގެ ކަމާގުޅުންހުރި އިދާރާތަކުން ދެކޭ ގޮތުގައި ފެނުނު ކޭސްއަކީ ހަލުވިކަމާއެކު ފެތުރޭ ޑެލްޓާ ވޭރިއަންޓްގެ ކޭސްއެއް ކަމަށް ބެލެވޭ ކަމަށެވެ.\nވެކްސިން ނުޖަހާހުރި އުމުރުން 58 އަހަރު މީހަކު ނިއުޒިލޭންޑުގެ އެންމެ ބޮޑު ސިޓީ ކަމަށް އޮއުކްލޭންޑްއިން ފެނިފައިވާއިރު އެމީހާ ވަނީ އެގައުމުގެ އެކި ސަރަހައްދުތަކަށް ދަތުރުކޮށްފައެވެ.\nއަންގާރަ ދުވަހުގެ ރޭ 11:59 އިން ފެށިގެން ކުރިއަށް އޮތް ތިން ދުވަހަށް އެންމެ ހަރުކަށި ލެވެލްގެ ލޮކްޑައުންއެއް އިއުލާންކޮށްފައިވާއިރު ބޮޑުވަޒީރު އެޑާން ވިދާޅުވީ ލޮކްޑައުންގައި އެންމެންވެސް ގޭގައި މަޑުކުރަން ޖެހޭނެ ކަމަށާއި ބޭސް ފިހާރަތަކާއި ސުޕަމާޓްތައް ވެސް ޒަރޫރީ ބޭނުންތަކަށް ނޫނީ ބަންދުކުރެވޭނެ ކަމަށެވެ.\nނިއުޒިލޭންޑަކީ ދުނިޔޭގެ އެންމެ ރަނގަޅަށް ކޮވިޑް ކޮންޓްރޯލް ކުރި ގައުމުތަކުގެ ތެރެއިން ގައުމެކެވެ. އެގައުމުން ވަނީ ވައިރަސް ފެނުނުތާ މާގިނަ ދުވަސް ނުވަނީ އެހެން ގައުމުތަކުގެ މީހުންނަށް އެގައުމުގެ ބޯޑަރު ބަންދުކޮށްފައެވެ. އަދި އެހެން ގައުމުތަކުން އަންނަ އެގައުމުގެ މީހުންނަށް ހަރުކަށި ކަރަންޓީންގެ އުސޫލެއް ކަނޑައަޅައި އެގައުމުގެ ސަރުކާރުން ތަންފީޒް ކުރަމުންދިޔައެވެ.\n5 މިލިއަން މީހުންގެ އާބާދީއެއް އޮންނަ ނިއުޒިލޭންޑުން މިހާތަނަށް ކޮވިޑް ޖެހުނު ކަމަށް ރިޕޯޓްކޮށްފައިވަނީ އެންމެ 3،000 މީހުންނެވެ. އެގައުމުން ކޮވިޑްގައި މަރުވީ 26 މީހުންނެވެ.


Supreme court in raees Yameen ah hukum kurun anna angaara dhuvahu - Hali News\nރައީސް ޔާމީން މިއަދުގެ ޝަރީއަތުގެ މަޖިލީހުގައި----\nސުޕްރީމް ކޯޓުން ރައީސް ޔާމީނަށް ހުކުމް ކުރުން އަންނަ އަންގާރަ ދުވަހު\n25 November 2021, 12:23\nކުރީގެ ރައީސް އަބްދުﷲ ޔާމީންގެ މައްޗަށް މަނީ ލޯންޑަރިންގެ ކުށް ސާބިތުވެ ފަސް އަހަރަށް ޖަލަށް ލުމަށް ކޮށްފައިވާ ހުކުމުގެ އެންމެ ފަހު މަރުހަލާގެ އިސްތިއުނާފު ހުކުމް އަންނަ ހަފްތާގެ އަންގާރަ ދުވަހު ކުރަން ސުޕްރީމް ކޯޓުން ތާވަލްކޮށްފިއެވެ.\nރައީސް ޔާމީންގެ ގާނޫނީ ވަކީލް ޑރ. މުހައްމަދު ޖަމީލް އަހުމަދު މިއަދު ވިދާޅުވީ ރައީސް ޔާމީންގެ ފަރާތްޕުޅުން ސުޕްރީމް ކޯޓުގައި އިސްތިއުނާފްކޮށްފައިވާ މައްސަލައިގެ ހުކުމް ކުރުމް މިމަހުގެ 30 ވަނަ ދުވަހުގެ 8:45 އަށް ތާވަލްކޮށް ޗިޓު ފޮނުވާފައިވާ ކަމަށެވެ.\nމަނީލޯންޑަރިންގެ ކުށުގައި ރައީސް ޔާމީން ފަސް މިލިއަން ޑޮލަރުން ޖޫރިމަނާކޮށް ފަސް އަހަރަށް ޖަލަށް ލުމަށް ކްރިމިނަލް ކޯޓުން ހުކުމްކުރީ 2019 ނޮވެމްބަރު މަހު 28 ވަނަ ދުވަހުއެވެ. އެ ހުކުމަށް ހައިކޯޓުން ވެސް ތާއިދުކޮށްފައިވާއިރު ހައިކޯޓުގައި އެ ހުކުމް އިސްތިއުނާފު ކުރި މައްސަލައިގެ އަޑުއެހުންތައް ނިންމާލާފައިވަނީ މިދިޔަ މަހު އެވެ. ނަމަވެސް މައްސަލަ ބަލަމުންދަނިކޮށް އިތުރު ކަމެއް ފާހަގަ ކުރުމަށްޓަކައި އިތުރު އަޑުއެހުމެއް މި މަހުގެ 18 ވަނަ ދުވަހު ބާއްވާފައިވެ އެވެ.\nކޯޓުން އަމާޒު ހިފައިފައި ވަނީ މި މަސް ނިމުމުގެ ކުރިން ރައީސް ޔާމީންގެ މައްސަލައިގައި ގޮތެއް ކަނޑައަޅައި ހުކުމް ކުރުމަށެވެ.\nއިތުރު ލިޔުންތައް ރައީސް ޔާމީން


Kureege CP Areef ves shareeaiy nimendhen bandhu kohfi\nކުރީގެ ސީޕީ އަރީފް ޝަރީއަތް ނިމެންދެން ބަންދަށް\nކުރީގެ ސީޕީ އަހުމަދު އަރީފު ކުރިން ކޯޓަށްް ހާޒިރުކުރި ދުވަހެއްގައި އަނބުރާ ގެންދަނީ. އަވަސް/ފައިލްފޮޓޯ\nކުރީގެ ކޮމިޝަނާ އޮފް ޕޮލިސް އަހުމަދު އަރީފު ވެސް ޝަރީއަތް ނިމެންދެން ބަންދުކޮށްފި އެވެ. އަރީފު ބަންދުގައި ބެހެއްޓުމަށް އަމުރުކުރީ މިރޭ ބަންދާމެދު ގޮތެއް ނިންމުމަށް ކުރިމިނަލް ކޯޓަށް ހާޒިރުކުރުމުން ދައުލަތުން އެގޮތަށް އެދުމުންނެވެ.\nއަރީފު ބަންދުކޮށްފައިވަނީ އޭނާގެ މައްޗަށް ކޮށްފައިވާ ޓެރަރިޒަމްގެ ދައުވާގެ ޝަރީއަތް ނިމެންދެންނެވެ. އެ މައްސަލާގެ ޝަރީއަތް އަދި ނުފަށަ އެވެ. އެ ދައުވާ އޭނާއަށް ކުރަނީ އެކެއް ފެބުރުއަރީގައި ސުޕްރީމް ކޯޓުން އަމުރެއް ނެރެ ސަރުކާރު ވައްޓާލަން އުޅުމުގެ ތުހުމަތުގަ އެވެ.\nޕްރޮސިކިއުޓާ ޖެނަރަލްގެ އޮފީހުން ނެރެފައިވާ ބަޔާނުގައި ބުނެފައިވަނީ ސުޕްރީމް ކޯޓުން އެކެއް ފެބުރުއަރީގައި ނެރުނު އަމުރު ތަންފީޒުކުރުމަށް ތައްޔާރުވުމުގެ ގޮތުން ދައުލަތުގެ އެކި މުއައްސަސާތައް އެ މުއައްސަސާތައް ހިނގަމުން އަންނަ އުސޫލުން ބޭރުން އެތަންތަނުގައި ތިބި ބައެއް ފަރާތްތަކުން ކަންކަން ހިނގާ އިންތިޒާމްކޮށްފައިވާ ކަމަށެވެ.\nއެގޮތުން ކޮމިޝަނާ އޮފް ޕޮލިސްގެ މަގާމުގައި އޭރު ހުރި އަހުމަދު އަރީފްގެ ބޭނުން ހިފައިގެން ސުޕްރީމްކޯޓުގެ އަމުރު ނެރެންވާއިރަށް، އެ އަމުރަށް ތައްޔާރުވުމުގެ ގޮތުން ކަންކަން އިންތިޒާމްކޮށްފައިވާ ކަމަށާއި ސުޕްރީމްކޯޓުން ބޮޑެތި ކުށްވެރިންތަކެއް ދޫކޮށްލައި، އެ ކުށްވެރިންގެ މައްސަލަތައް އަލުން ބެލުމަށް އަންގައި، ނެރުނު އަމުރަކީ ދުރާލާ ރޭވިގެން މީގައި ހިމެނޭ ފަރާތްތަކުގެ އެނގުމުގެ ތެރެއިން ޝަރީއަތުގެ އުސޫލުތަކުގެ ބޭރުން ނެރެފައިވާ އަމުރެއް ކަމަށް ވެސް ޕީޖީއިން ބުންޏެވެ.\nމޯލްޑިވްސް ޕޮލިސް ސާވިސްގައި އަމަލުކުރަމުން އައިސްފައިވާ އުސޫލުތަކާ ހިލާފަށް ފުލުހުންގެ އޮޕަރޭޝަންތަކަށް ބޮޑެތި ބަދަލުތަކެއް ގެނެސް، ފުލުހުންގެ ތެރެއިން އަހުމަދު އަރީފު ބޭނުންވާ ވަކި ބަޔަކު ހޮވައި، އެކި ތަންތަނުގައި ތިބި މި މީހުން އެއްތަނަކަށް ގެނުވައި، އެއްބަޔަކު ލައްވައި ފުލުހުންގެ ޑިއުޓީގައި އުޅުނު އިތުރު ފުލުހުންނާ ކުރިމަތިލައި، ގައުމުގެ ހަމަޖެހުން ނަގާލަން މަސައްކަތް ކޮށްފައިވާކަން މައްސަލާގައި ހޯދިފައިވާ ހޯދުންތަކުން އެނގޭ ކަމަށް ވެސް ބުންޏެވެ. މައްސަލާގައި ހިމެނޭ އެންމެންގެ މައްޗަށް ވެސް ދައުވާތައް ކުރަނީ އެކަންކަމަށް ބަލައިގެން ކަމަށް ވެސް ބުންޏެވެ.\nކުއްލި ނުރައްކަލުގެ ހާލަތު 1 ފެބުރުއަރީގެ އަމުރު އަހުމަދު އަރީފް


SunOnline: #VAAHAKA: Ajalu - Part-10\nމުޙައްމަދު ޤާސިމް 04 Jul 2019, 15:41\nއެއީ ކުޑަވަރެއްގެ ހަނގުރާމަމަތީ މަތިންދާބޯޓެކެވެ. ބޯޓު ދުއްވާފައި އައީ ވަރަށް ތިރީންނެވެ. ހީވަނީ އެ ރަށުގައި އޮތް ވައިގެ ބަނދަރަކަށް ތިރިކުރާން އަންނަހެންނެވެ.\n"މި ރަށަށް ޖައްސާން އަންނަ ބޯޓެއް ކަންނޭނގެ އެއީ. އެ މީހުންނަށް އަހަރެމެން ފެނިއްޖެއްޔާ ކިހިނެއްބާ ވާނީ؟" އަހުމަދުދީދީގެ ނަޒަރު ހުއްޓިފައި ހުރީ ބޯޓާދިމާއަށެވެ.\n"އެހައި ރައްކާތެރި ކަމަކަށް ނުވާނެހެން ހީވަނީ!" އާދަނާ ޚިޔާލު ފާޅުކުރިއެވެ.\n"އެހެންވިއްޔާ މިތާނގައި ތިބުން ބުއްދިވެރި ކަމަކަށް ނުވާނެ!"\nއެންމެންނަށް އެއް ފަހަރާ ކަހަލަ ގޮތަކަށް، އެކި ދިމަދިމާއަށް ކަޅި ހިންގައިލެވުނެވެ. ފިލަން ވަދެވޭ ކަހަލަ ތަނެއް ފެނޭތޯއެވެ. އަހުމަދުދީދީ ދުއްވައިގަތުމާއެކު، އޭނާގެ ފަހަތުން ދެން ތިބި މީހުން ވެސް ދުއްވައިގެންފިއެވެ. އެދިޔަ ގޮތަށް ގޮސް ވަނީ، އެންމެ ކައިރިން ފެންނާން ހުރި ގޭގެ ގޯތިތެރޭގައި ހުރި، ފިޔަފާޅިގަނޑެއް ކަހަލަ ތަނަކަށެވެ. އެތަނުގެ ތެރޭގައި ބޮނދައި ތިބިއިރު، އެންމެން ވެސް ތިބީ ބިރުވެރިކަމެއްގެ ތެރޭގައެވެ. ހިތުގެ ވިންދު ވަނީ އަވަސްވެފައެވެ. މޫނުމަތިން ދާތިކިތައް އުފުލޭން ފަށައިފިއެވެ.\nބޯޓުގެ އިންޖީނުގެ އަޑު އައީ ހިނދެއް ހިނދަކަށް ބާރުވަމުންނެވެ. އެ އައިގޮތަށް އައިސް، ރަށްމައްޗަށް އަރައިފިއެވެ. މިހާރު އަޑުހުރީ ދިމާ ބޯމަތީގައެވެ. ރަށުތެރެއަށް ބޯޓު ތިރިކުރަނީ ކަންނޭނގެއެވެ. ބިރުވެރިކަމާއެކު ތެޅިތެޅި ހުރި ހިތްތަކަށް ފިނިކަން ލިބެންފެށީ، ހީކުރިގޮތާ ޚިލާފަށް، ބޯޓުގެ އިންޖީނުގެ އަޑު ހިނދޭން ފެށުމުންނެވެ. ރަށް ފަހަނަޅައި ބޯޓު ދަނީކަން ކަށަވަރުވުމުންނެވެ. އަޑު މަޑުވަމުން މަޑުވަމުން ގޮސް ދެތިން މިނެޓުގެ ތެރޭގައި މުޅިން ކެނޑިއްޖެއެވެ. މާހައުލަށް ހަމަހިމޭންކަން ވެރިވުމުން، އެންމެން އެ ތަނުން ނިކުމެ، އަހުމަދުދީދީގެ އިރުޝާދުގެ ދަށުން އޮޑިއާ ދިމާއަށް ހިނގައިގެންފިއެވެ.\n"އަހަރެމެން ނުފެނުނަސް، އަހަރެމެންގެ އޮޑި އެ މީހުންނަށް އޮންނާނީ ފެނިފަ. ދެން އެންމެ ބުއްދިވެރިވާނީ މިރަށުން ފުރުން." ތަންކޮޅަކަށް ގޮސްފައި އަހުމަދުދީދީގާތު، މަޑުމަޑުން އާދަނާ ބުނެލިއެވެ.\n"ތި ކަމާ މަށަށް ވެސް މި ވިސްނެނީ."\nއޮޑިއާ ހަމައަށް ދެވުނުއިރު، ކުރުނބާ އަޅަން ދިޔަ މީހުން ތިބީ، ކުރުނބާ އަޅައި، އޮޑިއަށް އަރުވައިގެން، އަހުމަދުދީދީމެންގެ އިންތިޒާރުގައެވެ. އަހުމަދުދީދީގެ އެންގުމާއެކު އެންމެން އަވަސްވެގަތީ އޮޑި ނެގުމަށެވެ. އެއްގަމުވާ މޮހާލަން އާދަނާ ފާލަންމައްޗަށް ފޭބިއެވެ. ރަނގަޅަށް ވާ މޮހާނުލެވިގެން އުޅެނިކޮށް، ދުރުން އެއްކަލަ ބޯޓު ދައްކާލައިފިއެވެ. ބޯޓު ފެނުމާއެކު، އެންމެންގެ މޫނުމަތިން ވެސް ކަންބޮޑުވުމުގެ އަސަރު، އިހުނަށްވުރެ ބޮޑަށް ފާޅުވެގެން ދިޔައެވެ. ބޯޓު އަންނަނީ ސީދާ އޮޑިއާ ދިމާއަށެވެ. ފުދޭވަރަކަށް ތިރިން، އެހައިމެ ބާރަށެވެ.\nއޮޑި ފަޅުން ބޭރު ކުރެވޭވަރެއް ނުވިއެވެ. ބޯޓު އައިސް އޮޑިއާ ހަމަކޮށްފިއެވެ. އޭރު އެންމެންނަށް ތިބެވުނީ ހިތްނަގައި އަތްމައްޗަށް ލައިގެންނެވެ. ކުޑަކުޑަ އެންމެ ބޮމެއް އެ ދިމާއަށް ވައްޓާލިޔަސް، އޮޑިއާއި އޮޑީގައި ތިބި އެންމެންގެ ދުވަސް ދިޔައީއެވެ. ދުނިޔޭގެ ހާލަތު މިއަދު މި އޮތީ، އެފަދަ ކަމެއް ނުހިނގާނޭ ފަދަ ހާލަތެއްގައެއް ނޫނެވެ. އިންސާނެއްގެ ފުރާނައަކީ މިއަދު އެއްވެސް އަގެއް ހުރި އެއްޗެއް ނޫނެވެ. އެހެންނަމަވެސް އެއްވެސް ކަހަލަ ނުރައްކަލެއް ކުރިމަތިނުވެ، އޮޑި ހުރަސްކޮށް ބޯޓު ހިނގާއްޖެއެވެ. ﷲ އަށް ޝުކުރުހުއްޓެވެ.\nވަކި ހިސާބަކަށް ގޮސްފައި އަނެއްކާ ވެސް ބޯޓު އަނބުރާލައިފިއެވެ. މި ފަހަރު ވެސް، މިސްރާބު ހުރީ އޮޑިއާ ދިމާއަށެވެ. ދަތުރުކުރަމުން އަންނަނީ، ކުރީ ފަހަރަށްވުރެ ވެސް ތިރިންނެވެ. ދޯނީގައި ތިބި އެންމެންގެ ހިތް ވެސް ބުނާން ފެށީ، މި ފަހަރު އެ ބޯޓުން ކޮންމެވެސް ކަހަލަ ހަމަލާއެއް އޮޑިއަށް ދޭނޭކަމަށެވެ. ބަޑި ވެސް ޖަހައިފާނެއެވެ. ބޮން ވެސް އަޅައިފާނެއެވެ.\n"އެ މީހުން ކީއްވެތަ އަބަދު އެހެން އެ ހަދަނީ؟" ހައްވާދިޔެ އިނީ ވަރަށް ކަންބޮޑުވެފައެވެ.\n"ކީކޭ ބުނާނީ؟" ދޭނޭ ޖަވާބެއް އާދަނާއަކަށް ނޭނގުނެވެ.\n"އެއްވެސް ކުއްޖަކު އެއްވެސް އަޑެއް ނީއްވާތި! ހަރަކާތެއް ވެސް ނުކޮށް މަޑުމަޑުން ތިބޭ!" ހުންގާނުގައި ހުރެފައި އަހުމަދުދީދީ އެންގިއެވެ.\nބޯޓު އަންނަނީ ހިނދެއް ހިނދަކަށް ކައިރިވަމުންނެވެ. އިންޖީނުގެ އަޑު އަންނަނީ ގަދަވަމުންނެވެ. އެ އަޑު ގަދަވަމުން އައި ވަރަކަށް، ދޯނީގައި ތިބި މީހުންގެ މޭގެ ތެޅުމުގެ އަޑު ވެސް އައީ ބާރުވަމުންނެވެ. ނޭވާ ހިފަހައްޓާލައިގެން ތިއްބާ، ބޯޓު އެއައި ގޮތަށް އައިސް، އޮޑީގެ ކުނބުކުރީގައި، ކިރިޔާ ޖެހޭ ނުޖެހޭ ފަށުން އޮޑި ހުރަސްކޮށް، މައްޗަށް އަރައިގެން އެހެރަ ދަނީއެވެ. ލޮލުކޮޅަށް އޮބާ ނުއޮބާ ހިސާބަށް ގޮސްފައި، އަނެއްކާވެސް އޮޑިއާ ދިމާއަށް އަނބުރާލައިފިއެވެ.\n"މީ ދެން ކުޑަވަރެއްގެ މުޞީބާތެއްނު! ކޮން ބިރެއްތަ މި ގަންނުވަނީ!" އަހުމަދުދީދީ ގާތަށް ރުޅި އަންނަ ގޮތް ވެއްޖެއެވެ. އެހެން މީހަކު ބަހަކުން ބަހެއް ނުބުނެއެވެ.\nއެ ބިރުވެރިކަންމަތީގައި އެ މީހުން ބައިތިއްބައިގެން، އެ ބޯޓު ހައެއްކަ ބުރު ޖެއްސެވެ. ކޮންމެ ފަހަރަކު ވެސް ދަނީ، ފިންދުނި ކާއްތައިލައިފައެވެ. އޮޑި ދޫކޮށްލާފައި ބޯޓު ދިޔައީ، އެރަށުން ފުރައިގެން ގާތްގަނޑަކަށް ބައި މޭލެއްހައި ހިސާބަށް ދުއްވިފަހުންނެވެ. އެހާތަނުން އެންމެން އަވަސްވެގަތީ، ހިތަށް ވެރިވެފައިވާ ބިރުވެރިކަން ފިލުވައިލުމަށް ޓަކައި، ކުރުނބާ ފެންފޮދަކުން ކަރުތެރެ ތެންމާލުމަށެވެ.\nބޯޓު ދިޔައެއްކަމަކު ފެންނާން ހުރި ރަށްރަށުން ރަށަކަށް ލަފާކަށް އެކަކަށް ވެސް ނުފެނުނެވެ. އެހެންކަމުން ރެއަށް އިރު އޮއްސުނީ ވެސް، އެ މީހުން ކަނޑުމަތީގައި ދުއްވަ ދުއްވާ ތިއްބައެވެ. ރޭގަނޑުގެ އަނދިރިކަމާއި ފިނިކަން އައިސް ވަށައިލީ، އެންމެންގެ މައްޗަށް ވަރުބަލިކަން އާންމު ކުރަމުންނެވެ. އެހެންނަމަވެސް އެކަކަށް ވެސް ލޮލުފިޔައެއް ޖަހައިލާކަށް ނުކެރުނެވެ. ހިތް ބިރުގަންނަނީއެވެ. ކޮންމެވެސް ނުބައެއް ހިނގައިފާނެއޭ ހީވަނީއެވެ.\nއިޝާނަމާދުން ދަންވިއިރު ހައްވާދިޔެގެ ބޮލުގައި އާދަޔާޚިލާފަށް ގަދައަށް ރިހޭން ފަށައިފިއެވެ. އާދަނާ ވަރަށް ކަންބޮޑުވެއްޖެއެވެ. އޮޑީގައި ހުރި ކުރުނބާތަކުން ކުރުނބައެއް މަށާލައިގެން ގެނެސް، ހައްވާދިޔެއަށް ބޯންދީފައި، ދޯނީގެ މަޅުމަތީގައި ބާއްވައިގެން، ބޯ މޮޑެލައިދީދީ އިންދާ ހައްވާދިޔެއަށް ނިދިއްޖެއެވެ.\nހައްވާދިޔެއަށް ނިދުމުން އާދަނާ ވެސް ހައްވާދިޔެގެ ގާތުގައި، މަޅުމަތީގައި ޖައްސާލައިފިއެވެ. އުޑުމަތީގައި ވިދަވިދާ ހުރި ތަރިތަކަށް ބަލައިލުމާއެކު، އާދަނާގެ ހިތަށް ޒާތެއްގެ ނުތަނަވަސްކަމެއް ވެރިވެއްޖެއެވެ. އެ ޚިޔާލަކާ ދުރުހެލި ވެވޭތޯ އޭނާ ކެނޑިނޭޅި މަސައްކަތް ކުރަމުން އަންނަ ޚިޔާލާއި ފިކުރުތައް، ސިކުނޑީގައި ތޮއްޖެހި މީހާ އަވަދިކޮށްލައިފިއެވެ.\nއާދަނާގެ ހިތް ތެޅެންފެށީ، ބިރުވެރި ތެޅުމަކުންނެވެ. މިއޮތް ފިނިރޭ ވެސް، ދަލުގެ އަސަރު ހަށިގަނޑުގައި ހިފައިލައިފިއެވެ. ދެ ލޮލަށް ކަރުނައިގެ އަސަރު ވެރިވެ، ހިތްވަރު މުޅިން އެލުވާލައިފިއެވެ. އާއެކެވެ. އެމީހުން އެ ތިބީ ދަތުރުއޮޅި، ދެވޭ ނުދެވޭ ދިމާއެއް ނޭނގި ބެހިފައެވެ. ރާއްޖެއާ އެތައް ސަތޭކަ މޭލެއްގެ ދުރަށް ދެވި، ބިރުވެރިކަމާއި ނާމާންކަމުގެ ތެރޭގައި ރަނގަޅަށް ހަފުސްވެފައެވެ. މާދަމާ އިރުއަރާނީ ކޮންފަދަ ބޮޑު މުޞީބާތެއްގެ އިންޒާރުގެ ރަނގަބީލާއެކުގައި ކަމެއްވެސް ނޭނގެއެވެ. ލޯބިން ކުރެވުނު ކައިވެނީގެ، އުފާވެރި ދުވަސްތައް ހޭދަކުރަން ޖެހިފައި މި ވަނީ، ކޮންފަދަ ހިތާމަވެރި ބިރުވެރި ގޮތަކަށް ހެއްޔެވެ؟\nހިތާމައާއި ހިތްދަތިކަމުގެ ކަނޑަކަށް ގެނބިފައި އާދަނާ އޮއްވައި، އޭނާއަށް މަޑުމަޑުން ގޮސް ނިދިއްޖެއެވެ. ހުވަފެނީ އާލަމުގެ ދަތުރަށް ފަށައިފިއެވެ. އޭނާގެ ދަތުރުގެ މަންޒިލަކީ ކޮބައިކަމެއް، ދަތުރުގެ ބައިވެރީންނަކީ ކޮން ބަޔެއްކަމެއް ނޭނގެއެވެ. ތަޖުރިބާ ކުރަމުން ގެންދަނީ ކޮން ކަހަލަ ކަންތައްތަކެއް ކަމެއް ވެސް ނޭނގެއެވެ. އެނގެނީ އޭނާއަށް އެބަ ގޮތްތަކެއް ވާކަމެވެ.\nއާދަނާއަށް ހޭލެވުނީ ސިހިފައެވެ. އޭނާއަށް ވަގުތުން ފުންމައިގެން ތެދުވެވުނެވެ. އޭރު ފަތިސްވެ ދުނިޔެމަތި އަލިވާން ފަށައިފިއެވެ. ފަތިހުގެ ފިނިކަން ވަނީ މުޅި ޖައްވަށް ވެރިވެ އަތްގަދަކޮށްފައެވެ. މި ފިނި ފަތިހުގައި ވެސް، އާދަނާ އެ އިނީ ދާހިއްލާ ފޯވެފައެވެ. ތެދުވުނު ގޮތަށް ފުރަތަމަވެސް އޭނާއަށް ބަލައިލެވުނީ، ވަށައިގެން އޮތް އުދަރެހަށެވެ. މާސިންގާ ކަނޑަށެވެ. އެއަށްފަހު، އޭނާގެ ގައިގައި ޖެހި ފިތިގެން ކަހަލަ ގޮތަކަށް އޮތް، ހައްވާދިޔެއާ ދިމާއަށެވެ. ބޯދަށަށް އެއް އަތް ލައި ކުރުގެޅިލައިގެން، ގަދަ ނިދީގައި ހައްވާދިޔެ އޮތެވެ. އާދަނާއަށް ދެން ބަލައިލެވުނީ އޮޑި ތެރެއަށެވެ. އެންމެން ތިބީ ނިދާ މަރުވެފައެވެ. ހުންގާނުގައި އިން އަހުމަދުދީދީ ވެސް އިނީ ތާއްޔާޖެހިޖެހިއެވެ.\nއާދަނާގެ ކަޅި އަނެއްކާވެސް ހުއްޓުނީ ހައްވާދިޔެއާ ދިމާއަށެވެ. އިރުކޮޅަކު ބަލާން އިނދެފައި، މަޑުމަޑުން ހައްވާދިޔެއާ ގާތްވެލިއެވެ. ލޯތްބާއެކު ބުރަކަށީގައި ފިރުމައިލިއެވެ. ނިތްކުރީގައި ތުންފަތް ޖައްސާލިއެވެ. ކޮލަށް ދޮނެއް ދިނެވެ. އަތްތިލާގައި ހިފައި ބާރުކޮށްލެވުނެވެ. ހައްވާދިޔެއަށް ހޭލެވުނީ އެ ވަގުތުއެވެ. އާދަނާގެ އަތް ފިނިވެފައިވާ މިންވަރު އޭނާއަށް އިޙުސާސްކުރެވުނެވެ. ލޯ ހުޅުވައިލިއިރު، އާދަނާ އިނީ އޭނާގެ ގާތުގައި އިށީނދެއެވެ.\n"ކިހިނެއްވީ؟" އާދަނާ އިންގޮތުން ކޮންމެވެސްކަމެއް ގޯސްވެއްޖެއޭ ހައްވާދިޔެގެ ހިތް ބުނާންފެށިއެވެ.\nއާދަނާއަކަށް އަނގަޔަކުން ނުބެނެވުނެވެ. ފާޑަކަށް ހައްވާދިޔެއާ ދިމާއަށް ބަލަހައްޓައިގެން އިނދެވުނީއެވެ. އާދަނާ އިން ގޮތުން ހައްވާދިޔެ މަޑުމަޑުން ތެދުވެއްޖެއެވެ.\n"ކިހިނެއްވީ؟" އާދަނާގެ އަތްމަތީގައި އަތް ބާއްވައިލަމުން ހައްވާދިޔެ ލޯތްބާއެކު އަހައިލިއެވެ.\nއާދަނާއަށް ބޭއިޚުތިޔާރުގައި ކަހަލަ ގޮތަކަށް، ކުއްލިއަކަށް ހައްވާދިޔެގެ ގައިގައި ބައްދައިގަނެވުނެވެ. ހީވީ ހައްވާދިޔެ ގެއްލިދާނޭކަމުގެ ބިރުވެރިކަން އޭނާގެ ހިތަށް ވެރިވެގެން އުޅޭހެންނެވެ.\nއާއެކެވެ! އާދަނާ އެ އުޅެނީ، އެހެން ވެގެންނެވެ. އެ ހިތްދަތި ވަސްވާސްތަކުން އޭނާގެ ހިތަށް އެބަ ޒަހަރުލައެވެ. ފެނުނު ހުވަފެނެއްގެ ސަބަބުންނެވެ. ފާޑެއްގެ ހުވަފެނެކެވެ. އެ ހުވަފެނުގައި ބަޔަކު މީހުން އައިސް، ހައްވާދިޔެ ފޭރިގަންނަނީއެވެ. އަނިޔާކުރަނީއެވެ. ސަލާމަތަށް އެދި ހައްވާދިޔެ ރޮއި އާދޭސްކުރެއެވެ. އެހެންނަމަވެސް އާދަނާއަށް އެއް ކަމެއް ވެސް ކޮށެއް ނުދެވެއެވެ. ހޭލެވުނު އިރު ވެސް ހައްވާދިޔެގެ ވޭނީ ގިސްލުމާއި އާދޭހުގެ އަޑު، އޭނާގެ ކަންފަތުގައި ގުގުމާފައި ހުއްޓެވެ.\nހައްވާދިޔެގެ ގައިގައި ބައްދައިލި ގޮތަށް އެތައް އިރަކު އާދަނާއަށް އިނދެވުނެވެ. އާދަނާގެ ހިތަށް ފިނިކަން ލިބޭހައި އިރެއް ވާންދެން، ހައްވާދިޔެ ވެސް އާދަނާގެ ގައިގައި ބައްދާލައިގެން އިނީއެވެ. އާދަނާ އެ އުޅެނީ ހުވަފެނެއް ފެނިގެންކަން އޭނާއަށް އެނގެއެވެ. އެހެންނަމަވެސް އެ ހުވަފެނާބެހޭގޮތުން އެއްވެސް ސުވާލެއް ކުރާކަށް އޭނާ ބޭނުމެއް ނުވިއެވެ. އިތުރު ބިރުވެރިކަމެއް ތަޖުރިބާކުރާން ބޭނުން ނުވާތީއެވެ.\n"ފަތިސްވެއްޖެ. އަވަހަށް ތެދުވެ ނަމާދުކުރާން އުޅޭ!"\nފަތިސްވުމުން އަހުމަދުދީދީ އޮޑީގެ އެންމެނަށް ގޮވިއެވެ. ފަތިސް ނަމާދަށެވެ. މޫދުން ލޮނު ފަޔެއް ނަގައި، މޫނު ދޮވެ، ވުޟޫކޮށްލައި ހަދައިގެން، އެހެން މީހުންނެކޭ އެއް ފަދައިން އާދަނާ ވެސް އެރީ ނަމާދަށެވެ. އިރުއަރައި ޖައްވު އަލިވުމުން، ހެނދުނުގެ ނާސްތާއަކަށްފަހު، ﷲ އަށް ވަކީލު ކޮށްލައިގެން، ހަމަހިމޭންކަން މަތީގައި އެންމެން ތިބީއެވެ. ވަރުބަލި ދުވެއްޔެއްގައި އޮޑި ދުވަމުން ދެއެވެ. ކަނޑުމަތީގައި އަރާމެއް ނެތި، ތެޅިތެޅި އޮޑި ވެސް ލޮޑުވެފައިވާ ކަހަލައެވެ.\n"އެއޮތް ފެންނަނީ ރަށެއް!" ކުނބުކައިރީގައި ކޮޅަށް ހުރި އަލިފުތާ އަށް ދުރުން ރަށެއް ފެނިއްޖެއެވެ.\nއެންމެން އެ ދިމާއަށް ބަލައިލައިފިއެވެ. ދުރުން ރަށެއް އެބަފެނެއެވެ. މާބޮޑު ރަށެއް ނޫނެވެ. އާދައިގެ ކުޑަ ރަށެކެވެ. ފެންނަ ފެނުމަށް ހީވަނީ އެއީ ވެސް ފަރުބަދަމަތީ ރަށެއް ހެންނެވެ. އާދަނާ ފިޔަވައި، އެހެން އެންމެންގެ ލަފައާއެކު، އެރަށާ ދިމާއަށް އޮޑީގެ މިޞްރާބު ބަދަލު ކޮށްލައިފިއެވެ.\n"މަށަކަށް ނުފެނޭ ގޮތް ނޭނގޭ އެއްވެސް ރަށަކަށް ލަފާކަށް." އާދަނާ ގޮސް އަހުމަދުދީދީ ގާތުގައި މަޑުމަޑުން ބުނެލިއެވެ.\n"އެކަމަކު މިހެން ކަނޑުމަތީގައި ތިބެގެން، ކޮން މޮޅެއްވާނީ؟ ނިކަން ވިސްނައިލަބަލަ އާދަނާ! ދަތުރު ފެންނާނީ ފުރީމަ. ރަށަކަށް ގޮސްގެންތާ ރަނގަޅު ބަޔަކާ ދިމާވާނީ ވެސް. ރަނގަޅު ބަޔަކާ ދިމާވެގެންތާ ރަނގަޅު ގޮތެއް ވާނީ ވެސް." އާދަނާއަށް ވިސްނައިދިނުމުގެ ގޮތުން އަހުމަދުދީދީ ވާހަކަދެއްކިއެވެ.\n"އެކަމަކު ދުނިޔޭގެ ހާލަތު މިހާރު އޮތް ގޮތް އެނގެއެއްނު. މުޅި ދުނިޔޭގައި މިއޮތީ ހަނގުރާމަ. ތިހެން ހުންނަ ކުދިކުދި ރަށްރަށް ގިނަ ފަހަރު ހުންނާނީ، ކޮންމެވެސް ބައެއްގެ މުށުތެރޭގަ. ޖަޕާނުން ހިފާފައި އޮތް ރަށަކަށް އަހަރެމެންނަށް އެރިއްޖެއްޔާ، އަހަރެމެންގެ ދުވަސް ދިޔައީ. އަހަރެމެންނަކީ ދިވެހީންކަން ވަރަށް ފަސޭހައިން އެ މީހުން ދެނެގަންނާނެ!"\nއާދަނާގެ ހިތް ނުތަނަވަސްވަމުން އަންނަނީ މާ ބޮޑަކަށެވެ. އޭނާގެ ހިތުގައި އުފެދިގެން އެއުޅެނީ، އެ ހުވަފެނުގެ ބިރުވެރިކަމެވެ. އެ ފަދަ ނުރައްކަލެއް އެއްވެސް މީހަކަށް ކުރިމަތިވާކަށް، ތަޖުރިބާކުރާކަށް އޭނާ ބޭނުމެއް ނުވެއެވެ. އެހެންނަމަވެސް ފެނުނު ހުވަފެނާ ބެހޭގޮތުން، އެއްވެސް އެއްޗެއް އޭނާ ނުބުނެއެވެ.\nއޮޑި މަޑުމަޑުން ދުވަމުން ގޮސް މެންދުރުން އެނބުރި އިރު، އެރަށާ ކައިރިކޮށްފިއެވެ. އޭރު ފާލަންމަތީގައި މީހަކު ހުއްޓެވެ. ކުރު ޝޯޓެއް ލައިގެން، ހުސްގަޔާ ހުރި މެދުމިނުގެ އިސްކޮޅެއް ލިބިފައިވާ މީހެކެވެ. އެ މީހަކު ހުރީ އޮޑިއާ ދިމާއަށް ބަލަހައްޓައިގެންނެވެ. އެތައް ދުވަހަކަށްފަހު، އިންސާނަކު ފެނުމުން ވެސް، އާދަނާ އުފަލެއް ނުވިއެވެ. ރަށާ ކައިރިވަމުން އައި ވަރަކަށް، އޭނާގެ ހިތުގެ ތެޅުން އައީ ބާރުވަމުންނެވެ. އޭނާއަށް ވަމުން ދިޔަ ގޮތް ފެނިފައި، ހައްވާދިޔެ ވެސް، އެ ފަދަ ކަނޑަކަށް ގެނބޭން ފަށައިފިއެވެ.


ކޯޕަރޭޓް ސްކޮލަރޝިޕް 2020 މިނިސްޓްރީ އޮފް ހަޔަރ އެޑިޔުކޭޝަން- މާލެ ވޯޓަރ އެންޑް ސެވަރޭޖް ކޮމްޕެނީ\nކޯޕަރޭޓް ސްކޮލަރޝިޕް 2020\nމިނިސްޓްރީ އޮފް ހަޔަރ އެޑިޔުކޭޝަން- މާލެ ވޯޓަރ އެންޑް ސެވަރޭޖް ކޮމްޕެނީ\n- 01 ބެޗެލަރސް ޑިގްރީ\nޖެނެރަލް ސަރ ޖޯން ކޮޓެލަވަލާ ޑިފެންސް ޔުނިވަރސިޓީ\n01 ބެޗްލަރސް ޑިގްރީ އިން މެކޭނިކަލް އިންޖެނިއަރިންގް\n2. ޖީ.ސީ.އީ އޭ ލެވެލް 03 މާއްދާއިން "އީ" އިން ފެށިގެން މަތީ ގްރޭޑެއް ހާސިލުކުރައްވާފައިވުން. ނުވަތަ\n3. ގުޅޭ ދާއިރާއަކުން ޑިޕްލޮމާއެއް ހާސިލުކޮށްފައިވުން.\n4. ނަންބަރު 1 ގައި ބުނާ5މާއްދާގެ ތެރޭގައި އިނގިރޭސި ނުހިމެނޭނަމަ، އިނގިރޭސި ފާހެއް ހާސިލުކުރައްވާފައިވުން. އިނގިރޭސި ފާހެއްކަމުގައި ބަލާނީ ތިރީގައިވާ ފާސްތަކުގެ ތެރެއިން ފާހަކަށެވެ.\n5. ޔުނިވަރސިޓީގެ ފަރާތުން ކޯހާއި ގުޅޭ އިތުރު ޝަރުތެއް ވާނަމަ އެޝަރުތެއް ފުރިހަމަވުން.\n8. ޔުނިވަރސިޓީގެ ފަރާތުން ކޯހާއި ގުޅޭ އިތުރު ލިޔުމެއް ހުށައަޅަން ޖެހޭނަމަ އެލިޔުމެއް.\n* ހުށަހަޅުއްވާ މަތީ ތަޢުލީމުގެ އެއްވެސް ސެޓުފިކެޓަކީ ރާއްޖޭން ބޭރުގެ ސެޓްފިކެޓެއް ނަމަ، އޮންނަންވާނީ މޯލްޑިވްސް ކޮލިފިކޭޝަންސް އޮތޯރިޓީން ވެލިޑޭޓް ކުރައްވާފައެވެ. އަދި ކިޔެވި ޔުނިވަރސިޓީން ސެޓްފިކެޓް ދޭ ދުވަސް ޖެހުމުގެ ކުރިން ބޭނުން ކުރެއްވުމަށް ދޫކޮށްފައިވާ ޕްރޮވިޝަނަލް ސެޓްފިކެޓެއް/ ލިޔުމެއް ނަމަ، އެއާއެކު މޯލްޑިވްސް ކޮލިފިކޭޝަންސް އޮތޯރިޓީގެ އެސެސްމަންޓް ރިޕޯޓެއް ހުށަހަޅުއްވަންވާނެއެވެ.\n* މިއީ މިނިސްޓްރީ އޮފް ހަޔަރް އެޑިއުކޭޝަން އާއި މާލެ ވޯޓަރ އެންޑް ސެވަރޭޖް ކޮމްޕެނީ ޕްރައިވެޓް ލިމިޓެޑް އާއި ދެމެދު ވެފައިވާ ކޯޕަރޭޓް އެއްބަސްވުމުގެ ދަށުން ކުރެވޭ އިއުލާނެކެވެ.މި އެއްބަސް ވުމުގެދަށުން މިކޯސްތަކަށް ހޮވޭ ދަރިވަރުންނާއި މާލެ ވޯޓަރ އެންޑް ސެވަރޭޖް ކޮމްޕެނީ ޕްރައިވެޓް ލިމިޓެޑް އާއި ދެމެދު އެއްބަސްވުމެއްގައި ސޮއި ކުރެވޭނެއެވެ.\n* މިގޮތުން ދަރިވަރުން ހޮވުމުގައި އެކަޑަމިކް މެރިޓަށް 70% އަދި އިންޓަވިއުއަށް %30 ދެވޭނެއެވެ.\n* މިކޯހަށް ޝަރުތުހަމަވާ ދަރިވަރުންގެ ތެރެއިން އެކަޑަމިކް އެންމެ މަތިން ޕޮއިންޓް ލިބޭ5ދަރިވަރުންނާއި އިންޓަވިއުކުރެވޭނެއެވެ.\n* މިސްކޮލަރްޝިޕަށް ހޮވޭ ފަރާތްތަކުން މާލެ ވޯޓަރ އެންޑް ސެވަރޭޖް ކޮމްޕެނީން ޕްރައިވެޓް ލިމިޓެޑް ކަނޑައަޅާ ގޮތެއްގެ މަތިން އެކުންފުންޏަށް ނުވަތަ އެކުންފުނިން ކަނޑައަޅާ ތަނަކަށް ހިދުމަތްކުރުމަށް ބޮންޑް ކުރެވޭނެއެވެ.\n2020 މާރިޗް 18 ވާ ބުދަ ދުވަހުގެ 13:30 ގެ ކުރިން


1.2 Billion Rufiya Ge Housing Mashroou Thakeh Hinganee - Vaguthu\nރާއްޖޭގެ ރައްޔިތުންނަށް ބޯހިޔާވަހިކަން ފޯރުކޮށްދިނުމުގެ ބޭނުމުގައި 1.2 ބިލިއަން ރުފިޔާގެ މަޝްރޫއެއް ހިންގަން ނިންމާފައިވާ ކަމަށް ރައީސް އިބްރާހިމް މުހައްމަދު ސޯލިހު މިރޭ ވިދާޅުވެއްޖެއެވެ.\nމި އަހަރުގެ ޒުވާނުންގެ ދުވަސް ފާހަގަ ކުރަން ހދ. ކުޅުދުއްފުށީގައި ބޭއްވި ޖަލްސާގައި ރައީސް ވިދާޅުވީ،ސަރުކާރުގެ ބޯހިޔާވަހިކަމުގެ ސިޔާސަތުގެ ދަށުން ކުރިއަށް އޮތް ދެ އަހަރުގެ ތެރޭގައި، ބަޖެޓުގައި ހިމަނައިގެން، ސީދާ ބަޖެޓުން ޚަރަދުކޮށްގެން، 1.2 ބިލިއަން ރުފިޔާގެ ބަޖެޓަކާއެކު، އެކި ސަރަޙައްދުތަކުގައި ބޯހިޔާވަހިކަމުގެ މަޝްރޫޢުތަކެއް ހިންގުމަށް ނިންމާފައިވާ ކަމަށެވެ.\nއެގޮތުން ކުޅުދުއްފުށީގައި ހައުސިން ޔުނިޓް އެޅުމަށް 400 މިލިއަން ރުފިޔާ އަންނަ އަހަރުގެ ބަޖެޓްގައި ހިމަނާނެ ކަމަށް އެމަނިކުފާނު ވިދާޅުވިއެވެ.\nއިތުރުން ރާއްޖެއިން ބޭރުގެ އަމިއްލަ ފަރާތަކާ ގުޅިގެން ކުޅުދުއްފުށީގައި އިތުރު 1،000 ހައުސިން ޔުނިޓް އެޅުމުގެ މަސައްކަތް ފަށަން މަސައްކަތް މަޝްވަރާކޮށް، އެކަން ނިމުމަކާ ގާތަށް ގޮސްފައިވާ ކަމަށް އެމަނިކުފާނު ވިދާޅުވިއެވެ.\nސަރުކާރުން އަންނަނީ ރާއްޖެއަށް ދިމާވެފައިވާ ބޯހިޔާވަހިކަމުގެ މައްސަލަ ހައްލުކުރުމަށް ގިނަ މަސައްކަތްތަކެއް ކުރަމުންނެވެ.\nއާރުސީސީން ހުޅުމާލޭގައި އަޅާ ދަ ބްލޫ ހެވެން އިމާރާތް އިފްތިތާހުކޮށް، ކުރެހުން ދައްކާލައިފި\nއޮކްޓޯބަރ 24, 2021 02:32\nމާތްކަލާކޯ އިބުރާހިމާ އަގަމަޑުކުރައްވާ!ނޭޅޭނެ،ވާނެކަމެއްނޫން ރ. ޔާމީނުގެ ސަރުކާރުން އެޅުއްވި ހިޔާ ފުލެތައ ވެރިކަމަށް3އަހަރުވީ އިރުވެސް ތިޔައުޅުއްވަވަނީ ދޫނުކުރެވިގެން މައިދޮރޯށިގައި އެޅުއްވި ރަންވޭ ވެރިކަމަށް3އަހަރުވީ އިރުވެސް ތިޔައުޅެނީ ހުޅުވާ ނުލެވިގެން! އާ ޓާމިނަލްވެސް އެހުރީ ހުރިގޮތައް!\nއޮކްޓޯބަރ 24, 2021 03:42\nރާއްޖޭގެ ރައްޔިތުންނަށް ބޯހިޔާވަހިކަން ފޯރުކޮށްދިނުމުގެ ބޭނުމުގައި 1.2 ބިލިއަން ރުފިޔާގެ މަޝްރޫއެއް ހިންގަން ނިންމާފައިވާ ކަމަށް ރައީސް އިބްރާހިމް މުހައްމަދު ސޯލިހު މިރޭ ވިދާޅުވެއްޖެއެވެ. އެހެންވީމަތާ މިހާރު އެކިޔަނީ މުޅިރާއްޖޭގެ ހުރިހާރަށެއްކަހަލަ ގޮތަކައް ބޯހިޔާވަހިކަމުގެ ދަތިފޯރާފައޭވަނީ ބަލަ އެއީ ވެރިކަމުގެ ދަހިވެތިކަމުގަ ރައްޔިތުން އަޅުވެތިކޮއް ފަސޭހަކަމާއެކު ވޯޓްހޯދަން ހުރިހާސަރުކާރުތަކަކުންވެސް ރާވައިހިންގާ ނާތަހުޒީބު ފިނޑިއަމަލެއް ހުރިހާރައްތަކެއްގަހެން ބިންތައް ހިސޯރްކޮއްނުދީ ދަތިކުރީ ތިޔަކިޔާފުލެޓް ވިޔަފާރިކޮއްރައްޔިތުމީހަ އަބަދުވެސް ދަރުވާލާފައިބައިތިއްބައް އޭރުންނޫންތޯ ރުފިޔާދިނީމަ ރައްޔިތުންއަތުންވޯޓްގަނެވޭނީ އޮޅުވާލައިގެން ބޯހިޔާވަހިކަމުގެ ނަމުގައި ވިޔަފާރި މެކުހައް\nއޮކްޓޯބަރ 24, 2021 05:38\nމީގެ ބަދަލުގައި އޮފީސް އިމާރާތްތަކެއް އަޅަން ވިސްނާނީ ކޮން އިރަކުންބާ؟\nއޮކްޓޯބަރ 24, 2021 06:51\nދެން 3.6 ބިލިޔަން ރައްޔިތުން އަތުން ފެލާލާ\nއޮކްޓޯބަރ 24, 2021 06:56\n1.2 ބިލިއަން އެއީ މިގައުމުގެ އެންމެބޮޑުވެވަ އޮތް ކަންތަކަށް ކޯޗެއް ސައި ވެސް ބޯނުލެވޭންނު ތިވާނީ އެމީހުން ހައުސިން އަޅާ ތަންތަނަށް ބިންގާއަޅަން ދާ ފްލައިޓް ހަރަދާ ސައި ހަރަދު ކަމަށް، ބުރިޖު ވެސް ފެނުން މައްޗަށް ނުފެނެއެއްނު އެކަމަކު ޖަލްސާތަށް އޮވޭ އިރުއިރު ކޮޅާ ހޮޓެލް ޖެންގަ އާ ރާޖޭން ބޭރުގަ ވެސް ދޯ\nއޮކްޓޯބަރ 24, 2021 08:17\nއޮކްޓޯބަރ 24, 2021 08:42\nއަޅުގަނޑުމެންވެސް ވާނެ ފޯމްތަކެއް ލާފަ.. މީގެ ދެއަހަރުކުރިން... ލިބިފައިވާ ބިންކޮޅުގައި އެއްބަސްވާ ގޮތެއްގެ މަތިން ދިގުމުއްދަތަށް ބަހައިލައިގެން ދައްކާ ގޮތަށް ގެދޮރުވެރި ކޮށްދޭނަމޭ ބުނެގެން.... ކޮބާތޯ އެ މަސްރޫޢު....ތި އެއްބިލިއަންރުފިޔާގެ ތެރޭގައި ހިމެނޭތޯ\nހިންގަވަނީ... ހިންގަވަނީ....! ދުވަހަކުވެސް ވާތަނެއްނުފެނޭ.. ހުސްވައުދު ތައް ވުން ހުއްޓާލާކައް ނުވޭތޯ؟ މިހާރައްޔިތުން ތި ބަލައިނުގަނޭ...\nއޮކްޓޯބަރ 24, 2021 09:37\nވެރިކަމުގެ އިރުއޮއްސޭން ގަޑިއިރަކައްވީމަ ދެން މޮޅެތި ވާހަކަ ދެއްކޭތޯ އުޅޭށެވެ.


ރިލީފް ޓީޗަރ (އިސްލާމް)\nނަންބަރ: GS-199/IUL- 2018/09\nރިލީފް ޓީޗަރ ) އިސްލާމް)\nމަސައްކަތް ކުރަންޖެހޭ އޮފީސް\n* ސާނަވީ ތައުލީމު ފުރިހަމަކުރުން ކަމަށްވާނަމަ\n* މަތީ ސާނަވީ ތައުލީމު ފުރިހަމަކުރުން ކަމަށްވާނަމަ\n*ކިޔަވައިދިނުމުގެ ރޮނގުން ޤައުމީ ސަނަދުތަކުގެ އޮނިގަނޑުގެ ލެވެލް4ގެ ސަނަދެއް ހާސިލްކުރުންކަމަށްވާނަމަ\nދިވެހި ސިވިލް ސަރވިސްގެ ގަވާއިދުގެ ޗެޕްޓަރ5ގައިވާގޮތުގެ މަތީން، އިތުރުގަޑީގެ ފައިސާ ހަމަޖެހިފައިވާ އުސޫލުން އިތުރުގަޑީގައި މަސައްކަތްކޮށްފިނަމަ، ފައިސާ ދެވޭނެއެވެ.\n1. މާސްޓަރ ޓައިމްޓޭބަލުގައި ކަނޑައެޅިފައިވާ ގަޑިތަކަށް ކުލާހަށް ހާޒިރުވެ، ކިޔަވައިދިނުން.\n5. ކިޔަވައިދިނުމުގައި ގެންނަންޖެހޭ ބަދަލުތައް، ސްކޫލުން އަންގާގޮތެއްގެމަތީން ގެނައުމާއި، ކިޔަވައިދިނުމުގައި ސްކޫލުން ލިބެންހުރި ވަސީލަތްތަކުގެ ބޭނުން އެންމެ ފުރިހަމަގޮތުގައި ހިފުން.\n6. ކްލަބް ނުވަތަ ހައުސްއެއް ހިންގުމަށް ހަވާލުކުރެވިއްޖެނަމަ، އެ ޒިންމާއެއް އަދާކުރުން.\n7. ސްކޫލުގެ މެނޭޖްމަންޓުގެ ނުވަތަ މިނިސްޓްރީ އޮފް އެޑިއުކޭޝަނުގެ ސިޔާސަތުތައް ތަންފީޒުކުރުމުގައި ޓީމް މެންބަރެއްގެގޮތުގައި ހަރަކާތްތެރިވުން.\n1. މަޢުލޫމާތު ފުރިހަމަކޮށްފައިވާ އެޕްލިކޭޝަން ފޯމު (ސިވިލް ސަރވިސްގެ ވަޒީފާއަށް އެދޭ ފޯމު، މި ސްކޫލުގެ އޮފީހުން ލިބެން ހުންނާނެއެވެ. އަދި ސިވިލް ސަރވިސް ކޮމިޝަނުގެwww.csc.gov.mv ގެ ވެބްސައިޓުން މިފޯމު ޑައުންލޯޑްވެސް ކުރެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، 21 ޖެނުއަރީ 2018 ވާ އާދީއްތަ ދުވަހު ދާންދޫ ސްކޫލު ގައެވެ. ވުމާއެކު، މި ވަޒީފާއަށް ކުރިމަތިލާ ފަރާތްތަކުން، އެ ތާރީޚަށް އިންޓަވިއުއަށް ހާޒިރުވުމަށް ތައްޔާރުވެގެން ތިބުން އެދެމެވެ.\nމިމަޤާމަށް ޝަރުތު ހަމަވާ ބޭފުޅުން މަޤާމަށްއެދޭ ސިޓީއާއިއެކު 18 ޖެނުއަރީ 2018 ވާ ބުދަ ދުވަހުގެ 12:00 ގެކުރިން މަތީގައި ބަޔާންކުރެވިފައިވާ ލިޔުންތައް ދާންދޫސްކޫލަށް ހުށަހެޅުއްވުންއެދެމެވެ. އީ މެއިލުން ނަމަ admin@dhaandhooschool.edu.mv އަށް ފޮނުއްވުން އެދެމެވެ. ފެކްސް މެދުވެރިކޮށް ފޮނުވާ އެޕްލިކޭޝަންތައް ބަލައެއް ނުގަނެވޭނެއެވެ.\n23 ރަބިއުލްއާޙިރް 1439\n11 ޖަނަވަރީ 2018\nނަންބަރު: GS-199/IUL- 2018/09\nޕަބްލިޝްކުރި ތާރީޚް: 11 ޖަނަވަރީ 2018\nޕަބްލިޝްކުރި ގަޑި: 2119\nސުންގަޑި: 18 ޖަނަވަރީ 2018 1200


Schoolun vakivi 65 kujjehge massala Juvenile Justice Unit ah\nއެކި ސަބަބުތަކާ ހެދި ސްކޫލުން ވަކިވި 65 ކުއްޖެއްގެ މައްސަލަ ޖުވެނައިލް ޖަސްޓިސް ޔުނިޓަށް\nމިއަހަރުގެ ފުރަތަމަ ހަ މަސް ދުވަހު އެކި ސަބަބުތަކާހުރެ ސްކޫލުން ވަކިވި 65 ކުއްޖެއްގެ މައްސަލަ ޖުވެނައިލް ޖަސްޓިސް ޔުނިޓަށް ހުށަހަޅާފައިވާ ކަމަށް އެ ޔުނިޓުން ބުނެފި އެވެ.\nމިއަހަރުގެ ފުރަތަމަ ހަ މަސް ދުވަހުގެ އެ ޔުނިޓުގެ ތަފާސްހިސާބުތައް ދައްކާ ގޮތުގައި ގާނޫނާ ހިލާފުވެގެން ޖުވެނައިލް ޖަސްޓިސް ޔުނިޓަށް ހުށަހަޅާފައި ވަނީ 155 ކުއްޖެއްގެ މައްސަލަ އެވެ. އެ އަދަދަކީ މިދިޔަ އަހަރުގެ ފުރަތަމަ ހަމަހާ އަޅާބަލާއިރު 17.6 އިންސައްތަ ދަށް އަދަދެކެވެ.\nފާއިތުވި ހަ މަސް ދުވަހު ކުށް ތަކުރާރުކޮށްގެން ހުށަހެޅިފައި ވަނީ 79 ކުއްޖެއްގެ މައްސަލައެވެ. އެންމެ ގިނައިން ހުށަހެޅިފައި ވަނީ އުމުރުން 16 އަހަރާއި 18 އަހަރާ ދެމެދުގެ ކުދިންގެ މައްސަލަ އެވެ.\nތަފާސްހިސާބުތަކުން ދައްކާ ގޮތުގައި ހުށަހެޅި މައްސަލަތަކުގެ 95 އިންސައްތަ އަކީ ފިރިހެން ކުދިންގެ މައްސަލަތަކެވެ. އަދި މިއަހަރުގެ މިހާތަނަށް އެކި ސަބަބުތަކާހުރެ ސްކޫލުން ވަކިވި 65 ކުއްޖެއްގެ މައްސަލަ އާއި ސްކޫލް ނިންމާފައިވާ 39 ކުއްޖަކާއި ސްކޫލްގައި ތައުލީމް ހާސިލުކުރަމުންދާ 29 ކުއްޖެއްގެ މައްސަލަ ޖުވެނައިލް ޖަސްޓިސް ޔުނިޓަށް ހުށަހަޅާފައި ވެއެވެ.\nމިދިޔަ އަހަރުގެ ފުރަތަމަ ހަ މަސް ދުވަހު ހުށަހެޅި މައްސަލަތަކުގައި ގިނައީ ސްކޫލްގައި ތައުލީމް ހާސިލްކުރަމުން ދިޔަ ދަރިވަރުންގެ މައްސަލަތަކެވެ.\nމިއަހަރުގެ ފުރަތަމަ ހަ މަސްދުވަހުގެ މައްސަލަތަކުގެ ތެރޭގައި އެންމެ ގިނައީ މަސްތުވާތަކެއްޗާ ގުޅުން ހުރި މައްސަލަތަކެވެ. އެގޮތުން އެފަދަ 55 ކުއްޖެއްގެ މައްސަލަ ހުށަހެޅިފައި ވެއެވެ.\nއޭގެ އިތުރުން ވައްކަމާއި، ފޭރުމާއި، މާރާމާރީގެ މައްސަލަތައް ވެސް ހުށަހެޅިފައި ވެއެވެ. ތޫނު ހަތިޔާރު ގެންގުޅުމުގެ މައްސަލަތަކުގެ ގޮތުގައި މިއަހަރު ހުށަހެޅުނީ އެންމެ ހަތަރު މައްސަލައެވެ. މިދިޔަ އަހަރު ވަނީ އެފަދަ 13 މައްސަލައެއް ހުށަހަޅާފަ އެވެ.\nޖުވެނައިލް ކޯޓް ކުޑަކުދިން ކުށްވެރިން ހޯމް މިނިސްޓްރީ


ފުލުހަކު އަންހެނަކަށް އަނިޔާކުރި ކަމަށް ބުނާ މައްސަލަ ބަލަން ފަށައިފި – Dhen.mv\nފުލުހަކު އަންހެނަކަށް އަނިޔާކުރި ކަމަށް ބުނާ މައްސަލަ ބަލަން ފަށައިފި\nJanuary 19, 2020 - 10:52 am\nރޭޕްކުރި ދެ އަހަރުގެ އަންހެން ކުއްޖާގެ ބައްޕަ ހައްޔަރު ކުރަން ގޮވާލާ މިދިޔަ ހުކުރު ދުވަހު ހުޅުމާލޭގައި މުޒާހަރާ ކުރި ސަރަހައްދުގައި ހުރި އަންހެނަކަށް ފުލުހަކު އަނިޔާކުރި މައްސަލަ ބަލަން ފަށާފައިވާ ކަމަށް ބުނެފިއެވެ.\nމިކަމާއި ގުޅިގެން އަނިޔާ ލިބުނު އަންހެން މީހާގެ ދަރިފުޅު ކުރި ފޭސްބުކް ޕޯސްޓެއްގައު ބުނެފައިވަނީ، އޭނާގެ މަންމަ ހުރީ އިއްޔެ ހުޅުމާލޭގައި ހިނގާދިޔަ ކަންކަމުގެ މަންޒަރު ބަލާލުމަށް ގޭގެ ދޮރުމަތީގައި ކަމަށެވެ. އަދި ގެ ދޮރުމަތީގައި ހުއްޓާ ފުލުހުންގެ މީހަކު ހުރިހާ އެންމެން ގެއަށް ވަދޭ މިހެން ބުނަމުން އައި ކަމަށާއި އެވަގުތު އޭނާގެ މަންމަ ދޮރުމަތީގައި ހުރުމުން އޭނާގެ މަންމަގެ މޫނުގައި ފުލުސް މީހާ ޖެހި ކަމަށް އެ ޕޯސްޓުގައި ބުނެފައި ވެއެވެ.\nކޮމިޝަނަރު އޮފް ޕޮލިސް މުހައްމަދު ހަމީދު ކުރައްވާފައިވާ ޓްވީޓެއްގައި ވިދާޅުވީ މިދިޔަ ހުކުރު ދުވަހު ހުޅުމާލޭ 108 ވަނަ ފްލެޓް ކައިރީ ހިނގައި ދިޔަ ހަމަނުޖެހުމުގައި މެދު އުމުރުގެ އަންހެނެއްގެ ގައިގައި ފުލުހަކު ޖެހިކަމަށް ތުހުމަތު ކުރެވޭ މައްސަލަ ސަމާލުކަމަށް އައިސްފައިވާ ކަމަށެވެ. އަދި އަނިޔާވި އަންހެން މީހާގެ އާއިލާ މެމްބަރަކާ އިއްޔެ ވާހަކަ ދެއްކެވި ކަމަށާއި އަދި ފުލުހުންގެ ޕްރޮފެޝަނަލް ސްޓެންޑާޑްގެ ޓީމެއް އަނިޔާވި އަންހެން މީހާއާ ބައްދަލުކޮށްފައިވާ ކަމަށެވެ.\nއަންހެން މީހާގެ ދަރިފުޅު ބުނެފައިވާ ގޮތުގައި އޭނާގެ މަންމައަކީ ކުށްވެރިއެއް ނޫން ކަމަށާއި އަދި މީހުން ރޭޕް ކުރާ މީހެއްވެސް ނޫން ކަމަށެވެ. އެހެންނަމަވެސް އެފަދަ ނުބައި ނުލަފާ އަމަލުކޮށްފައިވާ މީހަކު ފުލުހުން ހައްޔަރު ކޮށްގެން ދިޔައީ ފުލުހުންގެ ވެސްޓު އެޅުވުމަށްފަހު އަދި ހެލްމެޓެއްވެސް ބޮލުގައި އެޅުވުމަށްފަހު ކަމަށެވެ. ނަމަވެސް އާއްމު ރައްޔިތު މީހާއާ މެދު ފުލުހުން ކަންކުރީ އެހެން ނޫން ކަމަށް ބުނެ ފުލުހުންގެ އެ އަމަލު އޭނާ ވަނީ ކުށްވެރިކޮށް ފާޑު ކިޔާފައެވެ.\nރައީސް ޔާމީންގެ މައްޗަށް އުފުލާފައިވާ ރިޝްވަތުގެ ދައުވާއަށް ޖަވާބުދާރީވުން މާދަމާ\nލޮނުޒިޔާރަތް ޕާކާއި ސަލްޓަން ޕާކު ހުޅުވާ ގަޑި ބަދަލު ކޮށްފި\nވެކްސިނާއި ގުޅޭގޮތުން ޕީޕީއެމުން ދެއްކި ވާހަކަތަކަށް ޔުމްނާ މައުމޫން ފާޑުވިދާޅުވެއްޖެ\nއަދުރޭގެ ޝަރީއަތް މާދަމާ ހެނދުނު ފަށަނީ\nމިއަދުގެ އިންތިޚާބުގައި އަދާލަތު ޕާޓީގެ ހުރިހާ މެންބަރުން ބައިވެރިވުން މުހިއްމު: އިމްރާން


Jinsee goanaa ge haadhisa thah report kurumugai samaalu vaan broadcom in ilthimaas kohfi - Dhen.mv\nޖިންސީ ގޯނާގެ ހާދިސާތައް ރިޕޯޓްކުރުމުގައި ސަމާލުވާން ބްރޯޑްކޮމް އިން އިލްތިމާސް ކޮށްފި\nއަފްރާޙް ޢަބުދުއްރަޝީދު - 29 ޖޫން 2020 - 21:47\nޖިންސީ ގޯނާގެ ހާދިސާތައް ރިޕޯޓްކުރުމުގައި ބްރޯޑްކާސްޓަރުން ސަމާލުވުމަށް ބްރޯޑްކާސްޓިން ކޮމިޝަނުން އިލްތިމާސްކޮށްފިއެވެ.\nބްރޯޑްކޮމް އިން މިއަދު ނެރުނު ބަޔާނެއްގައި ބުނީ ޖިންސީ ގޯނާކުރިކަމަށް ތުހުމަތުކުރެވޭ މައްސަލަތަކާ ގުޅޭގޮތުން މިހާރަކަށް އައިސް ފަތުރަމުންދާ ޚަބަރުތަކާއި މަޢުލޫމާތުގެ ތެރޭގައި އަނިޔާ ލިބުނުކަމަށް ތުހުމަތުކުރެވޭ ފަރާތުގެ ޒާތީ މައުލޫމާތު ފަތުރަމުންދާކަން ފާހަގަކުރެވިފައިވާ ކަމަށެވެ.\nމި ގޮތަށް ޚަބަރު ފެތުރުމަކީ އޭގެ ސަބަބުން އެ ފަރާތް އިތުރަށް ވިކްޓިމައިޒްވެ، އެ ފަރާތުގެ އިތުރަށް އެ ފަރާތާ ގުޅުންހުރި އެހެން ފަރާތްތަކުގެ ޙައްޤަށް ނުވަތަ އިންސާނީ ކަރާމާތަށް އުނިކަން އަންނާނޭ ކަމެއް ކަމަށާއި އަދި މި ފަދަ ޙާދިސާތަކުގެ މައުލޫމާތުގެ ސައްޙަކަން ކަށަވަރުކޮށްގެން މެނުވީ ޙާދިސާގެ މައުލޫމާތު ފެތުރުމަކީ ކަމުގެ ޙަޤީޤަތް ރައްޔިތުންނަށް އޮޅި އޭގެ ސަބަބުން ނުރަނގަޅު އަސަރުތަކެއް މުޖުތަމަޢުއަށް ކުރާނޭކަމެއް ކަމަށްވެސް ބުނެފައިވެއެވެ.\n"ވީމާ، ޖިންސީ ގޯނާގެ ޙާދިސާތަކާ ގުޅޭގޮތުން ޚަބަރާއި މައުލޫމާތު ގެނެސްދިނުމުގައި، އަނިޔާ ލިބޭ ފަރާތްތަކުގެ މަޢުލޫމާތު ހާމަނުކުރުމަށާއި ޙާދިސާ ހިނގާދިޔަގޮތުގެ މައުލޫމާތުގެ ސައްހަކަން ކަށަވަރުކޮށްފައި މެނުވީ ކޮންޓެންޓް ބްރޯޑްކާސްޓް ނުކުރުމަށާއި، ބްރޯޑްކާސްޓްކުރުމުގެ ކޯޑް އޮފް ޕްރެކްޓިސް އާއި "ބްރޯޑްކާސްޓްކުރުމުގައި އަންހެނުންގެ ޙައްޤުތައް ޙިމާޔަތްކުރުމުގައި އަމަލުކުރަންވީ ގައިޑްލައިން" އާއި "ބްރޯޑްކާސްޓަކުރުމުގައި ކުޑަކުދިން ޙިމާޔަތްކުރުމަށް ޢަމަލުކުރަންވީ ގައިޑްލައިން" އާ އެއްގޮތްވާގޮތުގެ މަތީން ހުރިހާ ބްރޯޑްކާސްޓަރުންވެސް ޢަމަލުކުރުމަށް އިލްތިމާސްކުރަމެވެ" އެ ބަޔާނުގައި ބުނެފައިވެއެވެ.\nބްރޯޑްކޮމް އިން ވަނީ މި ހަމަތަކާ ޚިލާފަށް ކޮންޓެންޓް ބްރޯޑްކާސްޓްކުރާ ބްރޯޑްކާސްޓަރުންނާ މެދު ޤާނޫނާއި ގަވާއިދުގެ ތެރެއިން ފިޔަވަޅުއަޅާނެ ކަމަށް ބުނެފައެވެ.\nހިއުމަން ޓްރެފިކިންގެ މައްސަލައިގެ ތަހުގީގަށް މެމްބަރު ރިޒާ ފުލުހަށް ހާޒިރުކޮށްފި 06 ޖުލައި 2020\nއޭސީސީގެ މެމްބަރުން ވަކިކުރާނެ ކަމުގެ އިންޒާރު މެމްބަރު ހަލީމް ދެއްވައިފި 06 ޖުލައި 2020\nމާފަރު އެއާޕޯޓުގައި ކޮވިޑަށް ޓެސްޓު ކުރެވޭ އިންތިޒާމު ހަމަޖައްސައިފި 06 ޖުލައި 2020\nހައުސިން މިނިސްޓްރީ އުވާލުމުން ދޭހަވަނީ ބޯހިޔާވަހިކަމަށް ސަރުކާރުން އިސްކަމެއް ނުދޭކަން: އާދަމް ޝަރީފް 06 ޖުލައި 2020


SunOnline: Sakkeyo: sihathah faidhaahuri, kaalan meeru meyvaa eh\nފާތިމަތު ސާނިހާ 22 Jun 2022, 08:47\nދުނިޔޭގެ އެންމެ ބިޔަ ގަސްތަކުގެ ތެރޭގައި ހިމެނޭ ސައްކެޔޮ ގަހުގައި އަޅާ މޭވާއަކީ ދިވެހިންނާ ރައްޓެހި މޭވާއެކެވެ. އެއީ ސިއްހަތަށް ފައިދާ ހުރި މާއްދާތައް ގިނަ އަދަދަކަށް އެކުލެވިގެންވާ މޭވާއެއްވެސްމެއެވެ.\nސައްކޭލަކީ ލޭގައި ހަކުރު ހުންނަ މިންވަރު އެއްވަރެއްގައި ބަހައްޓައިދިނުމަށް އެހީތެރިވެދޭ އެއްޗެކެވެ. އެގޮތުން، ސައްކޭލަކީ ގްލައިސިމިކް އިންޑެކްސް (ޖީއައި) ދަށް މޭވާއެެކެވެ. އެ އިންޑެކްސްއަކީ ލޭގައި ހަކުރު ހުންނަ މިންވަރު އިތުރުކޮށްދޭ މިންވަރު ބަލައި، ތަފާތު ކާނާތަކަށް ކަނޑައަޅާ އަދަދެކެވެ.\nސައްކޭލުގެ ޖީއައި ދަށް ސަބަބަކީ އެ މޭވާއަކި ފައިބަރުން މުއްސަނދި ވެފައިވާ މޭވާއެއްކަމަށްވާތީއެވެ. އެހެންކަމުން ސައްކެޔޮ ކެއުމަކީ ފަސޭހަކަމާއެކު ހަޖަމް ކުރުމަށް އެހީތެރިވެދޭނެ ކަމެކެވެ.\nފައިބަރުގެ އިތުރުުން ސައްކޭލުގައި ގިނަ އަދަދަކަށް ޕްރޮޓީން އެކިލެވިގެންވެއެވެ. އެ ޕޮރޮޓީންއަކީ ލޭގައި ހަކުރު އެކުލެވޭ މިންވަރު ދަށްކޮށްދިނުމަށް އެހީތެރިވެދޭ މޭވާއެއްކަން ދިރާސާތަކުން ހޯދިފައިވެއެވެ.\nމީގެ އިތުރުން ސައްކޭލަކީ ހަށިގަނޑަށް މުހިންމު ވިޓަމިނެއް ކަމަށްވާ ވިޓަމިން ބީ6 ލިއްބައިދިނުމަށް އެހީތެރިވެދޭ މޭވާއެކެވެ. ވިޓަމިން ބީ6އަކީ ފޮލިކް އެސިޑްއާއި ވިޓަމިން ބީ12އާ އެއްގޮތަށް، ހިތުގެ ބަލިތައް މަދުކުރުމަށް އެހީތެރިވެދޭ ވިޓަމިނެކެވެ.\nހަމައެއާއެކު ސައްކޭލަކީ އެންޓިއޮކްސިޑެންޓްތަކާއި ކެންސަރާ ހަނގުރާމަ ކުރާ ފައިޓޯނިއުޓްރިއެންޓްސްއިން މުއްސަނދި ވެފައިވާ މޭވާއެއްކަމަށް އެމެރިކާގެ ޕެން ސްޓޭޓް ޔުނިވާސިޓީގެ ދިރާސާތަކުން ދައްކައެެވެ.\nސައްކޭލަކީ ނުރައްކާތެރި އެތައް ބަލިތަކުން ހަށިގަނޑު ރައްކާތެރިކޮށްދޭ މޭވާއެއްކަމުން، މި މޭވާ ކެއުމުގެ ތެރޭގައި ހިމެނުމަކީ މުހިން މުކަމެކެވެ.


America gai Gina Maruthakeh, Namaves Musaara Nudhevigen Doctorun Geyah - Vaguthu\nއެމެރިކާގައި ގިނަ މަރުތަކެއް، ނަމަވެސް މުސާރަ ނުދެވިގެން ޑޮކްޓަރުން ގެއަށް\nމުޅި ދުނިޔެއަށް ކޮވިޑް-19 ގެ ބިރުވެރިކަން ފެތުރި، ޑޮކްޓަރުންނާއި ނަރުހުން ބޭނުންވެފައިވާ ދަނޑިވަޅެއްގައި، އެމެރިކާގެ ފްލޮރިޑާގެ ހޮސްޕިޓަލެއްގައި މަސައްކަތް ކުރަމުން އަންނަ ޑޮކްޓަރުންނާއި ނަރުހުން ގެއަށް ފޮނުވަން ފަށައިފިއެވެ.\nއެމެރިކާގައި މިހާތަނަށް ކޮވިޑް-19 ޖެހިގެން 350000 އަށް ވުރެ ގިނަ މީހަކު ރިޕޯޓް ކޮށްފައިވާއިރު، ފްލޮރިޑާގައި މި ބަލި ޖެހިގެން މިހާތަނަށް 12350 މީހަކު ވަނީ ރިޕޯޓް ކޮށްފައެވެ. އަދި އެ ސިޓީން 221 މީހަކު ވަނީ މަރުވެފައެވެ.\nޖެކްސަން މެމޯރިއަލް ހޮސްޕިޓަލުގެ ބައެއް މުވައްޒަފުން ބުނެފައިވަނީ އެމީހުން އަމިއްލަޔަށް ޗުއްޓީ ނަގަން ނިންމާފައިވާއިރު، ބައެއް ހެލްތް ޕްރޮފެޝަނަލުން މުސާރަ ނުހިނގާ ގޮތަށް ގެއަށް ފޮނުވުމަށް ނިންމާފައިވާ ކަމަށެވެ. މުވައްޒަފުން ގެއަށް ނިންމާފައިވަނީ ކީއްވެ ކަން ބުނެދޭން ދަތި ކަމަށް އެމީހުން ވަނީ ބުނެފައެވެ.\n"މުވައްޒަފުން ފޮނުވާލުމަށް ނިންމާފައިވަނީ ކީއްވެ ކަމެއް ނޭނގޭ. އެހެން ގައުމުތަކުގެ ސަރުކާރުން އަންނަނީ ހޮސްޕިޓަލްތައް ވީހާވެސް ގިނައިން ހެލްތް ޕްރޮފެޝަނަލުން ބޭނުންވާ ކަމަށް ބުނަމުން. އެކަމަކު މިއީ އޭގެ އިދިކޮޅު. ގިނަ ބަލި މީހުންތަކެއް މަރާއި ހަނގުރާމަ ކުރަމުން އަންނައިރު ބައެއް ހެލްތް ވޯކަރުން ގެއަށް ފޮނުވަނީ" ހޮސްޕިޓަލުގެ މުވައްޒަފަކު ބުނެފައިވއެވެ.\nބައެއް މުވައްޒަފުން ގަބޫލު ކުރާ ގޮތުގައި މިގޮތަށް ނިންމާފައިވަނީ ހޮސްޕިޓަލްގެ އާމްދަނީ ދަށްވެގެން އުޅޭތީއެވެ. އަދި މިގޮތަށް ހަދާފައިވަނީ އެންމެ ހޮސްޕިޓަލެއްގައި ނޫން ކަމަށާއި ގިނަ އަދަދެއްގެ ހޮސްޕިޓަލުތަކުގައި މިގޮތަށް މުސާރަ ނުހިނގާ ގޮތަށް ބައެއް މުވައްޒަފުން ވަނީ ފޮނުވާފައި ކަމަށް މީޑިއާ ރިޕޯޓްތައް ވަނީ ބުނެފައެވެ.\nމުވައްޒަފުން ގެއަށް ފޮނުވާލަމުން ދަނީ މުސާރަ ދެވޭނެ ވަރުގެ އާމްދަނީއެއް ހޮސްޕިޓަލްތަކަށް ނުލިބޭތީ ކަމަށް ބައެއް ރިޕޯޓްތައް ބުނި ނަމަވެސް އެއްވެސް ހޮސްޕިޓަލަކުން އަދި އެކަން ކަށަވަރު ކޮށެއް ނުދެއެވެ.\nމުޅި ދުނިޔެއަށް މި ވައިރަސް ފެތުރިފައިވާއިރު، މި ބަލި ޖެހިގެން އެންމެ ގިނަ މީހުން މިހާތަނަށް ބަލި ޖެހިފައި ވަނީ އެމެރިކާއިންނެވެ. އެމެރިކާގެ ހާލަތު ދުވަހުން ދުވަހަށް ގޯސްވަމުން އަންނައިރު އެގައުމުން މަރުވި މީހުންގެ އަދަދު މިހާރު ވަނީ 10،000 އަށް އަރާފައެވެ. ގިނަ ޑޮކްޓަރުންނާއި ނަރުހުން ތިބެނީ އެމީހުންގެ ޒަރޫރީ މަސައްކަތް ހުއްޓާލައި ބަލި މީހުންނަށް ފަރުވާ ދިނުމުގައެވެ.\nއޭޕްރީލް 7, 2020 09:49\nތަންތަނުގެ ވެރިންނަށް މޮޔައިން އައްޔަނުކުރީމާ ވާނީ ތިހެން! މި ރާއްޖޭގައިވެސް ހުންނާނެ ތިކަހަލަ އެއްޗެއް!


Thuththu kujjaage rape: Bappa ge bandhah 15 dhuvas | Mihaaru\nގއ.ކަނޑުހުޅުދޫގައި ކުޑަކުއްޖަކު ރޭޕްކުރި މައްސަލައިގައި ތުހުމަތުވާ ، އެކުއްޖާގެ ބައްޕަ ހުރި ފްލެޓްގެ ކައިރިއަށް އިއްޔެ މީހުން އެއްވެފައި އޭނާގެ ބަންދަށް 15 ދުވަސް ވަނީ ޖަހާފައި.\nފުލުހުން ބުނީ ކުޑަޖުއްޖާ ރޭޕްކުރި މައްސަލައިގައި ހައްޔަރުކޮށްފައިވާ 33 އަހަރުގެ ދިވެހި ފިރިހެން މީހާގެ ބަންދާ މެދު ގޮތެއް ނިންމަން ކޯޓަށް ގެންދިއުމުން 15 ދުވަހަށް މުއްދަތު ޖަހާފައިވާ ކަމަށެވެ.\nއޭނާ ހައްޔަރުކުރީ ހުޅުމާލޭގައި އޭނާ ހުރި ފްލެޓްގެ ކައިރި އަށް އާއްމުން އެއްވެ މުޒާހަރާކޮށް ހަމަނުޖެހުންތައް ހިނގި ފަހުން ރޭގެ ވަގުތެއްގަ އެވެ. ފުލުހުންނާއި ޖެންޑާ މިނިސްޓްރީން މިިއަދު ބޭއްވި ނޫސްކޮންފަރެންސްގައި ފުލުހުން ބުނީ ހުޅުމާލޭގައި އޭނާ ހުރީ ފިލާ ނޫން ކަމަށާއި ތަހުގީގަށް އެއްބާރު؛ލުން ދެމުން އަންނަ ކަމަށެވެ.\nBodu thuhumathu Kaafa ah, Bappa ge massala akee kujjaa havaalu nukurun\nފުލުހުންނާއި ޖެންޑާ މިނިސްޓްރީން ރޭ ނެރުނު ބަޔާނުގައި ބުނެފައިވާ ގޮތުން ކުއްޖާގެ ބައްޕައާ ގުޅޭގޮތުން ހުށަހަޅާފައިވަނީ، އެ ކުއްޖާގެ މަންމަ ހާލު ދެރަވެގެން ޑޮކްޓަރަށް ދެއްކުމަށް ރަށުން ބޭރަށް ދިއުމުން ކުއްޖާ ދިރިއުޅުނު މާހައުލު ރައްކާތެރި ތަނަކަށް ނުވާތީ ކުއްޖާގެ މަންމަ ފަރާތުގެ އާއިލާ އިން، ކުއްޖާ މަންމައާ ހަވާލުކުރުމަށް މަސައްކަތްކުރުމުން ވެސް، ކުއްޖާގެ ބައްޕަ އެކަމަށް ހުރަސްއަޅައި، ކުއްޖާ ނުދިން މައްސަލަ އެވެ.\nއެ މައްސަލައިގައި ބޮޑު ތުހުމަތު އޮތީ ކުއްޖާގެ ކާފަ އަށެވެ. ކުއްޖާއަށް ޖިންސީ ގޯނާ ކުރިކަމުގެ ތުހުމަތު ކޮށްފައި ވަނީ ކާފަ އަށެވެ. އޭނާއާއި ކުއްޖާގެ މުނިކާފަ 15 ދުވަހަށް ބަންދުކުރަން ކޯޓުން ކުރިން ވަނީ އަމުރުކޮށްފަ އެވެ.\nފުލުހުން ކުރިން ބުނެފައިވާ ގޮތުން އެ ތިން މީހުން ވެސް ތަހުގީގަށް ބަންދުކޮށްފައި ތިބީ ދޫނިިދޫގަ އެވެ.\nކުށްކުރުން ފުލުހުން ހުޅުމާލެ ކުޑަކުދިންނަށް އަނިޔާކުރުން ރޭޕް ގއ. ކަނޑުހުޅުދޫ ކުދިންނަށް ޖިންސީ ގޯނާކުރުން ޖިންސީ އަނިޔާ ކުޑަކުދިންގެ ހައްގުތައް ޖިންސީ ގޯނާކުރުން


Vazeefaage Furusathu - Masakkathu (Hulhudhoo Avashu Office)\n20 މޭއި 2021 1 month ago\nވަގުތީ (31 ޑިސެންބަރ 2021 ގެ ނިޔަލަށް)\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 2021 ޖޫން 01 ވާ އަންގާރަ ދުވަހުގެ 14:00 ކުރިން، ހުޅުދޫ އަވަށު އޮފީހަށެވެ. އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދި ހުށަހަޅާ ފޯމް ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ 2021 ޖޫން 06 އާއި 2021 ޖޫން 14 އާ ދެމެދު، ހުޅުދޫ އަވަށު އޮފީހުގައެވެ. މި ވަޒީފާއަށް ކުރިމަތިލާ ފަރާތްތަކުން، އެ ތާރީޚުތަކުގައި އިންޓަވިއުއަށް ހާޒިރުވުމަށް ތައްޔާރުވެގެން ތިބުން އެދެމެވެ.\nމި އިޢުލާނާ ގުޅިގެން މަޢުލޫމާތު ސާފުކުރުމަށް ގުޅާނީ 6894728 ނަންބަރު ފޯނާއެވެ.\nޕަބްލިޝް ކުރި ތާރީޚް: 20-05-2021


SunOnline: Roadhaige Vasiyyaiy: Fahu 10 ge maaiykan libigannaane goiy\nރޯދައިގެ ވަސިއްޔަތް: ފަހު 10ގެ މާތްކަން ލިބިގަންނާނެ ގޮތް\nއައްޝައިޚް ހަސަން މޫސާ ފިކުރީ 24 May 2019, 17:52\nބަޔަކު މިސްކިތުގައި އަޅުކަމުގައި -- ސަން ފޮޓޯ/ ފަޔާޒު މޫސާ\nރަމަޟާން މަހުގެ ހުރިހާ ދުވަސްތަކަކާއި ރޭތަކަކީވެސް އަޅުކަމާއި ހެޔޮކަމުގެ ދުވަސްތަކަކާއި ރޭތަކަކެވެ. ނަމަވެސް އަޅުގަނޑުމެންގެ ތެރެއިން ގިނަ ބަޔަކު ރަމަޟާން މަހުގެ ފުރަތަމަ ދުވަސްތަކުގައި މިސްކިތުގެ ޖަމާއަތަށް ދިއުމާއި ތަރާވީހު ނަމާދަށް ދިއުމުގައި ބެހެއްޓި ފޯރި، ރަމަޟާން މަސް ނިމެގެން ދިޔަ ދިޔަހެން މި ފެންނަނީ އެ ފޯރިވެސް ކެޑިގެން ނެތެމުން ދާތަނެވެ.\nކީރިތި ރަސޫލާ صلى الله عليه وسلم އަކީ އަހަރުގެ ހުރިހާ ދުވަސްތަކެއްގައިވެސް ހެޔޮ ކަމުގައި މަޝްޣޫލުވެލައްވައެވެ. އެކަލޭގެފާނުގެ ފައިންޕުޅު ދުޅަވަންދެން ދަމުނަމާދު ކުރެއްވުމުގައި ހުންނަވާކަމަށް ރިވާވެގެންވެއެވެ. ނަމަވެސް ކީރިތި ރަސޫލާ صلى الله عليه وسلم ހެޔޮކަމުގައި އެންމެ ހީވާގިވެލައްވާ މައްސަރަކީ ރަމަޟާން މަހެވެ. އެކަލޭގެފާނު އެންމެ ބޮޑަށް އަޅުކަމުގައި ހީވާގިވެލައްވަނީ ރަމަޟާން މަހުގެ ފަހު ދިހައެއްގައެވެ.\nފަހު ދިހައެއްގައި ހެޔޮ އަމަލު ކުރުމުގައި ކުރެވިދާނޭ ބައެއް ކަންކަމަށް ބައިލަލަމާތޯއެވެ.\nއަޅުކަންކުރުމުގައި އިހުނަށްވުރެ ގަދައަޅައި މަސައްކަތްކުރުން\nޢާއިޝާ ރަޟިޔަﷲ ޢަންހާގެ އަރިހުން ރިވާވެގެންވެއެވެ. ރަސޫލު ﷲ صلى الله عليه وسلم އެހެން އެއްވެސް ދުވަސްވަރެއްގައި ނުކުރައްވާ ވަރަށް، ރަމަޟާން މަހުގެ ފަހުދިހައެއްގައި އަޅުކަމުގައި ހީވާގިވެލައްވައެވެ.\nއެކަމަނާ ވިދާޅުވެފައިވެއެވެ. "كَانَ رَسُولُ اللَّهِ صلى الله عليه وسلم إِذَا دَخَلَ الْعَشْرُ أَحْيَا اللَّيْلَ وَأَيْقَظَ أَهْلَهُ وَجَدَّ وَشَدَّ الْمِئْزَرَ." متفق عليه މާނައީ: "ރަސޫލު ﷲ صلى الله عليه وسلم ރަމަޟާންމަހުގެ ފަހުދިހައެއް އައުމުން އެރޭތައް އިޙްޔާކުރައްވައެވެ. އަދި އެކަލޭގެފާނުގެ އަހުލުވެރިން ނިދީން ހޭލައްވަވައި ނަންގަވައެވެ. އަދި ގަދައަޅުވައި ހެޔޮކަމުގައި މަޝްޣޫލުވެލައްވައެވެ. އަދި ކަމަރު ބަދެލައްވައެވެ."\nމިބަސްފުޅުގައިވާ جَدَّ ގެ މާނައަކީ ހެޔޮކަމުގައި ގަދައަޅުވައި މަސައްކަތްޕުޅު ކުރެއްވުމެވެ. އެއީ ކަންނެތްކަމާއި ފޫހިވުން ފިލުވައިލާ ހެޔޮކަމުގައި ތިމާއަށް ކުޅަދާނަވީ މިންވަރަކުން ދެމިހުރުމެވެ. އަދި ފަހުދިހައިގެ ރޭތައް އިޙްޔާކުރައްވައޭ އޮތް ބަހުގެ މާނައަކީ އެހެން ރޭރެއާ ޚިލާފަށް ރޭގަނޑުގެ ގިނަ ވަގުތު އަޅުކަމުގައި ހޭދަކުރައްވައެވެ. ކަމަރު ބަދެލައްވައޭ ހަދީޘްފުޅުގައި އޮތް ބަހުގެ މާނައަކީ އަނބިއަނބިކަނބަލުނާ އެއްދާންކުރެއްވުމުން އެކަހެރިވެވަޑައިގެން، ފަހުދިހައެއްގެ ރޭތަކުގައި ގަދައަޅުއްވައި އަޅުކަމާއިގެން މަޝްޣޫލުވެ ވަޑައިގެންނެވުމެވެ.\nއަޅުގަނޑުމެން ގަދައަޅައި މަސައްކަތް ކުރަންވީ ކޮންކަމެއްގައި ހެއްޔެވެ؟ ނަމާދު ކުރުމުގައި ހީވާގިވެ، ރަމަޟާން މަހުގެ ކުރީކޮޅުގައި ނަމާދުތަކަށް ބެހެއްޓި ފަރުވާތެރިކަމަށްވުރެ ވެސް އިތުރަށް ގަދައަޅައި ޖަމާއަތުގައި ނާމާދުކުރުމުގައި ދެމިހުރުމަށް މަސައްކަތް ކުރަންވީއެވެ.\nކީރިތި ޤުރްއާން ކިޔެވުމުގައި ގަދައަޅައި މަސައްކަތް ކުރެވޭތޯ ބަލާށެވެ. ރަމަޟާން މަހަކީ ކީރިތި ޤުރްއާން ބާވައިލެއްވުނު މައްސަރެއެވެ. އެ ޤުރްއާން ބާވައިލެއްވުނީ ފަހުދިހައިގެ އޮނަހިރި ރޭއެއްގައެވެ. ޤުރްއާން ބާވައިލެއްވުނު ރެއަށް ދެއްވާފައިވާ މާތްކަމާއި މަތިވެރިކަން ހިތް މައްޗަށް ގެނެސްގަނެ، އެދުވަސްތަކުގައި ކީރިތި ޤުރްއާން ކިޔެވުމުގައި ގިނަ ވަގުތުތަކެއް ހޭދަކުރުމުގެ ހިތްވަރު ލިބިގަންނާށެވެ.\nކީރިތި ރަސޫލާ صلى الله عليه وسلم ރޭއަޅުކަމުގައި ކީރިތި ޤުރްއާން ކިޔެވުން ގިނަ ކުރައްވައެވެ. ޙުޛައިފާ رضي الله عنه ގެ އަރިހުން ރިވާވެގެންވެއެވެ. އެކަލޭގެފާނު ވިދާޅުވިއެވެ. "ތިމަންނާ، މާތް ނަބިއްޔާ صلى الله عليه وسلم ގެ ފަހަތްޕުޅުގައި އެއް ރެޔަކު ދަމުނަމާދު ކުރެއްވީމެވެ. ފަހެ، އެކަލޭގެފާނު ބަޤަރާ ސޫރަތް ކިޔަވާވިދާޅުވާން ފެއްޓެވިއެވެ. ފަހެ، ތިމަންގެ ހިތަށް އެރިއެވެ. ސަތޭކަ އާޔަތް ކިޔަވާވިދާޅުވެފައި، އެކަލޭގެފާނު ރުކޫޢު ކުރައްވައިފާނެއެވެ. ފަހެ، އެކަލޭގެފާނު (ސަތޭކަ އާޔަތް ހަމަވުމުންވެސް) ކުރިއަށް ވަޑައިގަތެވެ. ތިމަން ހިތަށްއެރިއެވެ. އެކަލޭގެފާނު މުޅި ނަމާދުގެ ދެރަކުޢަތް އެ ސޫރަތުން ފުރިހަމަކުރައްވައިފާނެއެވެ. ފަހެ، އެކަލޭގެފާނު ކުރިޔަށްވަޑައިގަތެވެ. ތިމަންގެ ހިތަށް އެރިއެވެ. އެކަލޭގެފާނު އެ ސޫރަތް ނިންމަވާފައި ފުރަތަމަ ރުކޫޢަށް ވަޑައިގެންފާނެއެވެ. އެއަށްފަހު، އެ ސޫރަތް ނިންމަވައި، އައްނިސާ ސޫރަތް ކިވާވިދާޅުވާން ފެށްޓެވިއެވެ. ފަހެ، އެސޫރަތް ނިންމަވައި، އާލުޢިމްރާނު ސޫރަތް ކިވާވިދާޅުވާން ފެއްޓެވިއެވެ. އެސޫރަތް އެކުގައި ކިޔަވައިވިދާޅުވިއެވެ. އެކަލޭގެފާނު ކިޔަވައި ވިދާޅުވަނީ، އަކުރުތަކުގެ މަޚުރަޖުން އޭޣެ ޙައްޤު އަދާކުރައްވަމުންނެވެ. އެ އާޔަތެއްގައި ތަސްބީހައިގެ ޢިބާރާތެއް ހިމެނޭނަމަ ކިޔަވައި ވިދާޅުވާ ހިނދު، ތަސްބީހަ ވިދާޅުވެއެވެ. ﷲގެ ހަޟުރަތުން ކަމަކަށް އެދި ދެންނެވުން ހިމެނޭ އާޔަތެއް ކިޔަވާވިދާޅުވާހިނދު، އެކަލާނގެ ހަޟުރަތަށް ދުއާ ދަންނަވައެވެ. އެކަލާނގެ ރައްކައުތެރިކަން އެދުމަށް އަންގަވައިފައިވާ އާޔަތެއް ކިޔަވާ ވިދާޅުވާ ހިނދު ރައްކައުތެރިކަމަށް އެދިވަޑައިގަނެއެވެ. އެއަށްފަހު، އެކަލޭގެފާނު ރުކޫއު ކުރެއްވިއެވެ." (މި ޙަދީޘް ރިވާކުރެއްވީ އިމާމު މުސްލިމްއެވެ.)\nފަހުދިހައެއްގެ ރޭތަށް އިހްޔާކުރުން\nއިސްވެ ބަޔާންކުރެވުނު ޢާއިޝާ ރަޟިޔަ ﷲ ޢަންހާގެ ބަސްފުޅުން ދޭހަވާ ގޮތުގައި ރަސޫލު ﷲ صلى الله عليه وسلم ރަމަޟާންމަހުގެ ފަހުދިހައެއްގެ ރޭތައް އިޙްޔާ ކުރައްވައެވެ. އެބަސްފުޅުގައިވަނީ މިފަދައިންނެވެ. أَحْيَا اللَّيْلَ "ރޭ އިހްޔާ" ކުރައްވައެވެ. މިބަސްފުޅުގެ މުރާދުގައި އިބްނު ޙަޖަރު ރަޙިމަހު ﷲ ވިދާޅުވެފައިވެއެވެ. "އެރޭތަކުގައި އަޅުކަން ކުރެއްވުމަށް ހޭލާ ހުންނަވައެވެ." އެބަހުގެ މުރާދަކީ އެ ރޭތަކުގައި ނަމާދު ކުރެއްވުމަށާއި ރޭ އަޅުކަން ކުރެއްވުމުގައިއާއި ކީރިތި ޤުރްއާން ކިޔަވައި ވިދާޅުވުމުގައި މުޅި ރޭގަނޑުގެ ވަގުތައް އެކުގައި ހޭދަކުރެއްވުން ކަމުގައިވެސް ބައެއް ބޭކަލުން ވިދާޅުވެފައިވެއެވެ.\nފަހު ދިހައިގައި މާތް ﷲ ޒިކުރު ކުރުން މަތީގައި ދެމިހުރުމަށް ގަދައަޅައި މަސައްކަތްކުރާށެވެ. އަދި ދުއާކުރުން ގިނަކުރަށްވާށެވެ.\nލައިލަތުލް ޤަދްރި ވިލޭރޭ ހޯދެއްވުމަށް މަސައްކަތް ކުރުން\nލައިލަތުލްޤަދްރި ވިލޭރޭގެ މާތްކަމާއި މަތިވެރިންކަން ބޮޑުވެގެންވެއެވެ. އެ ރެޔަކީ ކޮން ރެއެއްކަން ކީރިތި ރަސޫލާ صلى الله عليه وسلم އަށް މާތްﷲ ބަޔާންކޮށްދެއްވުމަށް ފަހު، އެކަލޭގެފާނު ހަނދުމަނެތިގެން ދިޔައެވެ.\nމިކަމަކީ އުންމަތަށް ހުރި ރަހުމަތެއް ކަމުގައި އުލްމުވެރިން ދެކެލައްވައެވެ. އެހެނީ ސަލާމާއި ސަލަވާތް ލެއްވި އިތުރު އެކަލޭގެފާނުގެ ހިދާޔަތަކީ ލައިލަތުލްޤަދުރި ވިލޭރޭގެ މާތްކަމަށް އެދޭމީހާ ރަމަޟާންމަހުގެ ފަހު ދިހައެއްގެ ހުރިހާ ރޭތަކެއްގައި އަޅުކަން ކުރުމެވެ. ކީރިތި ރަސޫލާ صلى الله عليه وسلم ޙަދީޘް ކުރައްވާފައިވެއެވެ. "تَحَرَّوا لَيْلَةَ القَدْرِ في العَشْرِ الأوَاخِرِ مِنْ رَمَضانَ". متفقٌ عَلَيْهِ. މާނައީ: "ރަމަޟާން މަހުގެ ފަހު ދިހައެއްގައި ލައިލަތުލް ޤަދްރިވިލޭރޭގެ ހެޔޮކަން ލިބޭތޯ ގަދައަޅައި މަސައްކަތް ކުރާށެވެ."\nއަނބިދަރީން ރޭއަޅުކަމަށް ހޭލެއްވުން\nސަލާމާއި ސަލަވާތްލެއްވި އިތުރު އެކަލޭގެފާނު ރަމަޟާންމަހުގެ ފަހު ދިހައެއްގައި އެކަލޭގެފާނުގެ ގެކޮޅުގެ އަހުލުވެރިންނަށް ގޮވައި ހޭލައްވައެވެ. ނަމާދުކޮށް އަޅުކަން ކުރުމަށް އަހުލުވެރިންނަށް ބާރުއަޅުއްވައެވެ. އެކަލޭގެފާނުގެ ހިދާޔަތުގައި ސާބިތުވާން އެދޭ މީހަކު، އެމީހެއްގެ އަނބިދަރިންނަށް ހާއްސަކަމެއް ދީ، އެމީހުންނަށް ނަމާދުކޮށް އަޅުކަން ކުރުމަށް ބާރުއެޅުން މުހިންމެވެ.\nޢާއިޝާ ރަޟިޔަ ﷲ ޢަންހާގެ އަރިހުން ރިވާވެގެންވެއެވެ. أَنَّ النَّبِيَّ صَلَّى اللَّهُ عَلَيْهِ وَسَلَّمَ كَانَ يَعْتَكِفُ الْعَشْرَ الْأَوَاخِرَ مِنْ رَمَضَانَ حَتَّى تَوَفَّاهُ اللَّهُ ثُمَّ اعْتَكَفَ أَزْوَاجُهُ مِنْ بَعْدِهِ – رواه البخاري ومسلم\nމާނައި: ނަބިއްޔާ صلى الله عليه وسلم ދުނިޔެ ދޫކުރެއްވުމަށް ދާންދެން ކޮންމެ ރަމަޟާންމަހުގެ ފަހުދިހައެއްގައި އިއުތިކާފަށް އިންނަވައެވެ. އެކަލޭގެފާނަށްފަހުގައި އެކަލޭގެފާނުގެ އަނބިއަނބިކަބަލުންވެސް އެއަޅުކަމުގައި ދެމިތިއްބެވިއެވެ.\nހެޔޮކަމުގެ ދޮރުތައް ވަރަށްވެސް ގިނައެވެ. އެންއިން ކޮންމެ މަގެއް ޚިޔާރުކުރިކަމުގައި ވީ ނަމަވެސް މައްސަލައެއް ނެތެވެ. މުހިންމުކަން ދޭންވީ ފަހު ދިހައެއްގެ ހުރިހާ ވަގުތުތަކެއްގައި އަޅުކަމުގައި ދެމިހުރުމަށެވެ. މިފަދަ މަތިވެރި ރޭތަކެއްގެ ދަރުމަޔާއި ސަވާބު އެދިގެން މަސައްކަތް ކުރެއްވުމަށް ވަސިއްޔަތް ކުރަމެވެ.


Idhikolhun kuraa vaudhu thakah Raees Yameen varah bodah faadu vidhaalhu vejje | Mihaaru\nއިދިކޮޅުން ކުރާ ވައުދުތަކަށް ރައީސް ވަރަށް ބޮޑަށް ފާޑުވިދާޅުވެއްޖެ\n04 ސެޕްޓެމްބަރ 2018 - 12:31 34 comments\nދ. އަތޮޅަށް ކުރައްވާ ކެމްޕެއިން ދަތުރުފުޅުގައި ކުޑަހުވަދޫގައި ވާހަކަ ދައްކަވަމުން ރައީސް ވިދާޅުވީ ބޮޑެތި ޕްރޮޖެކްޓުތަކުގެ ވާހަކަ އެމަނިކުފާނު ދައްކަވާއިރު އިދިކޮޅު ފަރާތްތަކުން ކުރަނީ ނިސްބަތުން ވަރަށް ފެންވަރު ދަށް، ބުރަދަނެއް ނެތް ވައުދުތަކެއް ކަމަށެވެ.\n"އަޅުގަނޑު މި ދަނީ ބަނދަރާއި އެއާޕޯޓާއި ބޮޑެތި ސަރަހައްދީ ތަރައްގީގެ މަޝްރޫއުތަކާއި ބައިނަލްއަގްވާމީ އެއާޕޯޓު އެޅުމާއި މިކަހަލަ މަސައްކަތް ކުރަމުން މި ދަނީ. ރައީސް [މުހައްމަދު] ނަޝީދު ކުރިން ވެސް ވިދާޅުވި މަދަރުސާއަށް ދާ ކޮންމެ ކުއްޖަކަށް ދޮންކެޔޮ ވަކެއް ދޭނަމޭ. މިއަދު އަނެއްކާ [އެފަދަ ވައުދެއް ތަކުރާރުކޮށް] ވިދާޅުވަނީ ކުކުޅު ބިހެއް ދޭނަމޭ. ދެން މިއީތޯ އަޅުގަނޑުމެންގެ ވިސްނުން ހުންނަންވީ ހިސާބަކީ؟" ރައީސް ވިދާޅުވި އެވެ.\nހެނދުނު ސަޔަށް ދަރިވަރުންނަށް ހިލޭ މޭވާ އާއި ބިސް ދޭން އިދިކޮޅުން ވައުދުވާއިރު ދަރިވަރުންނަށް އެމަނިކުފާނު ދެއްވީ ޓެބްލެޓް ކަމަށް ވެސް ވިދާޅުވި އެވެ.\n"އަޅުގަނޑުމެން ވިސްނުން ހުންނަންވީ ހިސާބަކީ މަދަރުސާއަށް ދާ ކޮންމެ ކުއްޖަކަށް ދޮންކެޔޮވަކެއް ދޭންތޯ ކުކުޅު ބިހެއް ދޭންތޯ. ބަލަ އަޅުގަނޑު މިއޮތީ މަދަރުސާއަށް ދާ ކޮންމެ ކުއްޖެއްގެ އަތަށް ޓެބްލެޓެއް ލައިދީފައި،" ރައީސް ޔާމީން ވިދާޅުވި އެވެ.\n"...އެއީ ބަރު ފޮތްތައް ހިފައިގެން އެތައް ބުރިއަކަށް އަރަން ޖެހޭތީ ކުދިންނަށް ލިބޭ އުނދަގޫ މައިންބަފައިންނަށް އިހުސާސްކުރެވޭތީ އެކަން ހައްލުކޮށްދޭން. މިއީ ތަރައްގީއަކީ. ކުކުޅު ބިހެއް ނޫން ތަރައްގީއަކީ ދޮންކެޔޮ ވަކަކީ އަދި އަމްދުން ތަރައްގީއެއް ނޫން."\nއިދިކޮޅު ފަރާތްތަކުން ވައުދުތައް ވާއިރު ފައިސާ އާއި ތަފާސްހިސާބުގެ ވާހަކަ ނުދައްކާ ކަމަށް ވިދާޅުވެ ރައީސް ޔާމީން ވަނީ އެކަމަށް ވެސް ވަރަށް ބޮޑަށް ފާޑުވިދާޅުވެފަ އެވެ.\n"ތަފާސްހިސާބަކީ އަނެއްކާވެސް އިދިކޮޅު މީހުން މޭކަރާ ކަމެއް. އެހެން ނޫންތޯ ވާނީ އަދަދެއް ކިޔާފައި، ތަފާސްހިސާބޭ ކިޔާފައި، އެކަހަލަ ވާހަކައެއް ދައްކަންޏާ މޭކަރާނެ، އެއީ ހަމަ ވާ ގޮތަކީ. މިކަހަލަ ހިސާބުތަކުގެ ތެރޭގައި ނުއުޅުއްވަނީ،" ރައީސް ވިދާޅުވި އެވެ.\nއޭގެ ފަހުން އެމަނިކުފާނު ވިދާޅުވީ ޅެންބައިތެކެވެ: "ތައުލީމު ނެތުނު ތާކު ޒަމާނާ އެކުވެގެން ތަން ދާނެއެ ބުއްދީގެ މަގުން އެއްކިބާވެގެން."\nމިދިޔަ ސަރުކާރުތަކުގައި ކުޑަހުވަދުއަށް ހޭދަކޮށްފައި ވަނީ އެންމެ 72 މިލިއަން ރުފިޔާ ކަމަށް ވިޔަސް، ރައީސް ޔާމީން ވިދާޅުވީ، އެމަނިކުފާނުގެ ސަރުކާރުގައި މިހާރު ވެސް އެ ރަށުގެ އެކި މަޝްރޫއުތަކަށް 703 މިލިއަން ރުފިޔާ ހޭދަކޮށްފައިވާ ކަމަށެވެ.\nއޭގެ އިތުރުން މިއަދު ވައުދުވެވަޑައިގަތީ އެއާޕޯޓަކާއި ބަނދަރެއް އޮތް ކުޑަހުވަދޫގައި ސަރަހައްދީ ވިޔަފާރީގެ ބަނދަރެއް ވެސް އަޅުއްވައިދެއްވާށެވެ.\nއިތުރު ލިޔުންތައް ރައީސް މުހައްމަދު ނަޝީދު ތަރައްގީގެ މަޝްރޫއުތައް ދ. ކުޑަހުވަދޫ ރައީސް އިބްރާހިމް މުހައްމަދު ސޯލިހް ހދ. އަތޮޅު ޕީޕީއެމް ކެމްޕޭން ރައީސް އަބްދުﷲ ޔާމީން


ޙުސައިން އަފްޝަން 24 އޮކްޓޯބަރު 2020 11:50\nފުލުހުން މަގުތަކުގައި ހަރަކާތްތެރިވަނީ\nކޮރޯނާ ވައިރަސް ފެތުރުން މަދުކުރުމުގެ ގޮތުން ސަރުކާރުން އިއުލާނުކޮށްފައިވާ ކާފިއު ވަގުތަށް ފަހުގައި މާލެ ސަރަހައްދުގެ މަގުމަތީގައި އުޅަނދު ދުއްވާ ފަރާތްތައް ޖޫރިމަނާކުރުމުގެ އިތުރުން އުޅަނދުގެ ވެރި ފަރާތް ވަކިން ޖޫރިމަނާކުރާކަމުގެ ޝަކުވާ ފެންމަތިވެއްޖެއެވެ.\n"ދިޔަރެސް"އަށް އިތުބާރުހުރި ގޮތެއްގައި އެނގިފައިވާ ގޮތުން ކާފިއު ވަގުތުގައި މަގުމަތީ ހަރަކާތްތެރިވާ އުޅަނދު ހުއްޓުވައި ޖޫރިމަނާކުރުމަށްފަހު އެކަން އަންގަން ފޮނުވާ މެސެޖު އުޅަނދު ދުއްވަން ހުރި މީހާގެ އިތުރަށް އުޅަނދުގެ ވެރިފަރާތަށް ވަކިން ފޮނުވައެވެ. އަދި އުޅަނދު ދުއްވާ މީހާ ޖޫރިމަނާކުރުމާއެކު، އުޅަނދުގެ ވެރިފަރާތަކީ އުޅަނދު ދުއްވި މީހާ ކަމުގައިނުވާ ޙާލަތުގައި ދެ މީހުން ވަކިން، ކޮންމެ މީހަކު 1،000 ރުފިޔާގެ މަގުން ޖޫރިމަނާކުރެއެވެ.\nމިކަމާ ގުޅިގެން އުޅަނދުގެ ވެރިފަރާތް ޖޫރިމަނާކުރަނީ ކޮން އުސޫލެއްގެ ދަށުންތޯ އޮޅުންފިލުވަން ފުލުހުން އަރިހުގައި ސުވާލު ދަންނަވައިގެން މިހާތަނަށް އެ އިދާރާއިން އެއްވެސް ޖަވާބެއް ލިބިފައިނުވެއެވެ. އަދި އުޅަނދު ދުއްވާ ފަރާތުގެ އިތުރަށް އުޅަނދުގެ ވެރިފަރާތް ޖޫރިމަނާކުރެވޭ ގޮތަށް އުސޫލެއް އޮތްތޯ އޮޅުންފިިލުވަން ހެލްތު ޕްރޮޓެކްޝަން އެޖެންސީގައި ސުވާލުކުރުމުން އެ އިދާރާއިންވެސް މިހާތަނަށް އެ ސުވާލަށް ޖަވާބެއް ނުދެއެވެ.\nކޮވިޑް-19 ބަލިން ރައްކާތެރިވުމުގެ ގޮތުން އަޅާފައިވާ ފިޔަވަޅުތަކާ ގުޅިގެން އެޗްޕީއޭއިން ސަރުކާރުގެ ގެޒެޓުގައި ޝާއިޢުކޮށްފައިވާ އެއްވެސް އުސޫލެއްގައި މިހާތަނަށް ކާފިއުއާ ޚިލާފުވާ ފަރާތްތައް ދުއްވާ އުޅަނދުގެ ވެރިފަރާތްތައް ޖޫރިމަނާވާނެ ކަމުގައި ބުނެފައިނުވެއެވެ.\nމިފަދައިން ޖޫރިމަނާކުރި އުޅަނދެއްގެ ވެރިފަރާތެއް "ދިޔަރެސް"އަށް މައުލޫމާތުދެމުން ބުނީ ކުރިން އެފަދައިން ޖޫރިމަނާވާ ކަން އެނގިފައިނުވާ ކަމަށެވެ. އަދި ގުޅާފައި އެހެން މީހަކު ކުރި ކަމަކާ ގުޅިގެން، ހަމައެކަނި އުޅަނދުގެ ވެރިފަރާތް ކަމުގައިވާތީ ޖޫރިމަނާ ކީއްވެތޯ ފުލުހުން ކުރެ ސުވާލުކުރި ކަމަށާއި، އަދި އެފަދައިން ޖޫރިމަނާކުރަނީ ކޮން އުޞޫލެއްގެ ދަށުންތޯވެސް ސުވާލުކުރި ކަމަށެވެ. ނަމަވެސް ފުލުހުން ކިބައިން އެކަށީގެންވާ ޖަވާބެއް ލިބިފައިނުވާ ކަމަށެވެ.\nނަންނުޖެހުން ޝަރުޠުކުރައްވައި "ދިޔަރެސް" ނޫހަށް މައުލޫމާތުދެއްވި ޤާނޫނީ ވަކީލަކު ވިދާޅުވީ، ރައްޔިތުން ޖޫރިމަނާކޮށް ރައްޔިތުން އަތުން ފައިސާއެއް ދައުލަތަށް ނެގޭނީ ލިޔެވި ޢާންމުކުރެވިފައިވާ އުޞޫލެއް، ނުވަތަ ޤަވާޢިދެއް ނުވަތަ ޤާނޫނެއް އޮވެގެން ކަމަށެވެ.\n10 % މައުލޫމާތު މުއްސަނދިވި\nފުލުހުން ޖޫރިމަނާ އިހުތިޖާޖު ކޮވިޑް-19\nSeptember 03, 2020 13:31:35\nގުރައިދޫގައި ހޯމް ކަރަންޓީނާ ޚިލާފުވި މީހެއް 2،500 ރުފިޔާއިން ޖޫރިމަނާކޮށްފި\nOctober 04, 2020 20:56:02\nބެލަރުސްގައި ގިނަ ބަޔަކު މުޒާހަރާއަށް ނުކުތުމުން ފެންޖަހައިގެން ފުލުހުން މުޒާހަރާ ރޫޅާލައިފި\nއުޅަަނދުގެ ވެރިފަރާތް ދިރިއުޅޭތަނާ ކާރީގަ ދިރިއުޅޭ ބަޔަކުވެސް ޖޫރިމަނާ ކުރޭ އެރުން ލިބޭ ލާރިކޮޅު އިތުރުވާނެ\nފަސްޓްލޭޑީއާ ބެހޭގޮތުން ފަތުރަނީ ދޮގުު ޚަބަރެއް، ފިޔަވަޅު އަޅާނަން ކަމަށް ފަސްޓް ލޭޑީގެ ވަކީލުން ބުނުން އެއީ މަމެން އުފާ ކުރާ ކަމެކޭ ފަސްޓް ލޭޑީގެ ވަކީލުން ފިޔަވަޅު އަޅާނެ ކަމަށް ބުނުން އެއިން މަމެންނަށް އެގިގެންދަނީ އެހެން ކަމެކޭ އެއިން އެގިގެންދަނީ އެބުނަނީ ތަމެން ކޮރަޕްޝަންގެ އުސޫލުން ކޮންމެ ކަމެއް ކުރި ނަމަވެސް އެވާހަކަ ނުދައްކާށޭ ފަސްޓްލޭޑީ ހިއްސާ އޮންނަ ކުންފުނި ހޯދާނީ ކިހިނެއްތޭ ރާއްޖޭގައި އިންޑިއާ ސިފައިން ތިބި އަދަދާއި އަދި އެމެންނަށް ދައުލަތުގެ ބަޖެޓުން ކުރާ ޚަރަދު ނޫސްވެރިން އެދުމުން ވެސް ލޭޑީ ގާގާ ނުދިނޭ އެމައުލޫމާތު ވެސް ދެން ތަމެން ފަސްޓް ލޭޑީން ދައުލަތުގެ ޚަޒާނާއިން ކުރާ ވައްކަން ކިހިނެއްތޭ ނޫސްވެރިން ހޯދާނީ ނޫސްވެރިން ލިޔާނީ ހީއަށް ބިނާ ކޮށްފައި ތަމެން ބުނި ދޯ ވެންޓިލޭޓަރުން ވައްކަން ނުކުރަމޭ ނުކުރޭތޭ ނޫން ކުރިން ދޯ ވައްކަން މަމެން ގަބޫލުކުރާނީ ފަސްޓް ލޭޑީ އަށް ހެދުން ފަހާދޭ އަންހެން މީހާ އަށް ކަޓެއް ދޭން ވެގެން ޖެއްސި ބޮޑު ކަޓެއް ކަމަށް ތިޔާއީ...\nފުރަތަމަ ކަމަކީ ފަސްޓް ލޭޑީ މާލެ ސިޓީ ކައުންސިލުން ކުރަމުން އަންނަ ކަމެއްގެ ތެރެއަށް ބޭނިވަޑައިގަންނަން ޖެހޭ އެއްވެސް ސަބަބެއް މަމެންނަށް ނޭގެއޭ ރައީސް ޔާމީންގެ ވެރިކަން ވެސް ގޯހުން ގޯހަށް ދާން ފެށީ މެޑަމް މެޑަމް މެޑަމް މި އަޑު ގަދަވެގެންނޭ ފަސްޓް ލޭޑީ ނުޖެހޭނެ ސަރުކާރުގެ ހިންގުމުގެ ތެރެއަށް ބޭނިވަޑައިގަންނަން އަދި ނުޖެހޭނެ އެއްވެސް ރަސްމިއްޔާތެއްގައި ޗީފް ގެސްޓެއްގެ ހައިސިއްޔަތުން ވެސް ބައިވެރިވާން ސަބަބަކީ ފަސްޓް ލޭޑީ ނަގަން ޖެހޭނެ ގާނޫނީ ޒިންމާ އެއް ނެތޭ ނެތޭ ނެތޭ ނެތޭ ފަސްޓް ލޭޑީ މަޝްހޫރުވާން ބޭނުން ނަމަ އެހެން ކަމެއްގެ ތެރެއަށް ބޭނިގަނެގެން އުޅުނިއްޔާ މާތާހިރުވާނެއޭ ފަސްޓް ލޭޑީ އެއީ ރައްޔިތުން ވޯޓުން ހޮވާފައިވާ މީހެއް ނޫނޭ ތަމެން ތިޔާ އުޅެނީ ކުޑާ ކޮށް ސައިޒު އޮޅިގެންނޭ މަމެން ބުނަން ނެތީމޭ...\nގާނޫނުއަސަސީގަ ބުނަނީ ގަވައިދެއްހެދެނީ ގާނޫނަކުން ބާރު ލިބިގެންކަމަށް ގާނޫނަކުން މަނާކޮށްފައިނުވާ ހުރިހާކަމަކީ ހުއްދަކަންކަން ކަމަށް. ވީއިރު ގާނޫނެއްގަ މަނަކޮށް ފައިސާ ނެގުމަށް ކަނދައަޅާ ފުލުހުންނަށް އެބާރު ދެވިފައިނުވާ އެއްވެސް ކަމެއްގަ ފުލުހުންނަށް ރައްޔިތުން ޖުރިމަނަކޮށް ފިޔަވަލެްނެޅޭނެ.\nކޮބާ ނަސިދު ގެ ވެރިކަމުގަ ފެންފޯއް ރުއް އިންދަންނެގި 3،600،000 ރުފިޔާ. ފީވަކުންގެނައީ ރުކަކަށް 1000 ރ ރުކެއް މަގުން 100 ރުށް2ކޮންޓެއިނާގަ ބަރު ކޮށްގެން ބާކީ ކޮބާ؟\nހުކުރުދުވަހު ރޭ އިރާކޮޅު މާގިރި ކުރިމަތީ ތިބި ކޮވިޑްޓެސްޓް ކުރާ ބައިގަނޑު 17 އަހަރު އަންހެން ކުއްޖަކު މަޑު ނުކޮއް ދާން އުޅުމުން ކުރިމައްޗާ އަރާ އަތުގައި ހިފާ މަޑުކުރުވާ ޗެކުކޮއްފައިވޭ


އޯ.އައި.ސީ ޚާރިޖީ ވަޒީރުންގެ ބައްދަލުވުމުގައި މިނިސްޓަރ ޝާހިދު ބައިވެރިވެވަޑައިގެންފި | Jazeera\tއޯ.އައި.ސީ ޚާރިޖީ ވަޒީރުންގެ ބައްދަލުވުމުގައި މިނިސްޓަރ ޝާހިދު ބައިވެރިވެވަޑައިގެންފި - Jazeera\nއޯ.އައި.ސީ ޚާރިޖީ ވަޒީރުންގެ ބައްދަލުވުމުގައި މިނިސްޓަރ ޝާހިދު ބައިވެރިވެވަޑައިގެންފި\nއީމާ މުހައްމަދު ވަހީދު May 30, 2019 90 views0\nސަޢޫދީ ޢަރަބިއްޔާގެ މައްކާގައި ބޭއްވުމަށް ހަމަޖެހިފައިވާ 14 ވަނަ އިސްލާމިކް ސަމިޓް ކޮންފަރެންސަށް ތައްޔާރުވުމުގެ ގޮތުން ބޭއްވި އިސްލާމީ ޤައުމުތަކުގެ ޚާރިޖީ ވަޒީރުންގެ ބައްދަލުވުމުގައި މިނިސްޓަރ އޮފް ފޮރިން އެފެއަރޒް އަބްދުﷲ ޝާހިދު ބައިވެރިވެވަޑައިގެންފިއެވެ.\nސަޢޫދީ ޢަރަބިއްޔާގެ ޖިއްދާގައި ބޭއްވި މިބައްދަލުވުމުގައި އޯގަނައިޒޭޝަން ފޮރ އިސްލާމިކް ކޯޕަރޭޝަން (އޯ.އައި.ސީ)ގެ މެމްބަރު ޤައުމުތަކުގެ ޚާރިޖީ ވަޒީރުން ބައިވެރިވެވަޑައިގަތެވެ.\nއެ ބައްދަލުވުމުގައި އޯ.އައި.ސީ މެމްބަރު ޤައުމުތަކުގެ ޚާރިޖީ ވަޒީރުން ވަނީ 14 ވަނަ އިސްލާމިކް ސަމިޓް ކޮންފަރެންސްގެ އެޖެންޑާ ފާސްކުރައްވާފައެވެ. މީގެ އިތުރުން ސަމިޓްގެ ފައިނަލް ކޮމިއުނިކޭ ކަމަށްވާ މައްކާ ޑެކްލަރޭޝަންއާއި، ސީނިއަރ އޮފިޝަލްސް މީޓީންގ ގައި މަސައްކަތް ފެށުނު ފަލަސްތީނުގެ މައްސަލައިގެ ޤަރާރުގެ ޑްރާފްޓާއިމެދު މަޝްވަރާކުރެވުނެވެ. ދިވެހިރާއްޖެއިން ވަނީ މައްކާ ޑެކްލަރޭޝަނާއި ފަލަސްތީން މައްސަލައިގެ ޤަރާރަށް ތާޢީދުކުރާކަން ހާމަކޮށް، ދެ ޑޮކިއުމަންޓްވެސް ހުރިހާ ޤައުމެއްގެ އިއްތިފާޤުން ފާސްކުރުމަށް ގޮވާލާފައެވެ.\nއިސްލާމިކް ސަމިޓް ކޮންފަރެންސަށް ތައްޔާރުވުމުގެ ގޮތުން ބޭއްވި އިސްލާމީ ޤައުމުތަކުގެ ޚާރިޖީ ވަޒީރުންގެ ބައްދަލުވުމުގައި ވާހަކަފުޅު ދައްކަވަމުން ފޮރިން މިނިސްޓަރ އަބްދުﷲ ޝާހިދު ވަނީ އިސްލާމީ އުއްމަތަށް ދިމާވެފައިވާ ގޮންޖެހުންތަކުން އަރިގަތުމަށް ދޭދޭ ޤައުމުތަކުގެ މެދުގައި އޮންނަ އެއްބާރުން އިތުރުކޮށް، ތަޖުރިބާ ޙިއްސާކުރުމަށް ގޮވާލައްވާފައެވެ. އަދި އިސްލާމީ ޤައުމުތަކުގެ މެދުގައި އޮންނަ ގުޅުން ދެމެހެއްޓެނީ ޤައުމުތަކުގެ މެދުގައި އޮންނަ ޒަމާންވީ ރަޙުމަތްތެރިކަމާއި، މަޝްވަރާކުރުމުގެ އުޞޫލަށް އިޙްތިރާމްކުރުމުގެ ސަބަބުންކަމަށް މިނިސްޓަރ ޝާހިދު ފާހަގަކުރެއްވިއެވެ.\nއެ ބައްދަލުވުމުގައި މިނިސްޓަރ ޝާހިދު ވަނީ މިނިވަން ދައުލަތެއް ޤާއިމްކުރުމަށާއި ސުލްޙަވެރި ދިރިއުޅުމެއް އުޅުމަށް ފަލަސްތީނުގެ ރައްޔިތުންނަށް ލިބިގެންވާ ހައްޤަށް ދިވެހިރާއްޖެއިން ކުރާ ތާޢީދު އަނެއްކާވެސް ހާމަކުރައްވައި، ފަލަސްތީނުގެ ރައްޔިތުންނާއިއެކު ދިވެހިން ތިބިކަން ހާމަކުރައްވާފައެވެ. މީގެ އިތުރުންވެސް ދުނިޔޭގެ އެކިކަންކޮޅުތަކުގައި އަނިޔާ ތަޙައްމަލުކުރަމުންދާ މުސްލިމުންނާއިއެކު ދިވެހިން ތިބިކަމަށް އެމަނިކުފާނު ވިދާޅުވިއެވެ.\nމިނިސްޓަރ ޝާހިދުގެ ވާހަކަފުޅުގައި މޫސުމަށް އަންނަމުންދާ ބަދަލުތަކުގެ މައްސަލައަށް އަވަސް ހައްލެއް ހޯދުމަށް ދުނިޔޭގެ ޤައުމުތަކުގެ ވެރިންނަށް ގޮވާލައްވައި، މޫސުމީ ބަދަލުތަކުގެ ސަބަބުން ރާއްޖެއަށް ނުރައްކާ ކުރިމަތިވެފައިވާ މިންވަރު ފާހަގަކުރެއްވިއެވެ.


އަޅުގަނޑަކީ ލޮލީ ވިއްކި މީހެއް، އަޅުގަނޑަކީ ޑެލިވަރީ ބޯއީއެއް: ޖާބިރު | Jazeera\tއަޅުގަނޑަކީ ލޮލީ ވިއްކި މީހެއް، އަޅުގަނޑަކީ ޑެލިވަރީ ބޯއީއެއް: ޖާބިރު - Jazeera\nއަޅުގަނޑަކީ ލޮލީ ވިއްކި މީހެއް، އަޅުގަނޑަކީ ޑެލިވަރީ ބޯއީއެއް: ޖާބިރު\nޢަލީ ޔާމީން November 27, 2019 212 views0\nރައްޔިތުންގެ މަޖިލިހުގެ ރައީސް އަދި ރާއްޖޭގެ ކުރީގެ ރައީސް މުހައްމަދު ނަޝީދު ސްކޫލުން ނުކުމެވަޑައިގަންއިރު، އެބޭފުޅާއަކީ ލޮލީ ވިއްކަން އުޅުން މީހެއް ކަމަށް ކާށިދޫ ދާއިރާގެ މެންބަރު އަދި ޑީއާރްޕީގެ ލީޑަރ އަބްދުﷲ ޖާބިރު ވިދާޅުވެެއްޖެއެވެ.\nޖާބިރު މިހެން ވިދާޅުވީ މިއަދުގެ ޖަލްސާގަްއި ވާހަކަފުޅު ދައްކަވަމުންނެވެ.\nއެގޮތުން ޖާބިރު ވިދާޅުވީ. އެބޭފުޅާއަކީ ބުރަ މަސައްކަތުން ފައިސާ ހޯދާ މީހެއް ކަމަށާއި ވައްކަން ކުރުމަކީ އެއްގޮތަކަށްވެސް "ލައިކް"ވާ ކަމެއް ނޫން ކަމަށެވެ. އަދި އެބޭފުޅާގެ މަންމަ އެބެފުޅާއަށް މަގޫފަތް ކާންދިން ކަމަށް ޖާބިރު ވިދާޅުވިއެވެ.\n"އަޅުގަނޑު މަންމަ އަޅުގަނޑު ވިހާފައި އެދުވަހު މަގޫފަތް ކާންދިނީ އަޅުގަނޑަށް. އަޅުގަނޑު ދިޔައީ 8 އަހަރުގައި މަހަށް، ގޮސް ބުރަ މަސައްކަތްކޮށްގެން، ބޮޑު ސިޓީ ހައްދައިގެން މާލެ އައިސް މިހުރީ. އިއްޒަތްތެރި ރައީސް ސްކޫލު ނިންމެވިއިރު އަޅުގަނޑު އަޅުނީ ލޮލީ ވިއްކަން. އަޅުގަނޑަކީ ލޮލީ ވިއްކާ މީހެއް، އަޅުގަނޑަކީ ޑެލިވަރީ ބޯއީއެއް" ޖާބިރު ވިދާޅުވިއެވެ.\nމީގެ އިތުރުން ޖާބިރު ވިދާޅުވީ މަކަރާއި ހީލަތް ހެެދުމަކީ އެބޭފުޅާ ކުރައްވާނެ ކަމެއް ނޫން ކަމަށެވެ.


ޕްލޭނިންއަށް ދިނީ ރެންސަމްވެއާ އެޓޭކެއް، ޑޭޓާތަކަށް ފައިސާދޭން ޑިމާންޑުކުރަނީ\n3 އޮގަސްޓު 2021 - 12:24 1\nޕްލޭނިން މިނިސްޓްރީގެ ސާވާތަކަށް ދީގެން އުޅެނީ "ރެންސަމްވެއާ" އެޓޭކެއްކަން އެނގިއްޖެ އެވެ.\n"ރެންސަމްވެއާ"އަކީ ކޮމްޕިޔުޓަރުތަކުގައި ހުންނަ މައުލޫމާތުތައް "ރަހީނުކޮށް" އެ މައުލޫމާތު ހިފެހެއްޓުން ނޫނީ ލީކުނުކޮށްލުުމުގެ ބަދަލުގައި އެކަން ކުރި ބަޔަކު ބުނާ އަދަދަކަށް ފައިސާ ހޯދުމެވެ.\nއެނގިފައިވާ ގޮތުގައި މިދިޔަ ހޮނިހިރު ދިން އެ އެޓޭކާ ގުޅިގެން ޕްލޭނިން މިނިސްޓްރީގެ ގިނަ ކޮމްޕިއުޓަރުތައް ހުޅުވުން ވެސް ވަނީ މި ވަގުތަށް މަނާކޮށްފަ އެވެ. އެ މައްސަލަ އަދިވެސް ހައްލުނުވާތީ ގިނަ މުވައްޒަފުން އިއްޔެ އޮފީހަށް ވެސް ނުނެރޭކަން އެނގިފައި ވެ އެވެ.\nޕްލޭނިންގެ އިތުރުން ބައެއް އެހެން މުއައްސަސާތަކަށް ވެސް އެފަދަ އެޓޭކެއް އަމާޒުވެފައިވާ ކަމުގެ މައުލޫމާތު ވަނީ ލިބިފަ އެވެ. ނަމަވެސް، ޕްލޭނިން ވެސް ހިމެނޭ ގޮތަށް އެއްވެސް މުއައްސަސާއަކުން ރަސްމީކޮށް އެކަން ކަށަވަރުކޮށްދީފަ އެއް ނުވެ އެވެ.\nއެކަމާ ގުޅިގެން ފުލުހުންގެ ބަހެއް ވެސް އަދިވެސް ލިބޭގޮތް ވަނީ ނުވެފަ އެވެ. އަދި ޕްލޭނިން މިނިސްޓްރީގެ ސާވާތަކުގައި ހުރި މައުލޫމާތުތަކުގެ ބަދަލުގައި ޑިމާންޑުކުރަނީ ކިހާ އަދަދެއްގެ ފައިސާއެއް ކަމެއް ވެސް ނޭނގެ އެވެ.\nނަމަވެސް، އެކަން ކުރި ބަޔަކު ހިފަހައްޓައިގެން އުޅޭ މައުލޫމާތުތައް ރިކަވާ ކުރެވޭނެކަމުގެ އުއްމީދު ބޮޑުކަމަށް މައުލޫމާތު ލިބިފައި ވެ އެވެ. ދުނިޔޭގައި ރެންސަމްވެއާގެ ހަމަލާތައް އިތުރުވާތީ އެކަމަށް ސަމާލުވުމަށް އިންޓަޕޯލުން ވެސް ދާދި ފަހުން ވަނީ އިންޒާރުދީފަ އެވެ. އަދި އެކަމާ ދެކޮޅަށް ގައުމުތައް ގުޅިގެން ހާއްސަ މަސައްކަތްތަކެއް ކުރުމަށް ވެސް އިންޓަޕޯލުން ވަނީ އިސް ނަގައިފަ އެވެ.\nކޮވިޑުގެ ބަލިމަޑުކަމާއެކު ރެންސަމްވެއާގެ ހަމަލާތައް ވަނީ އިންތިހާއަށް އިތުރުވެފަ އެވެ. އެގޮތުން، އެފަދަ ހަމަލާތައް ދީގެން މިދިޔަ އަހަރު 350 މިލިއަން އެމެރިކާ ޑޮލަރު ހޯދާފައިވާކަމަށް އިންޓަޕޯލުން ލަފާކުރެ އެވެ.\nއެއީ އޭގެ ކުރީ އަހަރާ އަޅާބަލާއިރު، 300 ޕަސަންޓަށް ވުރެ އިތުރު އަދަދެއް ކަމަށް ބުނެފައި ވެ އެވެ.


Dheenuge namugai hingaa laainsaanee amaluthah balaeh nuganeveyne:...\nރުގްޔާގެ ނަމުގައި ބަޔަކަށް އަނިޔާކުރި މައްސަލަ\nއަނިޔާކުރި މައްސަލަ މަޖިލީހުގެ ހިއުމަން ރައިޓްސް ކޮމިޓީން ދަނީ ބަލަމުން\nމިނިސްޓަރު ވަނީ އަނިޔާގެ އަމަލުތައް ރިޕޯޓްކުރުމަށާއި، އަނިޔާއާ ދެކޮޅަށް އަޑުއުފުލުމަށް ބާރުއަޅުއްވާފައި\nމި މައްސަލައިގައި ދިވެހި ފުލުހުންނާއި ޖެންޑަރ މިނިސްޓްރީ އިހުމާލުވެފައިވާ ކަމަށް އާއިލާއިން ތުހުމަތުކުރޭ\nކ. މާލެ | 25 ނޮވެންބަރ 2020 | ބުދަ 19:04 | 3,101\nޖެންޑަރ މިނިސްޓަރު އައިޝަތު މުހައްމަދު ދީދީ - ހެލްތު މިނިސްޓްރީ\nއިސްލާމްދީނުގެ ނަމުގައި އޮޅުވާލައުގެން ހިންގަމުންދާ ލާއިންސާނީ ކަންތައްތަކަކީ އެއްވެސް ވަރަކަށް ތަހައްމަލު ކުރެވޭނެ ކަންތައްތަކެއް ނޫން ކަމަށް ޖެންޑަރ މިނިސްޓަރު އައިޝަތު މުހައްމަދު ދީދީ ވިދާޅުވެއްޖެއެވެ.\nޖެންޑަރ މިނިސްޓަރު އެހެން ވިދާޅުވެފައިވަނީ ރުޤްޔާ ކުރުމުގެ ނަމުގައި އަންހެނަކާއި އޭނާގެ ތިން ދަރިންނަށް އަނިޔާ ކުރި ކަމަށް ބުނާ މައްސަލައެއް ފެންމަތިވެ އެ މައްސަލަ ބަލަން ފަށާފައި ވަނިކޮށެވެ.\nއެ މައްސަލައަށް އިޝާރާތްކުރައްވާ ޖެންޑަރ މިނިސްޓަރު ކުރެއްވި ޓްވީޓެއްގައި ވަނީ އެފަދަ އެއްވެސް ކަމެއް ހިނގަމުންދާކަން އެނގޭނަމަ ވީހާވެސް އަވަހަށް ރިޕޯޓް ކުރުމަށް ބާރުއަޅުއްވާފައެވެ. އަދި އެފަދަ ކަންތައްތަކަށް ހޭލުންތެރިވެ މުޖުތަމައުގެ އެންމެން އެކަތިގަނޑަކަށްވެގެން އަނިޔާއަށް ނޫނެކޭ ބުނަން މިނިސްޓަރު ގޮވައިލެއްވިއެވެ.\nއޮންލައިން ނޫސް "މިހާރު" ގައި ރިޕޯޓްކޮށްފައިވާ ގޮތުން، އެ މައްސަލައިގައި އަނިޔާގެ ޝިކާރައަކަށްވި އަންހެން މީހާއާއި އޭނާގެ ދަރިންނަށް އަނިޔާ ކުރުމުގައި ރުޤްޔާ ކުރާ މީހާގެ އިތުރުން، އޭނާ ފަހުން ކައިވެނިކުރި ފިރިމީހާވެސް ހިމެނެއެވެ. އެގޮތުން ގޭގައި ބަންދުކޮށްގެން އެތައް ޖިސްމާނީ އަދި ނަފްސާނީ އަނިޔާތަކެއް ދީފައިވާއިރު، ކުޑަކުއްޖާއަށް ޖިންސީ ގޯނާ ކޮށްފައިވާކަންވެސް އަންހެން މީހާއާއި އޭނާގެ އާއިލާއާ ހަވާލާދީ ރިޕޯޓްކޮށްފައިވެއެވެ.\nއޭގެ އިތުރުން، މި މައްސަލައިގައި ފުލުހުންނާއި ޖެންޑަރ މިނިސްޓްރީން އިހުމާލުވެފައިވާ ކަމަށް އަންހެން މީހާގެ އާއިލާއިން ތުހުމަތު ކުރެއެވެ.\nމި މައްސަލަ މަޖިލީހުގެ ހިއުމަން ރައިޓްސް އެންޑް ޖެންޑަރ ކޮމިޓީން ބަލަން ނިންމާފައިވާއިރު، ކަމާއި ގުޅުންހުރި މުއައްސަސާތައް ކޮމިޓީއަށް ހާޒިރު ކުރުމަށްވެސް ވަނީ ތާވަލުކޮށްފައެވެ. އެގޮތުން ބުދަ ދުވަހުގެރޭ 20:30 ގައި ބޭއްވުމަށް ތާވަލުކޮށްފައިވާ ކޮމިޓީ ބައްދަލުވުމަށް ޖެންޑަރ މިނިސްޓްރީއާއި، ހެލްތް މިނިސްޓްރީއާއި، އެޑިއުކޭޝަން މިނިސްޓްރީއާއި، ފުލުހުންގެ އިތުރުން، އެޗްއާރްސީއެމް ހާޒިރު ކުރުމަށް ވަނީ ނިންމާފައެވެ.


SunOnline: India ge border rasmeekoh hulhuvun anekkaa ves fas kohffi\nއިންޑިއާގެ ބޯޑަރު ރަސްމީކޮށް ހުޅުވުން އަނެއްކާ ވެސް ފަސްކޮށްފި\nއައިޝަތު ފަރީޙާ 02 Jan 2021, 10:09\nއިންޑިއާގެ ބޯޑަރުތައް ހުޅުވައި އިންޓަނޭޝަނަލް ޝެޑިއުލްޑް ދަތުރުތަކަށް އެ ގައުމުގެ ބޯޑަރުތައް ހުޅުވާލުން އަނެއްކާ ވެސް ފަސްކޮށްފި އެވެ.\nއެގައުމުގެ ޑިރެކްޓާ ޖެނެރަލް އޮފް ސިވިލް އޭވިއޭޝަން ސޮއިކުރައްވައި ނެރުއްވި ސާކިޔުލާއެއްގައި ބުނެފައި ވަނީ މިދިޔަ އަހަރުގެެ ޖޫން 26ގައި ނެރެފައިވާ ސާކިޔުލާގެ މުއްދަތު އިތުރުކޮށް 2021 ވަނަ އަހަރުގެ ޖެނުއަރީ 31ގެ ނިޔަލަށް އެ ސާކިޔުލާ އަށް އަމަލު ކުރަން ނިންމާފައިވާ ކަމަށެވެ. މިއާ އެކު އިންޓަނޭޝަނަލް ޝެޑިއުލް ފަސިންޖާ ފްލައިޓުތަކަށް އިންޑިއާ އަށް ގޮސް އައިސްވުމުގެ ފުރުސަތު ލިބޭނީ އެ ގައުމުން ދޭ ހާއްސަ ހުއްދައެއްގެ ދަށުންނެވެ.\nއެގޮތުން އިންޑިއާ އާއެކު އެއާ ބަބުލް އެގްރިމެންޓު ހަދާފައިވާ ގައުމުތަކަށް، އިންޑިއާ އަށް ފަސިންޖާ ފްލައިޓުތައް އޮޕަރޭޓު ކުރުމުގެ ހުއްދަ އޮންނާނެ އެވެ. މީގެ އިތުރުން ޑައިރެކްޓާ ޖެނެރަލް އޮފް ސިވިލް އޭވިއޭޝަނުން ހުއްދަ ދޭ ހާއްސަ ފްލައިޓުތަކަށާއި އިންޓަނޭޝަނަލް ކާގޯ ފްލައިޓުތަކަށް އިންޑިއާ އަށް ގޮސް އައިސްވުމުގައި ހުރަހެއް ނޯންނާނެ ކަމަށް ބުނެފައިވެ އެވެ.\nއިންޑިއާ އިން އެއާ ބަބްލް އެގްރިމެންޓް ގާއިމްކޮށްފައިވާ ގައުމުތަކުގެ ތެރޭގައި ރާއްޖެ އާއި އަފްގާނިސްތާން، ބަހްރެއިން، ކެންޔާ، ކެނެޑާ، ފްރާންސް، ބޫޓާން، ޖަރުނަމު، އިރާގު، ޖަޕާން، އޮމާން އަދި ނެދަލެންޑްސްގެ އިތުރުން ގަތަރާއިޔޫއޭއީ، އިނގިރޭސިވިލާތް އަދި އެމެރިކާ ހިމެނެ އެވެ.\nމި ގައުމުތަކާ އިންޑިއާ އާ ދެމެދު މިހާރު ވެސް ޝެޑިއުލް ދަތުރުތައް ބާއްވަ އެވެ.\nއެއާ ވިސްޓާރާ އިން މާލެ-މުމްބާއީ ދަތުރުތައް ފަށައިފި


BREAKING: Meehun Dhiriulhey Rahrashugai Ulhey Meehun Mask Elhun Majubooru Kohffi - Vaguthu\nމީހުން ދިރިއުޅޭ ރަށްރަށުގައި އުޅޭ މީހުން މާސްކް އެޅުން މަޖުބޫރު ކޮށްފި\nމީހުން ދިރިއުޅޭ ހުރިހާ ރަށެއްގައި ގެއިން ބޭރުގައި އުޅޭއިރު މާސްކް އެޅުން މަޖުބޫރުކޮށްފިއެވެ.\nހެލްތު ޕްރޮޓެކްޝަން އެޖެންސީ (އެޗްޕީއޭ) އިން މިއަދު ނެެރުނު އުސޫލުގައި ވިދާޅުވެފައި ވަނީ، މިމަހުގެ ހަތް ވަނަ ދުވަހުން ފެށިގެން މީހުން ދިރިއުޅޭ ހުރިހާ ރަށެއްގައި މާސްކުު އަޅަން ޖެހޭނެ ކަމަށެވެ.\nމާސްކު ނާޅާ ބޭރަށް ނިކުމެވޭނެ ހަތަރު ގިންތިއެއް މީގެ ތެރޭގައި ހިމެނެއެވެ. އެއީ:\nއުމުރުން2(ދޭއް) އަހަރުން ދަށުގެ ކުޑަކުދިން\nއެހެން މީހެއްގެ އެހީއާންލައި މާސްކު އަޅައި، މާސްކް ނުނެގޭ މީހުން.\nޓާ ކެފޭ، ރެސްޓޯރަންޓް، ފަދަ ކާބޯތަކެތީގެ ޚިދުމަތްދޭ ތަންތަނުން ޚިދުމަތް ހޯދާ ފަރާތްތައް، ޚިދުމަތް ހޯދާ ވަގުތު،މަތީގައި ބަޔާންކޮށްފައިލް އިސްތިސްނާ ހާލަތްތަކުގެ އިތުރުން، ޑިރެކްޓަރ ޖެނެރަލް އޮފް ޕަބްލިކް ހެެލްތ ކަނޑައަޅާ ހާއްސަ ހާލަތްތަކުގައި، އެެފަރާތުުން އަންގާ ގޮތުގެ މަތިން އަމަލު ކުރެވޭނެ އެވެ\nއެޗްޕީއޭއިން މި ފިޔަވަޅު އަޅާފައި ވަނީ ރާއްޖޭގައި ކޮވިޑް-19 ފެތުރުން އިތުރުވުމާއި ގުޅިގެންނެވެ.\nފެބުރުއަރީ 2, 2021 15:36\nބަލަގަ ކަލޭމެންނޫންތޯ ބުނީ މާސްކުއެޅުމަކީ މުހިމްމުކަމެނޫނޭވެސް ދެން މިއަދު ތިކިޔަނީކީކޭ ތިބުނާއެއްޗަކާ އަތަކާ އަގަޔަކާދިމާނުވޭ ބޭނުމެނޫން ކަލޭމެންގެ އިރުށާދު ގަބޫލުކުރާކައް\nތިހުރިހާ ކަމެތިކުރަނީ އިންޑިއާގެ ވެކުސިން ނުޖަހާގެން އަހަރުމެން ނުޖަހާނަނަން\nފެބުރުއަރީ 2, 2021 15:39\nކޮމްމެކަމެ މަޖުބޫރުކޮއްގެން ރައްޔަތުން ފެލާލައިގެން ސަރުކާރުހިންގަން ދިމާކޮއްފަ ތިތިބީ ދުވާލަކު 100 ފަހަރު ޖޫރިމަނާކުރިޔަސް ހަމަ ހަރާން އެމްމެ ރުފިޔާއެއްވެސް ނުދޭނަން\nފެބުރުއަރީ 2, 2021 16:35\nމާމިގިލީ ކައުންސިލަރުން ނެއް ނުބަލާ، ފުލުހުން ނެއް ވެސް. މާލެއިން މާމިގިލިއަށް އަންނަ މީހުން ކަރަންޓީނުގަ ތިބޭ މީހުން ރަށުގެ މަގުތައް މަތީ ނިކުމެ އުޅެނީ، ފިހާރަތަކައް ވެސް ގޮސް. ކިތައްމެ ވަރެކަށް ރިޕޯޓް ކުރިޔަސް ނުބަލާ.\nފެބުރުއަރީ 2, 2021 19:23\nކަލޭ ހުސް ފޭކް ވާހަކަ ތި ދައްކަނީ ކުރިންވެސް މަޖްބޫރު ލިޔާނެ އެއްޗިސް ހުސްވެގެން\nފެބުރުއަރީ 2, 2021 20:10\nހެއްވާ. ވ. ވެއްވާ ތިޔަކަން ނުކުރާމީހާއަށް އޮތީ ކޮންއަދަބެއް. ތިޔަކަން ބަލަނީކާކު. ހިނިއަންނަނީ އެޗް.ޕީއޭ\nފެބުރުއަރީ 3, 2021 01:01\nއިންޑިއާ އިން އުފައްދާ މާސްކް ބޯޑު އަގުދީގެން ގެނެސް ބަހާލަން ވީނުން.. ސަހަރޯ މިއޮއް ހިނގަނީ ދައުލަތެއްވާ


ކަމެއް ރަނގަޅު ވެއްޖެނަމަ އެއީ މަގޭ މޮޅުކަމުންނެވެ.!! ގޯސް ވެއްޖެ ނަމަ އެއީ ނަޝީދު ނުވަތަ މައުމޫނުގެ ނުބައިކަމުންނެވެ.!! | Landhooinfo\nކަމެއް ރަނގަޅު ވެއްޖެނަމަ އެއީ މަގޭ މޮޅުކަމުންނެވެ.!! ގޯސް ވެއްޖެ ނަމަ އެއީ ނަޝީދު ނުވަތަ މައުމޫނުގެ ނުބައިކަމުންނެވެ.!!\nމަގޭ ދޮށީ ދަރި ޕީ އެޗްޑީ ހެދީ މަގޭ މޮޅޫކަމުންނެވެ. މަގޭ ހަގުދަރި ފަތްބޮއެގެން، މާރާމާރީ ހިންގައި ދުވަނީ ނަޝީދުގެ ސަނަބުންނެވެ. އަދި ރާއްޖޭގެ ފުލުހުން މިހާރުވެސް އޭރުވެސް ޖަލުގައި އަނިޔާ ކުރަނީ މައުމޫނު އަންގައިގެންނެވެ.\nމައުމޫނު ވެރިކަން ކުރި ތިރީސް އަހަރުވެސް މި ދުނިޔެ އޮތީ ހަމަ 2008 ކާއި ހަމައަށް ތަރައްޤީ ވެފައެވެ. އެހެން ކަމުން ފަން ޖިފުޑި ތަކަކުން ޒަމާނީ ޕެލަސް ތަކަކަށް ބަދަލު ވުމަކީ ތަރައްޤީ އެކޭ ނުބުނާނަމެވެ. 30 އަހަރު ވަންދެން ވެރިކަން ކުރެއްވި ބޭފުޅަކަށް މި އަށްވުރެ ބޮޑު ތަރައްޤީއެއް މި ރާއްޖެއަށް ގެނެވެން ޖެހޭނެ ކަމަށް އަޅުގަނޑަށް ޤަބޫލު ކުރެވެއެވެ.\nއަޅުގަނޑު މި ލިޔުން ލިޔަމުން ދާއިރު ފަހަރެއްގައިވެސް މި ލިޔުމުގައި މި ބުނާ އެއްޗެއް ހަޖަމު ނުކުރެވޭ ފަރާތެއް ހުރެދާނެކަން އަޅުގަނޑު ހަނދާނެއް ނުނެތެއެވެ. މައުމޫނުގެ ވެރިކަމުގައިވެސް އަދި ނަޝީދުގެ ވެރިކަމުގައިވެސް ޤަބޫލުކުރަން ދަތި އެއްގޮތްކަންތައްތަކެއް އެބަހުއްޓެވެ.\nވޭތުވެ ދިޔަ އެ ވިދާޅުވާ “ރަން 30” އަހަރުވެސް ތަރައްޤީ ގެ ރޮނގުން ކިތައްމެ ކުޑަ ކަމެއް ކޮށްފައިވީ ނަމަވެސް އެއީ ކޮނަމެވެސް ބަޔަކު މުޒާހިރާ ކޮށްގެން ނުވަތަ ކޮންމެވެސް ފަރާތަކުން މަޖުބޫރު ކޮށްގެން ކޮށްފައިވާ ކަމެކެވެ. އެހެން ނަމަވެސް ތަނެއްގައި ހަމަ ނުޖެހުން ހިންގައި، ތަނެއްގައި ހުޅު ޖަހައިފި ނަމަ އެހީ މައުމޫނު ބުނެގެންނެވެ. އެއީ މައުމޫނު ގެ ނުލަފާކަމެވެ.\nދެން އައީ ” ހެޔޮ ވެރި ކަމުގެ3އަހަރު” އެވެ. ރަށެއްގައި ފްލެޓް އަޅައި، ދަތުރު ފަތުރުގެ ނިޒާމު ޤާއިމު ކުރީ ވެވިފައިވާ ވައުދެއްގެ ސަބަބުން ލޮލަށް ނިދި ނައީސް ގެންނެވެ.އެއްގޮތަކަށް ވެސް ޤައުމަށް ހެޔޮއެދިގެނެއް ނޫނެވެ. ފަޅު ރަށްރަށް ވާލަ ބިސް އަޅަން ދޫކޮށްނުލައި، ތަރައްޤީ ކުރުމަށް ފަރާތްފަރާތް ތަކަށް ދޫކުރީ، ކައިރީގައި އުޅޭ މީހުން އުނދަގޫ ކުރަން ފެށުމުންނެވެ. އެކަމަކު، ތަންތަން ރޯކޮށް، މީހުންނަށް އަނިޔާ ކުރަނީ ނަޝީދުގެ ގޮތްކުޑަކަމުންނެވެ. ހަޔާތްކުޑަ ކަމުންނެވެ………….ނަމަވެސް ހަޤީޤަތަކީ ރައްޔިތުންގެ ވިޔާނުދާކަމާއި ގޮތްކުޑަކަމެވެ…\nމީތި ކަޑައޭ! ތަނެއް ދޮރެއް ބަލައިނުލާ ލިޔެ ބާލަނީ…. މިސޮރު އަނދަގޮނޑި ޖަހަންވީ.\nސަޅި ޒަންޑަ ލިޔުމާއިގެން ކުރިޔަށް\nޒަހީނުގެލިޔުންތަކާމެދު ރައްޔިތުން ސަމާލުވާން އެބަޖެހޭ. އެއްފަހަރު ރައީސް ނަޝީދުއަށް ތާއީދު ކުރިއްޔާ އަނެއްފަހަރު މިއޮންނަނީ މައުމޫނަށް ތާއީދުކޮށްފަ. މިދެން ވަރަށް ހެއްވާކަމެއް.